
Prakalba „Transatlantui“ 


Dabar, regis, jau galiu nesibaiminti pasipiktinimo perkūnų - pir- 
mas „Transatlanto“ susidūrimas su skaitytoju įvyko prieš porą 
metų, emigracijoje, ir man tai jau praeities dalykas. Tad dabar 
laikas apsisaugoti nuo kito pavojaus, - kad kūrinys nebūtų per- 
skaitytas ir suvoktas pernelyg lėkštai ir siaurai. 

Šiandien mano knygos išleidimo tėvynėje išvakarės, ir aš 
turiu reikalauti, kad tekstas būtų skaitomas giliau ir visapusiš- 
kiau. Privalau, nes šis kūrinys tam tikra prasme kalba apie tautą, 
o mūsų intelektas, turint galvoj šį klausimą, ir emigracijoje, ir 
tėvynėje dar nėra pakankamai laisvas, jis vis dar mėšlungiškas 
ir netgi manieringas... Knygų ta tema nemokame skaityti tiesiog 
šiaip. Pernelyg stiprus tas lenkiškas kompleksas, tūnantis mumy- 
se, pernelyg mus slegia tradicijos. Vieni (buvau tarp jų) beveik 
bijo žodžio „tėvynė“, tarytum jis galėtų nustumti juos kokius 
trisdešimt metų atgal. Kiti tučtuojau viską ima vertinti šablonais, 
privalomais mūsų literatūroje. O gal perdedu? Tačiau paštas 
atneša man iš tėvynės įvairiausių balsų apie „Transatlantą“, ir 
sužinau, kad toji knyga - tai „Dievo tėvyninės frazės pamiletas“ 
ar „prieškarinės Lenkijos satyra“... Netgi atsirado žmogus, kuris 
pavadino ją... sanacijos pamfletu. Maksimalus įvertinimas, ko- 
kio galiu tikėtis, man būtų toks, jei kas nors kūrinyje pamatytų 
„tautinę sąžinės sąskaitą“ ir „mūsų tautinių ydų kritiką“. 


Bet kam man reikalingos kažkokios grumtynės su prieš- 
karine Lenkija ar senojo atgyvenusio stiliaus patriotizmu, jei 
turiu kitų, kur kas universalesnių rūpesčių? Negi eikvočiau 
laiką tokioms atgyvenusioms smulkmenoms? Esu vienas iš tų 
ambicingų šaulių, kurie, jeigu jau paleidžia šūvį, tai tik į didelį 
Žvėrį. 

Nesiginčiju - „Transatlantas“, beje, yra ir satyra. Ir netgi gana 
griežtas sąskaitų suvedimas... žinoma, ne su kokia nors Lenkija 
apskritai, o su Lenkija, sukurta sąlygų, nulemtų istorijos ir vie- 
tos pasaulyje (vadinasi, su si | pn a Lenkija). Ir sutinku, kad ši 
knyga - tai plėšikų laivas, kontrabanda gabenantis dinamitą, 
kad išsprogdintų mūsų ligšiolinius tautinius jausmus. Ir netgi 
savo gelmėse slepianti aiškią nuostatą dėl tų jausmų: įveikti 
lenkiškumą. Atlaisvinti pančius, laikančius mus prie Lenkijos! 
Atsiplėšti nors truputėlį! Atsistoti, nebeklūpėti! Parodyti, le- 
galizuoti tą kitą jutimo polių, kuris liepia individui gintis nuo 
tautos — kaip nuo bet kokio kolektyvo prievartos. Įgauti - tai 
svarbiausia - laisvę nuo lenkiškos formos, būnant lenku vis dėlto 
būti šiuo tuo erdvesniu ir aukštesniu už lenką! Štai kokia toji 
idėjinė „Transatlanto“ kontrabanda. Žodžiu, aš čia kalbėjau apie 
labai griežtą mūsų santykio su tauta reviziją - tokią griežtą, kad 
galėtų visiškai pakeisti mūsų savijautą ir išlaisvinti energiją, kuri 
galiausiai taptų naudinga ir tautai. Reviziją, beje, universalaus 
charakterio - nes tą patį pasiūlyčiau ir kitų tautybių žmonėms, 
juk problemiškas ne lenko santykis su Lenkija, bet žmogaus 
santykis su tauta. Ir galiausiai reviziją, kuri kuo glaudžiausiai 
siejasi su visa šiuolaikine problematika, nes noriu (kaip visada), 
kad individualus gyvenimas sustiprėtų, praturtėtų, taptų atspa- 
resnis gniuždančiai masės persvarai. Štai tokia idėjine tonacija 
parašytas „Transatlantas“. 


Tas idėjas ne kartą esu aptaręs savo dienoraštyje, spausdin- 
tame Paryžiaus „Kulturoje“. Dabar Paryžiuje dienoraštis lei- 
džiamas atskirais tomais. Į naujausią tomą neįėjo fragmentas iš 
1957 m. kovo mėn. „Kulturos“, o tas fragmentas irgi yra mano 
erezijos komentaras. 

Vis dėlto ar aukščiau minėta mintis yra kūrinio tema? Ar 
menas apskritai yra darbas vienokia ar kitokia tema? Klausimai, 
ko gero, užduoti laiku, nes bijau, jog tėvyninė kritika dar ne iki 
galo atsikratė socialistinio realizmo manijos reikalauti „teminio 
meno“. Ne, „Transatlantas“ neturi kitos temos, išskyrus tą isto- 
riją, kurią pasakoja. Tai tik pasakojimas, nieko daugiau, kaip tik 
vienas toks atpasakotas pasaulis, kuris gali būti ko nors vertas 
tik tada, jei pasirodys esąs smagus, spalvingas, jei jame slypės 
atradimai ir paskatos, - kažkas žvilgančio ir mirguliuojančio, 
besimainančio įvairiausiomis reikšmėmis. „Transatlantas“ po 
truputį yra viskas, kas tik norite: satyra, kritika, traktatas, pra- 
moga, absurdas, drama - bet nėra kas nors viena, nes tėra tik aš, 
mano „vibracija“, mano iškrova, mano egzistencija. 

Ar tai apie Lenkiją? Bet juk aš niekada neparašiau nė vieno 
žodžio apie ką nors kita, išskyrus kaip tik apie save patį - nesi- 
jaučiu esąs kitkam įgaliotas. 1939 m. atsidūriau Buenos Airėse, 
išmestas iš Lenkijos ir ankstesnio gyvenimo, mano padėtis buvo 
labai grėsminga. Praeitis žlugo. Dabartis tarsi naktis. Ateities 
įžvelgti neįmanoma. Niekur jokios paramos. Nuo visuotinio 
Tapsmo smūgių sudreba ir sugniūžta Forma... Kas sena, jau tėra 
impotencija, kas nauja ir ateina, yra prievarta. Ir aš - tuose anar- 
chijos klystkeliuose, tarp nuverstų dievų, galintis pasikliauti tik 
pats savimi. Tai kaip, jūsų galva, turėčiau tokią valandėlę jaustis? 
Sunaikinti savyje praeitį?.. Atsiduoti ateičiai?.. Taip... bet aš nie- 
kam nenorėjau atsiduoti visa savo širdimi, jokiam ateinančiam 


pavidalui - aš norėjau būti viršesnis ir turtingesnis už pavidalą. 
Todėl „Transatlante“ atsiranda juokas. Ir maždaug toks buvo 
mano nuotykis, iš kurio atsirado groteskinis kūrinys, ištemptas 
tarp praeities ir ateities. 


Dėl viso pikto reikia pridurti (nors gal to ir nereikia): „Trans- 
atlantas“ yra fantazija. Viskas čia išgalvota, o panašumas su 
tikrąja Argentina ir tikrąja lenkų kolonija Buenos Airėse labai 
menkas. Mano „dezertyravimas“ tikrovėje buvo visai kitoks 
(tyrinėtojai gali viską patikrinti mano dienoraštyje). 


Witoldas Gombrowiczius 


Jaučiu poreikį imti ir papasakoti savo Šeimai, giminiečiams ir 
bičiuliams, kaip prieš dešimtį metų prasidėjo mano nuotykiai 
Argentinos sostinėje. Nė vieno nekviečiu ragauti tos mano ap- 
rūgusios kukulienės, tų pusžalių bulvių, nes mano cinkuota- 
me dubenyje vien tik Liesos, Prastos, be to, regis, Susigėdusios 
kruopos, užgardintos mano Nuodėmių, mano Gėdos aliejumi, 
tos sunkios kruopos, Tamsios kruopos, vien tik juoda košė, ak, 
verčiau neimti nė į burną, nebent dėl amžino prakeiksmo, mano 
pažeminimo nesibaigiančiame Gyvenimo kelyje, kopiant į tą 
vargingą, sunkų mano Kalną. 

1939 metų rugpjūčio dvidešimt pirmą dieną aš laivu „Chro- 
bry“ prie Buenos Airių artėjau. Plaukti jūra nuo Gdynės iki Bue- 
nos Airių - vienas malonumas, ir malonumas didelis... netgi ne 
itin norėjau į krantą lipti, nes kokias dvidešimt dienų Žmogus 
plūkavai sau tarp dangaus ir žemės, viską pasaulyje pamiršęs, 
bangose ištirpęs ir vėjo perpučiamas. Česlavas Straševičius, 
mano draugelis, gyveno kajutėje kartu su manim, nes mes abu, 
kaip vos apsiplunksnavę, pasigailėk, Viešpatie, literatai, į šią 
pirmąją naujo laivo kelionę buvome pakviesti; be jo, dar keliavo 
Rembelinskis, senatorius, Mazurkevičius, ministeris, ir daugybė 
kitų asmenų, su kuriais susipažinau laive. Taip pat ir dvi pane- 
lės - simpatiškos, dailios, guvios, su jomis laisvomis valandėlė- 
mis aš plepėjau apie visokius niekus ir išdykavau, galveles joms 
sukau, ir taip, kartoju, tarp Dangaus ir Vandens, ir vis tiesiai 
pirmyn, palengva... 

Tai štai, priplaukėme krantą, ir aš su ponu Česlavu ir Rembe- 
linskiu, senatoriumi, į miestą pasileidome, nuskubėjome aklai, 
nes nė vienas iš mūsų anksčiau čia nebuvome ir kojos įkėlę. 
Šurmulys, dulkės ir žemės pilkumas nemaloniai pribloškė, juk 
jau buvome įpratę prie tyro saulėto bangų rožinio, kurį ant van- 
dens kalbėjome. Šiaip ar taip, perėję Retiro aikštę, kurioje stovi 
bokštas, anglų pastatytas, guviai įžengėme į Floridos gatvę, o 
ten - prabangios krautuvės, neapsakoma prekių ir elegantiš- 
kos publikos gausa, ten didžiulės parduotuvės, ten cukrainės. 
Ten Rembelinskis, senatorius, apžiūrinėjo pinigines, o aš afišą, 
kurioje buvo išrašytas žodis „Caravanas“, pamačiau: ją, ir taip 
mums vaikštant vaikštinėjant tą giedrą Šurmulingą dieną ponui 
Česlavui ir sakau: 

— Ėčė... ponas Česlavai, ar matote tą „Caravaną“? 

Bet tučtuojau turėjome grįžti į laivą, kur kapitonas vietinius 
Lenkijos Pirmininkus ir Atstovus priiminėjo. Tų Pirmininkų ir 
Atstovų nemažas būrys sugužėjo, ir aš kaipmat įsigijau daugybę 
priešų, nes toje nepažįstamų Žmonių minioje tarsi miške klaidžio- 
jau, pareigas ir titulus painiojau, žmones, reikalus ir klausimus 
maišiau, tai degtinę gėriau, tai negėriau ir tarsi apgraibom po Iau- 
ką vaikštinėjau. Ir gerb. p. ministeris Feliksas Kosiubidzkis, mūsų 
pasiuntinys tame krašte, savo dalyvavimu tą Priėmimą pagerbė 
ir stiklinaitę rankoje laikydamas stovėjo kokias dvi valandas, tai 
vieną, tai kitą žmogų kuo mandagiausiai savo pasiuntiniškumu 
pagerbdamas. Kalbų, prakalbų maišalynėje, negyvai šviečiant 
Naujovę ir Paslaptį matydamas bei kažkoks menkas ir pilkas 
jausdamasis, savo namų, Draugų ir Bičiulių šaukiausi. 

Tik kas iš to. Bet kažkas negerai. Nes jau ten, žinote, kažkas 
kažkur ėmė jauktis ir maišytis, ir nors tuščia nelyginant naktį 

vidur lauko, ten, už Miško, už Kluono, nerimas ir Dievo baus- 
viskas susitvarkys ir iš didelio debesio bus mažas lietus, gal 
čia kaip ta boba, kur būdama dideliai Pilvota, atstačiusi savo 
Juodą, Siaubingą pilvą blaškosi, rėkia, dejuoja, ir atrodo, kad ji 
pagimdys mažų mažiausiai Šėtoną, o čia ją tik diegliai surėmė, 
tai ir visa baimė. Bet kažkoks negerumas kaupiasi, ko gero, tikrai 
ten kažkas negerai. Paskutinėmis dienomis prieš prasidedant 
karui mes su ponu Česlavu Rembelinskiu, senatoriumi, ir Ma- 
zurkevičiumi, ministeriu, buvome daugelyje Priėmimų, nes ten 
dalyvavo ir gerb. p. pasiuntinys Kosiubidzkis, ir Konsulas, ir 
kažkokia Markizė „Alvearo“ viešbutyje, ir dievai žino, kas dar 
ir kur, ir dėl kokios priežasties, kas prie ko ir kodėl; bet kai iš 
tų priėmimų išeidavome, gatvėse mūsų ausis pasiekdavo įgrisę 
šūksniai „Polonia, Polonia!“ Jau tada mums darėsi vis sunkiau, 
vis liūdniau, visi ausis suskliaudė, vaikšto kaip apduoti, sklidini 
tiek Rūpesčių, tiek ir Delikatesų. O čia Česlavas į mūsų kajutę 
(nes tebegyvenome laive) su laikraščiu rankoje įpuola: 

— Jei ne šiandien, tai rytoj karas prasidės, nieko nepada- 
rysi! Jau kapitonas davė įsakymą laivui rytoj išplaukti, kad 
Lenkijon ir nebepateksim, bet nors Anglijos ar Škotijos krantus 
priplauksim. 

Po tų žodžių mes su ašaromis akyse puolėme vienas kitam į 
glėbį ir iškart klupome ant kelių, Dievo pagalbos šaukdamiesi 
ir į Jo rankas save atiduodami. Taip klūpodamas Česlavui ir 
sakau: 

— Plaukite sau, plaukite su Dievu! 

O Česlavas man: 

— Kaipgi šitaip, juk ir tu su mumis plauksi! 

Aš ir sakau (tyčia nesistoju, klūpau toliau): 


12 


— Plaukite, linkiu sėkmingai nuplaukti. 

Jis sako: 

— Ką tu čia šneki? Tai tu neplauksi kartu?! 

Atsakau: 

— Į Lenkiją tai aš plaukčiau, bet kam man ta Anglija? Ką aš 
veiksiu Anglijoje arba Škotijoje? Liksiu čia. 

Sakau jam tai puse lūpų (nes visos tiesos pasakyti negaliu), 
o jis žiūri į mane akis įsmeigęs. Galop prabilo, tik jau labai su- 
nerimęs: 

— Nenori kartu su mumis? Esi linkęs pasilikti čia? Bet tada turi 
nueiti į mūsų Pasiuntinybę ir pranešti, kad tavęs dezertyru ar kuo 
blogesniu nepalaikytų. Nueisi į Pasiuntinybę, nueisi, tiesa? 

Atsakiau: 

— Ką tu sau manai, aiškus dalykas, nueisiu, juk Žinau, ką 
privalau kaip pilietis, tu jau dėl manęs nesijaudink. Bet kol kas 
niekam nesakyk, gal dar apsigalvosiu ir su jumis išplauksiu. 

Tik tada atsikėliau klūpojęs, nes praėjo, kas blogiausia, o do- 
rasis, bet suneramintas Česlavas ir toliau mano atžvilgiu buvo 
draugiškai nusiteikęs (nors tarp mūsų tarsi kokia paslaptis tvy- 
rojo). 

Aš tam Žmogui, Kraštiečiui, visos tiesos pasakyti nenorėjau, 
kaip ir kitiems savo Kraštiečiams bei Žemiečiams... nebent mane 
gyvą ant laužo degintų, arkliais ar replėmis į gabalus plėšytų, 
nuo garbės ir tikėjimo atskirtų. O didžiausia problema buvo ta, 
kad gyvendamas laive jokiu būdu negalėjau jo paslapčia palikti. 
Todėl, su visais elgdamasis kuo apdairiausiai ir nežioplinėda- 
mas, aš visoje toje visuotinėje sumaištyje, kai širdys smarkiai 
plaka, kai skamba šūksniai ir dainos, kai girdisi tylūs atodūsiai, 
kupini baimės ir susirūpinimo, kartu su visais šūkauju arba dai- 
nuoju, arba lakstau, arba dūsauju... bet kai jau atriša lynus, kai 

laivas, žmonių įsūpuotas, nuo Kraštiečių net pajuodęs, jau jau 
turi atsiirti nuo kranto ir plaukti, aš su žmogumi, kuris paskui 
mane neša du mano lagaminu, išlipu trapu iš laivo ir imu tolti. 
Tolstu sau ir tolstu. Ir nė karto atgal neatsigręžiu. Tolstu ir ne- 
žinau, kas ten man už nugaros darosi. Tik žvyruota alėja tolstu 
ir jau esu gana nutolęs. Ir tik tada, kai jau gerokai nutolau, stab- 
telėjau ir pažvelgiau atgal, o ten laivas nuo kranto atsiyrė, stovi 
ant vandens, o jau kad sunkus, grūste prisigrūdęs. 

Tada panorau pulti ant kelių! Bet nepuoliau, tik pradėjau 
negarsiai Piktžodžiauti, Burnoti, ir tik pats sau: 

— Tai ir plaukite, plaukite, Kraštiečiai, pas savo Tautą! Plaukite 
jūs pas savo šventą, o gal Prakeiktą Tautą! Plaukite pas tą savo 
Padarą šv. Tamsuolišką, kuris amžių amžius dvesia, o padvėsti 
niekaip negali! Plaukite pas savo šv. Keistuolį, visos Gamtos 
prakeiktą, kuris vis gimsta, bet ir iki šiol Negimęs! Plaukite, 
plaukite, kad jis jums nei Gyventi, nei Nudvėsti neleistų, kad 
amžinai laikytų jus tarp Būties ir Nebūties. Plaukite į savo šv. Iš- 
tižiją, kad ji ir toliau jus Tižintų ir Žliumbintų! 

Laivas jau pasisuko įstrižai ir nuplaukė priekin, tai aš dar 
pasakiau taip: 

— Plaukite pas savo šv. Beprotį, ak, turbūt Prakeiktą, kad jis 
savo šūksniais, savo šėlsmu jus Kamuotų, Kankintų, krauju už- 
lietų, savo Riaumojimu jus užriaumotų, Kančia užkančiuotų, 
jūsų Vaikus, žmonas Mirčiai, Nebūčiai pasmerktų, pats merdė- 
damas nebūtyje savo šėlsmu jus Šėlintų Sušėlintų! 

Su tokiais prakeiksmais nusisukau nuo laivo ir įžengiau į 
miestą. 


Iš viso turėjau devyniasdešimt šešis dolerius, daugių daugiau- 
siai jų galėjo užtekti porą mėnesių be galo kukliai pragyventi, 

tad iškart reikėjo sukti galvą, ką ir kaip čia padarius. Sumaniau 
pirmiausiai pas poną Cecišovskį nupėdinti, jį pažinojau nuo 
seno, nes jo motina, tapusi našle, apsigyveno palei Kelcus pas 
Adasius Kžyvnickius, per kokias dvi mylias nuo mano giminai- 
čių Šymuskių, pas kuriuos retkarčiais su savo broliu ir broliene 
užvažiuodavau, dažniausiai pamedžioti ančių. Žodžiu, tasai 
Cecišovskis, kelerius metus čia gyvenantis, galėjo man patarti 
ir padėti. Su visa savo manta iškart nuvažiavau pas jį, ir taip 
sėkmingai susiklostė, kad radau jį namie. Turbūt jis buvo pats 
keisčiausias žmogus, kokį gyvenime esu sutikęs: liesas, smulkaus 
sudėjimo, nuo Blykšlės, kuri vaikystėje jį gana prikamavo, labai 
Išblyškęs; nepaisant visos savo mandagybės ir lipšnybės, kaip 
kiškis po ežia ausimis karpo, dairosi, iš kur vėjas pučia, o kartais 
kažin ką Šūkteli arba Nutyla. Pamatęs mane taria: 

— Ką aš matau! 

Ir glėbesčiuoja, kviečia sėstis, stalelį pristumia, klausia, kuo 
galėtų būti naudingas. 

Tikrosios ir sunkios Burnotinos priežasties, dėl kurios pasili- 
kau, jam atskleisti negalėjau, nes jis, Kraštietis būdamas, galėjo 
mane išduoti. Tad tepasakau, kad taip ir anaip, kad matydamas, 
jog nuo tėvynės esu atkirstas, su didžiausiu Skausmu ir gailesčiu 
čia likti nusprendžiau, užuot plaukęs į Angliją ar Škotiją trem- 
"tinio duonos ragauti. Jis atsako ne mažiau atsargiai, kad tai jau 
tikrai, tėvynę ištikus tokiai bėdai, garbinga kiekvieno Sūnaus 
širdis tiesiasi į ją, tarsi paukštis spurda, skriste skristų pas Motiną 
savo, bet, sako, Patarti sunku, suprantu tavo Skausmą, juk per 
vandenyną neperšoksi, tad tavo sprendimui pritariu arba nepri- 
tariu, ir gerai padarei, kad čia pasilikai, nors gal ir negerai. Taip 
kalba, o pirštais malūnėlį suka. Matydamas, kad jis tais pirštais 

suka suka, pamaniau: „Ko tu čia suki, tai gal ir aš tau pasuksiu.“ 
Tai ir aš jam ėmiau sukti malūnėlį, sykiu sakydamas: 

— Taip manote? 

— Nesu toks beprotis, kad Šiais Laikais ką nors manyčiau 
arba nemanyčiau. Bet kad jau čia likai, tai nedelsdamas eik į 
Pasiuntinybę arba neik, ir ten užsiregistruok arba neužsiregist- 
ruok, nes jei užsiregistruosi arba neužsiregistruosi, gali didelių 
nemalonumų sulaukti arba nesulaukti. 

- Jūs taip manote? 

— Manau arba nemanau. Daryk, kaip tau geriau atrodo (čia 
pirštais suka) arba neatrodo (ir suka pirštais), nes tu pats ir suk 
galvą (vėl suka pirštais), kad tau nieko Bloga neatsitiktų arba 
atsitiktų (ir vėl suka). 

Tada ir aš jam užsukau ir sakau: 

— Tai toks tavo patarimas? 

Suka suka, galiausiai prišoka prie manęs: 

— Nelaimėli, verčiau jau tu Ištirpk, Išnyk ir tik tyliai, ša, o 
pas juos neik, nes jei prie tavęs prisikabins, tai jau niekad ne- 
atsikabins! Paklausyk mano patarimo, verčiau laikykis arčiau 
svetimųjų, su svetimšaliais bendrauk, ištirpk tarp jų, išgaruok, ir 
tegu tave Dievas nuo Pasiuntinybės apsaugo, nuo tų Kraštiečių, 
nes jie Pikti, Blogi, Dievo bausmė, tave tik grauš, ir grauš tol, 
kol užgrauš! 

Aš ir sakau: 

— Taip manai? 

Jis kad suriks: 

— Dieve saugok, kad tu Pasiuntinybės arba Kraštiečių, čia 
gyvenančių, vengtum, nes jeigu vengsi, tai jie tave ims graužti, 
ir grauš tol, kol užgrauš! 

Pirštais suka, o nuo to sukimo man jau galva suktis ėmė, bet 
juk kažką daryti reikia, nes piniginė tuščia, tad į tuos žodžius 
aš jam ir sakau: 

— Nežinau, gal rasčiau kokio darbo, kad bent kelis pirmuosius 
mėnesius kaip nors pratraukčiau... Kur galėčiau jo rasti? 

Čiupo mane už peties: 

— Nebijok, tuoj viską sutvarkysime, aš jau tave su Kraštiečiais 
supažindinsiu, tai jie tau tikrai padės arba nepadės! Čia praku- 
tusių mūsų prekybininkų, verslininkų, finansininkų netrūksta, 
ir jau aš tave kaip nors įsuksiu... arba neįsuksiu... - ir pirštais 
suka. 

Galvojo, galvojo ir sugalvojo. Čia, sako, yra tokie trys versli- 
ninkai, žodžiu, trys bendrai, mat jie turi vieną Bendrovę, pradėjo 
Arklių, taip pat ir Šuniškų Dividendų Verslą, tai jie tau padėtų 
arba nepadėtų ir gal valdininku ar padėjėju paimtų už šimtą 
ar pusantro šimto pesų algos, nes jie yra garbingiausi, doriausi 
arba nedoriausi Žmonės, o Bendrovė Komanditinė, Išsimokytinė 
arba Neišsimokytinė; tik reikalas tas, kad kiekvieną jų reikia 
pasigauti atskirai ir Privačiai, akis į akį, pasikalbėti, nes ten nuo 
senų laikų tarp jų Nuodai varva, Vaidai skamba, ir taip jie vienas 
kitam įsipyko, kad vienas su kitu susipyko ir išsipyko. Tik bėda, 
sako jis, kad jie vienas nuo kito nė per žingsnį nesitraukia. Aš 
tave Baronui pristatyčiau, nes tai žmogus dosnus, nuostabus ir 
savo malonės tau neatsakys; bet ką gi, jei tuomet Pyckalas tave 
iškoneveiks ir Baronui per Dryžus Paralius tave pasiųs, Baronas 
tave Pyckalui išplūs, įsižeidęs pasipūtėliškai ant tavęs Pyckalui 
pavarys, o Ciumkaila Baronui, Pyckalui tave apkalbės, gal net 
apjuodins. Taigi matai, čia šuva ir pakastas, kad tave Baronui 
anksčiau nei Pyckalui, o Pyckalui anksčiau nei Baronui pristatyti 
reikia (vėl jis pirštais suka). Paskui ilgai kalbėjomės apie šį bei 

tą, dar ir senų laikų draugus prisiminėme, kol galiausiai (galjau 
antrą dienos) su visa savo manta iškeliavau į pensioną, kuriame 
apsigyventi jis man buvo pataręs, ir jame mažą kambarėlį už ke- 
turis pesus per dieną išsinuomavau. Miestas kaip miestas. Vieni 
namai labai aukšti, kiti žemi. Ankštose gatvelėse tokia grūstis, 
kad vos galima prasibrauti, automobilių begalė. Trinkt brinkt, 
švilpia, riaumoja, oras nepakenčiamai drėgnas. 


Niekada tų savo pirmųjų dienų Argentinoje nepamiršiu. Kitą 
rytą, vos tik savo kambarėlyje nubudęs, išgirdau už sienos Se- 
nelį verkiant, aimanuojant ir sielvartaujant, o iš visų jo dejonių 
supratau tik vieną Žodį - guerra, guerra, guerra. 

Jau senokai laikraščiai rėksmingu balsu skelbė būsiant karą, 
bet kas ten ką gali Žinoti, nes vienas sako, kad vienaip, kitas — 
kad kitaip, gal išeis tik šnipštas, gal neišeis, mušasi, nesimuša, ir 
nieko tikro, Pilka, Gūdu, kaip laukuose lietui pliaupiant. Diena 
buvo giedra, rami. Ištirpstu minioje ir džiaugiuosi būdamas 
ištirpęs, netgi pats sau garsiai sakau: „Gera unguriui, kai vėžį 
muša.“ O ten muša! Priešais laikraščių Redakcijas - žmonių 
skruzdėlynai. Užėjau į pigią užeigėlę užkąsti ir už trisdešimt 
sentavų suvalgiau Bife, bet sakau (vis pačiam sau): „Žvirbliukas 
sveikas, nors ten aviną keikia.“ Paskui nuėjau prie upės, o ten 
tuščia, tylu, vėjelis pūtalioja, ir sakau sau: „Štai čivylis čirškaloja 
sau, o barsukas spąstuose baigia iš kailio išsinerti.“ O ten nerte 
neriasi iš kailio... ir už Kluono, už Tvenkinio, už Miško siaubin- 
gas Riksmas, Riaumojimas, Muša, Žudo, pasigailėjimo prašo, bet 
jo negauna, ir Velniai žino kas, o gal ir tikrai Velniai! 

Tada sau ir sakau: „Kurių galų man į Pasiuntinybę eiti, nei- 
siu aš į jokią Pasiuntinybę, o kad Liesa Kumelė buvo, tai tegu ir 
dvesia.“ O ten iš tikrųjų Dvesia. Tad sakau: „Visu kuo prisiekiu 


ir dar kartą pasidievažiju, kad nesipainiosiu į tą reikalą, nes ne 
mano kiaulės, ne mano pupos, ir jei jie turi žūti, tegu žūsta.“ 
Bet mano žvilgsnis užkliuvo už mažo Vabalėlio, žolės stiebeliu 
šliaužiančio viršun, ir matau, kad Vabalėlis ten, toje vietoje ir tuo 
laiku, kaip tik tą valandėlę ir tame krante, už to vandenyno šliau- 
Žia ir šliaužia, šliaužia ir šliaužia, ir tada mane siaubingiausias 
nerimas užplūdo, ir galvoju, kad verčiau į Pasiuntinybę nueisiu, 
O, nueisiu, taip, tikrai nueisiu, jėzusmarija, nueisiu, verčiau nu- 
eisiu... Ir nuėjau. 

Pasiuntinybė įsikūrusi prašmatniame pastate, be galo ele- 
gantiškoje gatvėje. Priėjęs prie to pastato, stabtelėjau ir galvoju, 
eiti ar neiti, nes kam man eiti pas Vyskupą, jei esu eretikas, pikt- 
žodžiautojas, paniekinęs Tikėjimą. Ir iškart pašoko baisiausia 
Puikybė, Išdidumas mano, kurie nuo vaikystės mane nuteikė 
prieš Bažnyčią! Nes juk ne tam mane Motina pagimdė, ne tam 
duotas mano Protas, Kilnumas, mano Kūrybingumas ir nepri- 
lygstamas mano Prigimties polėkis, ne tam skvarbus Žvilgsnis, 
išdidi Kakta, greita, aštri Mintis, kad aš savojoje bažnytėlėje, 
prastesnėje, mažesnėje už Mišias ar dar prastesnėje, pigesnėje, 
choro galerijoje pigutėlaitėje, prastutytėje, kuklia, prasta smil- 
kykle smilkčiau ten drauge su savaisiais vietiniais! O ne ne ne, 
ne tam aš Gombrovičius, kad priešais Altorių - tamsų, neryškų, 
gal net Beprotišką - klūpočiau (bet Mušasi), ne ne ne, neisiu, 
kas žino, ką ten su manim padarys (bet Šaudo), ne ne, nenoriu 
ten eiti, bjaurus, žlugęs Reikalas (bet Žudo, Žudo!). Ir Žudymo 
įkarštyje, užlietas krauju, griaudžiant Mūšiui, į pastatą įėjau. 

O ten tylu, dideli laiptai, kilimu iškloti. Prie įėjimo budintysis 
pasitiko mane nusilenkdamas ir laiptais pas sekretorių nulydėjo. 
Pirmame aukšte salė didelė, su kolonomis, 0 joje gana niūru, 
šalta, tik pro spalvotus langų stiklus įspindę saulės spinduliai 

sėda ant karnizų, sunkių lipdinių ir paauksinimų. Atėjo pas 
mane Podsrockis, patarėjas, tamsiai mėlynu juodu kostiumu, su 
cilindru ant galvos, su pirštinėmis, ir palenkęs cilindrą pusbalsiu 
mano vizito tikslo pasiklausė. Kai jam pasakiau, kad su gerb. 
p. Pasiuntiniu norėčiau pasikalbėti, jis paklausė: 

— Su gerb. p. Pasiuntiniu? 

Taip, sakau, su gerb. p. Ministeriu. O jis sako: 

— Su Ministeriu, su juo pačiu norite pasikalbėti, su pačiu Ponu 
Ministeriu? 

Kai sakau, kad taip, žinoma, su gerb. p. Pasiuntiniu norėčiau 
pasikalbėti, jis man į tai atsako, galvą prie krūtinės prilenkęs: 

— Sakote, kad su Pasiuntiniu, su pačiu Ponu Pasiuntiniu? 

Tad sakau, kad taip, su Ponu Ministeriu, nes turiu svarbų 
reikalą. Ojis ir sako: 

— A! Ne su Patarėju, ne su Attachė, ne su Konsulu, 0 su pa- 
čiu Ministeriu norite susitikti? O dėl ko? O kokiu tikslu? O ką 
jūs čia pažįstate? O kas jūs toks? Su kuo bičiuliaujatės? Pas ką 
lankotės? 

Taip jis ėmė klausinėti ir vis griežčiau aplink mane Šokinėjo, 
trypinėjo, kol galiausiai įsikarščiavęs puolė mane kratyti ir iš 
kišenės virvelę ištraukė. Tada gilumoje durys atsidaro ir gerb. 
p. Pasiuntinys iškiša galvą, o kad mes jau buvome pažįstami, 
linktelėjo man; dėl to linktelėjimo Patarėjas, žemai lankstyda- 
masis ir užpakaliu vizgindamas bei cilindru mojuodamas, į jo 
kabinetą mane palydėjo. 


Ministeris Feliksas Kosiubidzkis buvo vienas keisčiausių 
žmonių, kokius tik savo gyvenime esu sutikęs. Laibas storokas, 
šiek tiek riebokas, nosį irgi turėjo Laibą Storoką, akį įtartiną, 
pirštus plonus storokus ir tokią pačią koją - ploną storoką arba 

rieboką, o plikė jo tarsi žalvarinė, kurią juodais rudais plau- 
keliais užšukuodavo; mėgo į pašnekovą dėbčioti, tad nuolatos 
dėbčiodavo. Savo elgesiu ir manieromis nepaprastą dėmesį savo 
aukštai padėčiai rodė ir kiekvienu judesiu garbę sau teikė, o kad 
ir tam, su kuriuo kalbėjosi, stipriai be paliovos garbę teikė, tai 
jau beveik klūpant reikėjo su juo kalbėtis. Tad aš, garsiai pra- 
virkęs, puoliau jam po kojų ir bučiavau ranką; ir savo tarnystę, 
kraują, protą dėdamas jam prie kojų maldavau, kad mane tokią 
šv. valandėlę savo šv. valia ir supratimu panaudotų ir dispo- 
nuotų mano asmeniu. Maloningai mane ir save šv. klausymusi 
pagerbdamas, mane palaimino ir dėbtelėjęs sako: 

— Aš tau daugiau nei penkiasdešimt pesų (piniginę išsiėmė) 
duoti negaliu. Daugiau neduosiu, nes neturiu. Bet jei norėtum 
važiuoti į Rio de Žaneirą ir į Pasiuntinybę kreiptis ten, tai, žino- 
ma, kelionei duosiu ir netgi atsimestinių pridėsiu, nes literatų 
čia turėti nenoriu: jie tik melžia ir paskui aploja. Važiuok tu į Rio 
de Žaneirą, gerai tau patariu. 

Jau kad Nustebau, tai Nustebau! Tada vėl kritau jam po kojų 
ir (manydamas, kad neteisingai mane suprato) savo asmenį pa- 
siūliau. Jis sako: 

— Gerai jau gerai, še tau septyniasdešimt pesų ir daugiau 
nemelžk, nes aš ne karvė. 

Matau, kad jis pinigais nori manim atsikratyti; ir ne šiaip 
pinigais, o Smulkiais! Dėl tokio baisaus įžeidimo man kraujas į 
galvą muša, bet nieko nesakau. Tik vėliau prabylu: 

— Matau,.kad gerb. ponui turiu atrodyti labai smulkus, jei 
Smulkiais norite manim atsikratyti, ir turbūt mane priskiriate 
prie kitų Dešimties Tūkstančių literatų; o aš ne tik literatas, bet 
ir Gombrovičius! 

Klausia: 

— Koks dar Gombrovičius? 

Atsakau: 

— Gombrovičius, Gombrovičius. 

Dėbteli ir sako: 

— Na, jeigu jau Gombrovičius, tai imk aštuoniasdešimt pesų 
ir daugiau neateik, nes - Karas ir Ponas Ministeris užsiėmęs. 

Aš sakau: 

— Karas. 

Jis sako: 

— Karas. 

Aš sakau: 

— Karas. 

Jis man į tai: 

— Karas. 

O ašjam: 

— Karas karas. 

Persigando nejuokais, net jam skruostai išbalėjo, ir dėbtelėjo 
į Mane: 

— O ką? Gal turite kokių žinių? Kas nors buvo pasakyta? Ko- 
kių nors naujienų?.. - bet apsigalvojo, krenkščia, kosti, paausį 
kasosi, paskui paplekšnoja man per petį: - Nieko tokio, nieko, 
nebijok, mes priešą nugalėsime! - Ir garsiau riktelėjo: - Mes 
priešą nugalėsime! - O paskui dar garsiau riktelėjo: - Mes priešą 
nugalėsime! Nugalėsime! - atsistojo ir šaukia: - Nugalėsime! 
Nugalėsime! 

Girdėdamas tuos jo šūkaliojimus ir matydamas, kad atsistojo 
iš krėslo ir Celebruoja, netgi Užkeikia, aš kritau ant kelių ir kartu 
Celebruodamas šaukiu: 

— Nugalėsime, nugalėsime, nugalėsime! 

Atgavo kvapą. Dėbtelėjo. Sako: 

— Nugalėsime, kad tave dryži paraliai, aš tau sakau, jau aš 
tau sakau, kad nesakytum, jog aš tau sakiau, kad Nenugalėsime, 
nes sakau - Nugalėsime, Laimėsime, juk į dulkes sutrinsime ga- 
lingu šviesiausiuoju delnu, į dulkes, visiškas dulkes sumalsime, 
Kardais, Ietimis išsklaidysime ir sutrinsime ir po Vėliava mūsų, 
ir Didybėje mūsų, o Jėzus Marija, Juozapai šventas, sutrinsime, 
Užmušime! O, užmušime, sutrinsime, sutraiškysime! O ko taip 
žiūri? Juk aš tau sakau, kad sutrinsime! Ir juk matai, girdi, kad 
tau pats Ministeris, Šviesiausiasis Pasiuntinys sako, kad Sutrinsi- 
me, turbūt matai, kad pats Pasiuntinys, Ministeris čia prieš tave 
vaikšto, rankomis mojuoja ir sako tau, kad Sumalsime! O kad 
nelotum, jog prieš tave Nevaikščiojau, Nesakiau, tai juk matai, 
kad Vaikštau ir Sakau! 

Čia jis nustebo, baltomis dėbtelėjo ir sako: 

— O tai aš prieš tave Vaikštau, Sakau! 

Paskui sako: 

— O juk tai pats Pasiuntinys, Ministeris prieš tave Vaikšto, 
Sako... Tai tu, matyt, ne iš kelmo spirtas, jei pats gerb. p. Pasiun- 
tinys šitiek laiko su tavim sėdi, netgi prieš tave Vaikšto, Sako, 
netgi rėkauja... Sėskite, Ponas Redaktoriau, sėskite... O kaip jūsų 
pavardė? 

Sakau, kad Gombrovičius. Tada jis: 

- Taip, žinoma, kaipgi, girdėjau, girdėjau... Kaipgi nebūsiu 
girdėjęs, jei prieš tave Vaikštau, Sakau... Tai jums, pone, reikėtų 
kaip nors padėti, nes aš savo pareigą Literatūrai mūsų Tautinei 
žinau ir kaip.ministeris tau pagelbėti privalau. O kad jau esi rašy- 
tojas, aš tau straipsnius į vietinius laikraščius apie mūsų Didžius 
Rašytojus ir Genijus rašyti patikėčiau, o už tai sumušam ranko- 
mis — septyniasdešimt penkis pesus per mėnesį mokėsiu... nes 
daugiau negaliu. Pagal Jurgį ir kepurė. Kaip kas moka, taip tas 

šoka! Koperniką, Šopeną ar Mickevičių išgarbinti tu gali... Bijok 
Dievo, juk mes savuosius garbinti turime, antraip mus suės! — 
Tadajis nudžiugęs priduria: - Kaip gerai man išėjo pasakyti, man 
tai dera kaip Ministeriui, taip pat ir tau kaip Rašytojui. 

Bet aš sakau: 

— Dieve atlygink, ne ne. 

Klausia: 

— Kaipgi taip? Nenori garbinti? 

Atsakiau: 

— Kad man gėda. 

Šaukia: 

— Kaipgi taip tau gėda?! 

Sakau: 

— Gėda, nes savus! 

Dėbtelėjo, dėbtelėjo, dėbtelėjo! 

— Ko čia gėdintis, šūdžiau!.. - sušuko. - Jei Savų negirsi, tai 
kas juos pagirs? - Bet kvapą atgavęs sako: - Negi nežinai, kad 
kiekviena pelėda savo vaikus giria? 

Tada pasakiau: 

— Prašau jūsų, gerb. p., maloningai atleisti mane nuo tos pa- 
reigos, nes man tikrai labai gėda. 

Sako: 

— Ar tu proto netekai, ar visai iškvošai, argi nematai, kad 
karas, o dabar, šią valandėlę, Didžiavyrių mums mirtinai rei- 
kia, nes be jų Velniai žino kas gali nutikti, aš čia tam ir esu 
Ministeris, kad mūsų Tautai pridėčiau Didumo, o ką aš čia su 
tavim padarysiu, turbūt snukį išmalsiu... - Bet prikando liežuvį, 
vėl dėbtelėjo ir sako: - Palaukš. Tai tu esi Literatas? Kažką ten 
prirašaliojai, ar ne? Kažkokias knygas? - Pašaukė: - Sročka, 
Sročka! Eikš čia... 

O kai ponas Patarėjas Podsrockis atbėgo, dėbtelėjo į jį, o pas- 
kui tyliai su juo šnekasi, į mane Žvilgčioja. Tik girdžiu, kaip 
sako: 

- Šūdžius! - Paskui vėl: - Šūdžius! 

Paskui Patarėjas Ministeriui sako: 

- Šūdžius! 

Ministeris Patarėjui: 

— Tikrai turi būti Šūdžius, bet Akis, nosis tinkama! 

Patarėjas sako: 

— Akis, nosis visai nieko, nors ir šūdžius, bet ir kakta gera! 

Ministeris sako: 

- Šūdžius jis, daugiau nieko, nes jūs visi šūdžiai, tu irgi šū- 
džius, šūdžius, jie irgi šūdžiai, ir kas ten ką supras, kas ten ką 
žino, niekas nieko nežino, kas ten ką išmano, šūdžiai, šūdžiai... 

- Šūdžiai, - sako Patarėjas. 

— Na tai dievaži! - sako Ministeris. - Aš čia tuoj truputį Pa- 
vaikščiosiu, o paskui jau ką! 

Ir matau, kad jis ėmė Vaikščioti, ir Vaikšto, Vaikšto po saloną, 
antakius raukia, galvą palenkia, šnirpščia, šniokščia, pučiasi, 
galiausiai Riktelėjo ir Dėbtelėjo: | 

— Garbė tai mums! Garbė, nes pas mus svečiuojasi Didis Len- 
kų Rašytojas, gal net Pats didžiausias! Didis tai mūsų Rašytojas, 
gal net Genijus! Sročka, ko išvertei akis? Pasveikink didį šūdžių, 
tai yra mūsų Genijų! 

Čia Patarėjas man žemai nusilenkia. 

Čia man gerb. p. Ministeris nusilenkia! 

Čia aš, matydamas, kad iš manęs šaipomasi, kad pokštai kre- 
čiami, didžiai įsižeidęs panūdau tam žmogui sprandavos duoti! 
Bet Ministeris mane į fotelį sodina! Patarėjas Podsrockis batelį 
laižo! Pats Pasiuntinys Ministeris apie mano sveikatą klausinėja! 


25 


O Patarėjas žada padėti kuo galėdamas! Tad gerb. p. Pasiuntinys 
klausia, kokie būtų mano pageidavimai ir įsakymai! Tad Patarė- 
jas prašo pasirašyti Garbingųjų Svečių knygoje! Tad Ministeris 
ima mane už parankės, po saloną vedžioja, o Patarėjas aplink 
mane šokinėja, įtikti stengiasi! Ir Ministeris: 

- Šventė, nes Gombrovičius svečiuojasi! 

O Patarėjas Podsrockis: 

— Gombrovičius pas mus svečiuojasi, pats Genijus Gombro- 
vičius! 

Ministeris: 

- Mūsų Šlovingos Tautos Genijus! 

Podsrockis: 

— Mūsų didžios tautos Didžiavyris! 

Tai bent keistas, pats keisčiausias mano Nutikimas ir Reikalas 
mano! Juk žinojau, kad jie tikri šūdžiai, kurie mane šūdžium 
laiko, ir visa tai šūdas, šūdas, o aš mielai tiems šūdžiams šonus 
išvelėčiau... Bet juk tai ne kas kitas, o pats Ponas Pasiuntinys, 
Ministeris, taip pat ir Patarėjas... štai iš kur Nedrąsa mano, bai- 
mė mano, kai tokios svarbios Personos mane gerbia ir visokius 
garbės ženklus rodo. Ir kai tame salone Ministeris su Patarėju 
aplink mane šokinėja, Pagarbą rodo, aš, žinodamas tų šūdžių 
aukštas Pareigas, Orumą, Vertę, negalėjau tos Pagarbos atsisaky- 
ti, jos atsikratyti! Bet kad ir įkritau - kaip muselė į šūdą! Galop 
Pasiuntinys kvapą atgavo ir prabilo, bet jau ramiau: 

— Na, šūdžiau, visada prisimink, kad čia, Pasiuntinybėje, bu- 
vai pagerbtas kaip dera, o dabar žiūrėk, kad mums prieš žmones 
gėdos nepadarytum, nes mes tave Svetimos Šalies žmonėms kaip 
Didį Š. Genijų Gombrovičių pristatysime. To reikia Propagandai, 
reikia, kad žinotų, jog mūsų Tautoje knibždėte knibžda genijų. 
O ką, Sročka, pristatysime? 

— Pristatysime, - tarė Patarėjas, - pristatysime: tai šūdžius, ir 
jie nieko neperpras! 

Tik gatvėje galiausiai leidau sau parodyti, ką jaučiu! O kaip 
čia, iš kur čia, kas čia nutiko?! O, regis, aš vėl buvau sugautas, 
sugautas! O Jėzau, o Dieve, ir vėl savo Gyvenime buvau su- 
gautas, įkliuvau visai kaip laputaitė į spąstus! Nejaugi niekad 
neišsilaisvinsiu iš tokios Lemties? Nejaugi vėl turi atsikartoti 
mano Amžinoji Dalia ir mano Kalėjimas?! Ir kai mano Praeitis 
blaško mane lyg šiaudelį, kai suka mirtinuose verpetuose, aš 
kaip arklys lipu iš duobės, kaip liūtas bijau, Riaumoju, įsiutęs 
letenomis plaku ir puolu naujo kalėjimo grotas! O; ir ko aš į tą 
prakeiktą Pasiuntinybę ėjau?! Matai, šūdžiai, Didybės panoro, 
Didybės jiems prireikė, Genijų, Didžiavyrių, kad prieš žmones 
pasirodytų, kad štai, matote, Genijų Gombrovičių turime, va- 
dinasi, šį tą reiškiame, kokia mūsų šlovė, o kokie nuopelnai, o 
kokie mūsų Rūmai, kokie baldeliai, užuolaidos, paauksinimai 
nurausvinimai; ir bijokite Dievo, neleiskite mums įkrėsti rykš- 
čių, nes mes Genijų Gombrovičių turime! Ir tokiais chamiškais 
paraliais gerb. p. Pasiuntinys šūdžių šūdžius norėjo Svetimos 
Šalies žmonėms akis užmuilinti, teisingai manydamas, kad tuos 
amerikiečius lengvai įtikins kuo panorėjęs, o jei man žemai lanks- 
tysis, tai aš jam kaip tešla prieš Žmones iškilsiu. Tokio dalyko 
būti negali! Nė už ką! Ir apimtas baisaus pasipiktinimo, aš vis 
tą Ministerį, šūdžių, šūdžių, šūdžių visaip koneveikiau, plūdau, 
pagaliu, šakaliu pagalijau ir šakalijau! Prakeiktas Ministeris šū- 
džius, kuris savo Tautos negerbia! Prakeikta Tauta, kuri savo 
Sūnų negerbia! Prakeiktas žmogus ir Tauta, kurie vienas kito 
negerbia! Ir apimtas įkarščio aš Ministerį, visus valdininkus, 
pareigas, garbės vardus, mūsų laikus, mūsų gyvenimą, Tautą, 
Valstybę, šūdas šūdas šūdas, vaikydamas, išvaikydamas, lazda, 

pagaliu tvatindamas, vėl tą Ministrą šūdžių paperkamą atleidau; 
o kaijau atleidau jį kokius penkiasdešimt ar šešiasdešimt kartų, 
atleidau nuleidau, vėl ir vėl atleisdavau, išvarydavau! Galop 
pastebėjau, kad praeiviai žvilgčioja į mane ir juokiasi. 

Apverktina finansinė padėtis vertė mane veikti; dabar reikėjo 
nedelsiant skubėti į Floridos gatvę, kur buvau susitaręs susitikti 
su Cecišovskiu. Floridos gatvė, kaip jau minėjau, buvo pati praš- 
matniausia visame mieste; ten krautuvės, ten visokiausios stilin- 
gos įstaigos, kavinės, cukrainės; transportui - uždrausta, pėsčiųjų 
užplūsta, saulės nutvieksta ji kibirkščiuoja, mainosi, povo uodegą 
išskleidusi. Įgimta nedrąsa, o gal ir kažkoks Nepatogumas nelei- 
do man Cecišovskiui išsamiai papasakoti apie tai, kaip ten buvo 
su Ministeriu, tik užsiminiau, kad išsiskyrėme susipykę. 

— Oi, - sakojis, pirštais malūnėlį sukdamas, - ir ko tu ten ėjai, 
juk sakiau, kad neitum, nors gal ir gerai padarei, kad nuėjai! Ir 
gerai, kad jam nosį nušluostei, nors gal ir Negerai, vargšeli, nes 
oi oi, dabar ir jis tau nušluostys, nušluostys, nušluostys! Pasi- 
slėpk, įlįsk į pelės urvelį, nes jei nepasislėpsi, tai tave suras! Bet 
nesislėpk, nesislėpk, sakau, nes jei pasislėpsi, tai tavęs ieškos, o 
kai pradės ieškoti, tai ir suras. 

Ir taip besikalbėdami Floridos gatve einame! Ten už vitrinų 
stiklų turtai spindi ir akį veria, ir garsus šurmulys, praeivių 
galybė, nusilenkimai, pasisveikinimai. Kartkartėmis mano Ce- 
cišovskis pažįstamiems pasiunčia tai šypseną, tai rankos mostą, 
tai nusilenkimą, o man patylomis sako: 

— Žiūrėk, žiūrėk, ar matai Rotfederovą? O ten direktorius Pin- 
dzelis, ten pirmininkas Kotažyckis, ei, sveiki, sveiki, Pirmininke! 
Čia Icikas, o ten Mucikas, čia Perelis, o ten Garelis! 

Aš, šalia jo eidamas, mandagiai linksiu, šypsenas į dešinę ir į 
kairę siunčiu, ir rangosi Floridos žaltys, puikuojasi Sinjoritos! 

— Žiūrėk, ten Kleinova stovi! O ten Liubekas, tarnautojas. 

Bet Žmonių darosi vis tirščiau, jie prie vitrinų stabteli, pasi- 
žiūri, o kai nuo vienos vitrinos nueina, iškart prie kitos priei- 
na, ir tada kiekvienas spokso tai į Kaklaryšius, geltonai pilkus, 
madingus, už penkis septyniasdešimt penkis, o ten trečiasis su 
Žmona - į bordo spalvos kilimą smulkiu rašteliu po tris šimtus 
penkiasdešimt, ketvirtasis -į Angliškus Segtukus po devyniasde- 
šimt devynis, penktasis - į mašinėles ar ventiliatorių, toji - į šilkinį 
negližė su nėriniais, anoji - į dvigubo nelsono Batelius smailais 
galais, tasai - į Pypkės tabaką Astrachanės Persišką arba į Servizą, 
o kartais ir į Cinamoną. Arba žiūri į Geltoną tikros odos lagami- 
ną po tris šimtus dvidešimt ir sako: Ak, koks lagaminas! - O tas 
Kibiras po aštuoniasdešimt penkis irgi nieko, arba anas Chalatas, 
arba tas Kastuvas. - Aš tą šlikę pirkčiau už septynis dvidešimt. — 
O aš aną megztinį. - Man praverstų tas Termometras arba anas 
Barometras. - Nieko sau, juk tas lietsargis su ta užlenkta rankena 
kainuoja keturiasdešimt du, o aš geresnį, anglišką, po trisdešimt 
aštuonis vakar mačiau! Ir taip nuo krautuvės prie krautuvės, tai į 
tą, tai į aną Spoksojo ir Kalbėjo, o paskui - vėl prie kitos krautuvės, 
ir vėl Kalba ir Spokso. 


Tada Cecišovskis čiupo mane už rankos: 

— Tu -laimės kūdikis, matyt, su marškinėliais esi gimęs! Matai 
Baroną? Baronas stovi, Baroną vieną patį pagavai, jis štai prie 
tos vitrinos, ir vienas, be savo Bendrų, prieikime prie jo arba 
neprieikimę, tai apie tavo darbą pasikalbėsime arba nepasikalbė- 
sime! Labas labas, brangusis Barone, kaip sveikatytė, kaip sekasi 
arba nesiseka, o čia ponas Gombrovičius, kuris tapo nuo tėvynės 
atkirstas ir pasiliko čia, ir dabar kartu su mumis dalijasi nerimą 
ir netikrumą, taip pat ieško kokio nors darbo! 

Pažvelgė į mane Baronas. Ir kuo nuoširdžiausiai čiupo mane 
į glėbį! Paskui džiaugdamasis atšoka, vėl prišoka, prie širdies 
glaudžia, o gal ko nors užkąsti, o gal išgerti, į savo namus mane 
kviečia ir dairosi Žmonos, kuri kažkur prašapo, nes savo žmonai 
mane pristatyti troško. 

— Užeikite pas mus antradienį! Mums bus labai malonu! 

Bet Cecišovskis tarė: 

— Jam praverstų koks nors darbas, nes labai striuka, o pas 
maloningąjį Baroną aš jį kuo būtiniausiai atvesiu, juk ten gausiai 
nukrauna stalą, gausiai ir vaišina. 

— Ką ten! - sušuko Baronas. - Striuka? Jau viskas sutvarkyta! 
Jau daugiau, pone, nesirūpink! Šiandien pat liepsiu, kad jūs, 
brangusis pone, būtumėte priimtas į Bendrovę mano sekretoriu- 
mi, o jūsų atlyginimas bus tūkstantis arba pusantro tūkstančio 
pesų! Ką ten! Jau sutvarkyta! Darbo valandas sau pats nustatysi! 
Žodžiu, sutvarkyta, o dabar reikia ko nors užkąsti, kuo nors 
užgerti! 

Tad einame su Baronu vienos taurelės, o saulės šviesoje viskas 
jau atrodo sutvarkyta, ir aš, ko gero, radau nuostabų Globėją, 
Tėvą ir Karalių, o, ačiū tau, Dieve, jau man bus lengviau gyventi, 
jau išnyko, prapuolė nerimas ir rūpesčiai, bet kas gi čia, Dieve, 
Dieve mano, kas gi čia darosi, kodėl gi Karalius mano, Baronas, 
prigeso, pritilo, sumažėjo, kodėl mano saulutė slepiasi už debe- 
sies?.. O tai Pyckalas, Pyckalas prišoka! 

Pyckalas, Barono bendras, žemesnis už jį buvo, kresnesnis, ir 
kiek anas buvo puošnus, nuostabus, aukštas, išdidus vyriškis, 
tiek šis tarsi iš šuns gerklės arba iš tvarto ištrauktas. Veltui Baro- 
nas jam nurodinėja ir praneša, kad mane, bičiulį savo, tarnautoju 
priėmė; Pyckalas, užuot ką pasakęs, tik išrietė krūtinę, pirmiau 
prieš mane, paskui prieš Baroną, ir nusispjovęs tarė: 

— Ar iš mėnulio iškritai, kad nepasitaręs su manim naujus 
darbuotojus į Bendrovę imi, o kad esi kretinas, tai aš tą tavo 
tarnautoją pavarysiu, šalin, šalin, šalin! 

Nuo tokio baisaus chamiškumo Baronui net žadą užkando, 
bet paskui jis tą Žadą atgavo ir sušuko: 

— Draudžiu! Neleidžiu!.. 

O Pyckalas kad išsižios: 

— Sau drausk, o ne man! Kam tu draudi?! 

Baronas suriko: 

— Prašau nekelti skandalo! 

Pyckalas suriko: 

— Išlepėlis, subtilutėlis, jau aš tą tavo išlepėlį Apkulsiu, jau 
aš tau jį apkulsiu!.. 

Ir puola mane kumščiais, jau tikrai mane apkuls, nukuls, gal 
ir nuguls, jau tasai žvėris, tasai budelis man sprandą nusuks, 
jau arti mano Mirtis, Prapultis, jau prapuls Gyvastis, bet kas gi 
čia, kodėl mano budelis stabteli, kodėl manęs nekulia?.. O čia 
Ciumkaila, trečias Barono bendras, iš kažkur, iš šono priėjo! 

Ciumkaila, kaulėtas blondinas išverstomis akimis, rudaplau- 
kis, kasketę nusiima ir tiesia man savo raudoną ranką: 

— Ciumkaila esu! 

Pyckalas stačiai apstulbo. 

- Jėzusmarija, — sušuko Pyckalas, - aš čia jį kuliu, o tas savo 
leteną kiša, didesnio Puodgalvio, Žioplio akyse nesu matęs! Ko 
čia lendi, ko kišiesi? 

— Draudžiu! - sušuko Baronas. - Neleidžiu! 

Ciumkaila, riksmo išsigandęs, susigėdo, didelę savo ranką 
kišenėn įgrūdo ir kišenėje ranka ėmė grabinėti; bet tučtuojau su- 
sigėdo savo grabinėjimo ir iš gėdos apsimetė, kad kažko kišenėje 
ieško; o tuo dar labiau Baroną ir Pyckalą įsiutino. 

— Ko ten ieškai, kvanka, - sušuko, - ko ieškai, žioply, ko ten 
ieškai!.. 

Ciumkaila, vos gyvas iš gėdos, išraudęs kaip burokas, iš ki- 
šenės ne tik ranką, bet ir butelio kamštį, kažkokius suglamžytus 
popiergalius, šaukštelį, batraištį ir džiovintų žuvelių ištraukė. 
Bet kai jie pamatė žuveles, iškart stojo tyla... Kažkodėl nuo tų 
žuvelių juos liūdesys užpuolė. 

Prisiminiau, kad Cecišovskis man sakė, jog ten tarp jų, kaip 
paprastai tarp Bendrų, senos Nuoskaudos, Nesusipratimai tvy- 
rojo, Nuodai varvėjo, regis, dėl kažkokio Malūno, Užstato ar 
Tvenkinio; kaip tik dėl tos priežasties Pyckalui, pamačius tas 
žuveles, net kvapą užgniaužė, ir jis sušuko: 

— Karosai mano, karosai! Jau tu man už tai sumokėsi, jau aš 
tave su terbomis paleisiu! 

Bet Baronui tik Adomo obuolys sukrutėjo, jis seilę nurijo, 
apykaklę pasitaisė ir sako: 

— Registras. 

O Ciumkaila atsako: 

— Kluonas sudegė nuo tų grikių. 

Tada Pyckalas tik pašnairavo: 

— Vandens buvo, - burbtelėjo, ir taip jie stovėjo, stovėjo, kol 
Ciumkaila už ausies pasikasė, Baronas kulkšnį pagremžė, o Pyc- 
kalas dešinę blauzdą. Baronas sako: 

— Nesikasyk. 

Pyckalas sako: 

— Aš nesikasau. 

Ciumkaila sako: 

— Aš kasiausi. 

Pyckalas sako: 

— Tuoj aš tau pakasysiu. 

Baronas sako: 

— O pakasyk, pakasyk, nes tam ir esi. 

Pyckalas sako: 

— Aš tau nekasysiu, tegu tau sekretorius pakaso. 

Baronas į tai: 

— Mano sekretorius man kasys, kai aš jam liepsiu. 

Pyckalas sako: 

— Aš tavo sekretorių pasamdysiu ir sau pasiimsiu, ir jis man 
kasys, kai užsimanys, ir nors tu Ponų Ponas, o aš Chamų Cha- 
mas, jis tau man kasys kai užsimanys, aš užsimanysiu arba ne- 
užsimanysiu. Kasys. 

Baronas jam: 

— Kas Chamų Chamas, o kas ir Ponų Ponas, bet tu man to 
Sekretoriaus nesamdysi, nes jį aš pasisamdysiu ir jis kasys man, 
o ne tau. 

Prabyla Ciumkaila, baisiai graudžiai verkdamas: 

— O Dieve, o Dieve, tai jūs tik sau viską norite kasyti, mane 
skriausdami, viską sau norite kasyti, o man nieko, man Nuosto- 
lis, Bėda, o, tada aš jį nusisamdysiu, aš jį nusisamdysiu! 

Ir traukia mane, plėšia, vienas iš kito lupa, traukia, traukia, ir 
taip net iki kažkokio namo nutraukė, ten laipteliai, ir tais laipte- 
liais traukia, plėšia, vienas iš kito lupa, ten šone tokios mažos du- 
relės, ant jų lentelė: „Baronas, Ciumkaila, Pyckalas, Arklių Šunų 
verslas“, o už durų kambarys didelis, potamsis, o jame krėsliukai 
stovi. Į krėslelį Baronas Ciumkailai, Ciumkaila Baronui, Pyckalui, 
Pyckalas Ciumkailai, Baronui mane pasodino, kuo mandagiausiai 
paprašę truputį palaukti, ir nuėjo į kitą kambarį, ant kurio durų 
buvo užrašyta: „Turto ir Verslo Valdyba, Įeiti Draudžiama“. 

Likęs vienas (nes Cecišovskis jau seniai buvo pradingęs) ty- 
loje, kuri įsivyravo po triukšmingo mūsų užėjimo, susidomėjęs 

dairiausi aplinkui. Tų Žmonių keistumas (kažin ar keistesnių esu 
sutikęs per visą savo gyvenimą) ir vaidai, nuolat juos lydėję, man 
labai nepatiko ir nenorėjau turėti su jais nieko bendra; bet viltis 
turėti nuolatinį, gal net ir ne visai menką uždarbį vertė mane 
pasilikti. Prieškambaris, kaip sakiau, buvo tamsokas, tamsiais 
apmušalais išklijuotas, bet tie apmušalai buvo smarkiai atspurę... 
o ten riebulų dėmė... Ten skylė, ir vėl įplyšę, bet lopas užklijuotas, 
viskas musių nutupėta ir žvakių stearinu visur nukapsėta. Grin- 
dų lentos palaikės, nuo vaikščiojimo nubrūžintos, o ten kampe - 
senas laikraštis, ten šmaikštis kažką paslaptingai vograuja, kai 
laikraštis sušiugžda, nes, matyt, pelytės po juo įsitaisiusios. O 
čia ir batas ėmė judėti, ir prie tabako priartėjo, o mažas vabalėlis, 
iš grindų plyšio išlindęs, cukraus link patraukė. 

Tarp tų visų šlamesių aš duris, kurios vedė į kitą kambarį, 
pravėriau. Kambarys didelis, ilgas ir tamsokas, eilė stalų, prie 
kurių sėdi tarnautojai, atidžiai prie Dokumentų, Aprašų, Folian- 
tų palinkę, o jau popierių baisiausia daugybė, jų tiek priversta, 
užversta, kad tiesiog nėra kur kojos pastatyti, nes ir ant žemės 
pilna visokių popierių ir raštelių; o Aprašai iš spintų kyšo ir 
netgi palei lubas išlenda, ant langų užeina, visą kontorą už- 
griozdina. Tad jei kuris iš tarnautojų sujuda, tai šiugžda tuose 
popieriuose kaip pelė. O tarp popierių yra ir visokių kitokių 
daiktų — buteliukai arba sulankstyta skarda, dar sudaužytas 
puodelis, šaukštelis, skiautė šaliko, išplikęs šepetys, dar gabalas 
plytos, šalia - tuščias butelis, duonos žiauberė, daug batelių, 
dar sūris, plunksnos, arbatinukas ir lietsargis. Arčiausiai manęs 
esantis senas liesas tarnautojas sėdėjo ir prieš šviesą apžiūrinėjo 
plieninę plunksną, pirštu ją bandydamas, ir gal sirgo kokiu 
uždegimu, nes ausis buvo užkimšta vata; už jo - kitas tarnau- 
tojas, jaunesnis, raudonskruostis, skaičiuotuvais skaičiavo ir 

sykiu dešrą valgė, toliau - tarnautoja susigarbanojusi, kuodą 
ant galvos susišiaušusi, į veidrodėlį Žiūri ir garbanas taisosi, dar 
toliau - kiti tarnautojai, kurių buvo gal aštuoni, gal dešimt. Tada 
įnešė pavakarius - kavos puodelius ir bandeles ant padėklų, ir 
visi tarnautojai, metę savo darbus, ėmė valgyti; kaip paprastai, 
sučiurleno pokalbis. Mane suėmė juokas, pamačius tą tarnau- 
tojų Kavagėrį! Nes iš pirmo žvilgsnio buvo aišku, kad jei metų 
metus jie kartu tame biure sėdi, kasdien tą amžiną kavą gerdami 
ir amžiną bandelę grauždami, tais pačiais senais juokeliais besi- 
svaidydami, tai jau iš anksto žinojo, kas ką pasakys. 

Tad tarnautoja garbaną nubraukė ir pasakė „pliumpt“ (vei- 
kiausiai tą ji sakė jau kokį tūkstantį kartų), o storasis kasininkas, 
sėdintis už jos, į tai sako šitaip: 

— O tai katytė į katę pas Mamą pasuka! 

Ir džiaugsmas neapsakomas, visi valdininkai kvatoja, už pil- 
vų laikosi! Vos tik juokas susigėrė į popierius, senasis Sąskaiti- 
ninkas pirštu pagrasė... ir jau visi už pilvų graibosi, nes žino, ką 
tasai pasakys... Ojis ir sako: 

— Pasuka, susuka, bumčik čik čik prisuka! 

Ir tarnautojos džiūgauja dar labiau, popieriais šiugžda. Bet 
tarnautoja mažuoju kairės rankos piršteliu veidelį parėmė! Ir 
tada Sąskaitininkas jaunesniam raudonskruosčiam tarnautojui 
stipriai per petį pliaukštelėjo ir šnibžda jam, kad „kam tos ašaros, 
nereikia, Juzefai, Juzefai, juk peiliukas, dėkliukas, musė, musė 
buvo!..“ 

Niekaip nesupratau, kodėl Sąskaitininkas jam apie ašaras 
kalbėjo, kai anas nė neketino verkti... Bet kaip tik tą valandėlę 
tasai raudonskruostis Buhalteris, pamatęs tą pirštelį, prapliupo 
tramdoma rauda! Tada mane vėl juokas paėmė: juk matyti, kad 
turbūt metų metais ten pirštelis kartu su veideliu Buhalteriui jo 

senas, krauju almančias širdies žaizdas išdraskydavo ir turbūt 
metų metais bendradarbis jį guosdavo; bet užuot Buhalteriui 
pirma pravirkus, o tik paskui Sąskaitininkui jį guosti susiruošus, 
jiems eilės tvarka susimaišė, ir tai, kas buvo gale, perėjo į pradžią! 
Tarnautoja mestelėjo į orą savo nosinaitę! Kasininkas nusičiau- 
dėjo! O senas buhalteris nosį nusišluostė! Tada jie mane pamatė 
ir baisiausiai susigėdę kaip pelės į savo popierius sulindo. 

Bet jau mane kviečia pas Viršininkus. Tamsokas kambarėlis, 
į kurį mane įvedė, irgi buvo užverstas popieriais ir rašteliais, be 
to, ten sena geležinė lova palei sieną stovėjo, dar kibiras, ir dar 
dubuo, dvivamzdis ant palangės, musgaudis. Pyckalas laikė 
Baronui kažkokią skrynelę, Ciumkaila kvitus skaičiavo. Ir visi 
trys man: 

— Man pakasyk! Man pakasyk! Man pakasyk! 


Savo gyvenime esu užėjęs daug keistų vietų ir sutikęs dar 
keistesnių Žmonių, bet tarp visų matytų vietų ir žmonių nebuvo 
keistesnių nei šis mano gyvenimo nutikimas. Įsisenėjęs Baro- 
no, Pyckalo ir Ciumkailos kivirčas prasidėjo nuo Malūno, kuris 
jiems, kaip kreditoriams, atiteko lygiomis dalimis; paskui trijų 
nuomininkų smuklėse dar įsidegė, o kai Spirito varyklą, pasi- 
naudodami propinacija, išsimokėtinai paėmė, kilo dar daugiau 
šurmulio ir nepasitenkinimo. Padalyti kapitalą pasidarė tiesiog 
neįmanoma, nes teismo sprendimas buvo iškart trijų pusių ap- 
skųstas, teisme jį nagrinėjant šešis kartus atidėtas, kol galiausiai 
trūkstant rašytinių įrodymų buvo nusiųstas į Arbitražą, o tasai 
surado akivaizdžius prieštaravimus tarp pirmo ir antro Pirkimo 
išsimokėtinai. Prie viso šito - dar vienas kito šaukimas dėl Tur- 
to Užgrobimo, grasinimų ir norėjimo užmušti, Nužudyti, o du 
šaukimai - dėl Užpuolimo ir vienas dėl šešių perlinių segtukų ir 

Žiedo pasisavinimo... Taip ir eina - šaukimai, užpuolimai, smur- 
tas, barniai, pykčiai, noras Nužudyti, turtą užgrobti, nuskurdinti, 
su terbomis paleisti. Tad kai dėl Pirkimo Išsimokėtinai, Užtik- 
rinimo Prekybos Arkliais, šunimis verslas turėjo būti oficialiai 
įregistruotas, visi trys lygiomis dalimis tą verslą įkūrė ir arklius, 
šunis iš žmonių supirkdami didžiai pelningai pardavinėjo juos 
Mėsai ir Muilui. Nepaisant didelio pelno, kurį teikė šis Verslas, 
bendrovei grėsė bankrotas, nes ten, žinote, tiek tų senų Pykčių, 
Smurto, tiek barnių, abipusių rietenų, tiek kartėlio, Rūgšties, tiek 
įnirtingo, nenurimstančio įšėlio, įsiūčio, įdūkio kūpėte kūpėjo. 

O tos rietenos kilo gal ne tiek dėl finansinių nesutarimų, 
kiek dėl jų pačių priešingų prigimčių. Štai Baronas kaip vilkelis 
birzgia, gaudžia ir šoka, kaip povas uodegą sklaisto, kaip saka- 
las kyla į viršų; o Pyckalas it jautis chamiškai, visai chamiškai 
baubdamas užgriūva; o Ciumkaila krapštosi; o Baronas tarsi 
karieta, ketvertu kinkyta, važiuotų, tik įsakinėja, tik trimituoja; 
o Pyckalas, visų chamų chamas, tik vėpso; o Ciumkaila - su 
kepure saujoje, nes jį vis verkšlenimas ima; tad Baronas trykšta 
didybe, pokštais, kaprizais, fantazijomis, o Pyckalas nori į snukį 
duoti arba kelnes mauna, ogi Ciumkaila laižosi arba krapštosi... 
Jie vienas kitą vandens šaukšte nuskandintų, bet per nuolatinius 
Procesus, šaukimus, rietenas, įnirtingai ir be perstojo bendrauda- 
mi taip vienas su kitu susimaišė kaip kopūstai su mėsa viename 
troškinyje, vienas be kito gyventi negali, kaip šlepetėje senoje 
ar Bate išnešiotame - kaip kreivi, baisūs Kojų Pirštai, tik vienas 
su kitu! Jie tik vienas su kitu! Tik tarp savęs! Ir visą pasaulį pa- 
mirštų, tik vienas su kitu, tarp savęs, savyje; ir tiek jiems iš senų 
laikų visokių senienų prisirinko, tiek prisiminimų, nuoskaudų, 
žodelių įvairiausių, kamščių, senų butelių, dvivamzdžių, dėžu- 
čių, skudurų pačių įvairiausių, kaulų, smaigų, puodų, skardinių, 

garbanų, kad jau bet kuris svetimas, su jais susidėjęs, visiškai 
negalėjo nuspėti, ką jam pasakys ar padarys: nes kamštis ar bu- 
telis, arba žodelis, netyčia mestelėtas, iškart jiems primena Senus 
ir Sukrešėjusius dalykus, ir jie linksta, kur vėjas papučia. 

Taigi, kad ne tos senos žuvelės, kurios andai Ciumkailai iš 
kišenės iškrito, jeigu ne Registras ir Kojos pasikasymas, jie tikrai 
manęs nebūtų priėmę į darbą. Bet, regis, dėl mažo buteliuko, o 
gal ir dėl skrynelės, vietoj Barono dosniai pažadėtų tūkstančio 
ar pusantro tūkstančio pesų man liko tik aštuoniasdešimties 
penkių pesų alga. Bet vyresnieji Tarnautojai, kai pas Viršininkus 
su aktais, reikalais ėjo, niekada, matote, nežinojo, kokia košė ten 
išvirs, kokius paliepimus Pyckalas Baronui, Baronas Ciumkailai, 
Ciumkaila Baronui Pyckalui išdėstys. Nurodymų, įsakymų, rei- 
kalų daug, tai Arkliai su perleistomis nuosavybės teisėmis, tai 
perrašyta hipoteka, toliau laidavimas, dividendų paskirstymas, 
Šunys už užstatą, vieni Buldogai, propinacija, išieškojimas; tad 
aktus grevezoja, taiso, Sąskaitas, šaukimus rašo, išvaržo, reali- 
zuoja, toliau Hipotekuoja arba Išsimokėtinai parduoda; bet ką gi, 
ponai mielieji, jeigu už viso to, po visu tuo pakišta labai sena silkė 
arba bandelė, kurią prieš septyniolika metų Baronas Pyckalui 
suvalgė. Kai kitą dieną į darbą atėjau ir tarp Tarnautojų, dabar 
Kolegų, atsisėdau, man naujųjų pareigų sudėtingumas akivaiz- 
džiai atsiskleidė. Tarnautojai, įnikę į savo popierius, atsidavę 
savo sąskaitoms, savo pareigoms, dirbo visą pasaulį pamiršę ir 
į mane, svetimą Žmogų, nenorėjo nė žiūrėti; o manjų žnyplelės, 
jų seni stiklainiai buvo nesuprantami ir nesuvokiami. 

Popackis, senas Sąskaitininkas, davė man Aktus įregistruoti, 
bet velniai žino, ar juos registruoti reikia, nes tasai Žmogus 
nedidelio ūgio, labai liesas, tamsiais akiniais raginiais rėme- 
liais, išdžiūvęs kaip mumija, turėjo retus plaukus, kurie jam 

vainikėliu aplink kiaušą sukosi; be to, dar ilgus, liesus pirštus. 
Vis žiūrėdamas, kaip aš dirbu, tai pataisys man kokią raidelę, tai 
už ausies pasikasys arba nosį nusišluostys, kokią dulkelę sau nuo 
drabužių nubrauks; ojau mieliausiai trupinėlių žvirbliukams už 
lango pabers. Oi, matau, kad Sąskaitininkas doruolis ir geruolis 
kaulėtas, ir nors jo gaišlumas ir neapsakomas visur kur pedan- 
tiškumas dažnai man keldavo juoką, stengiausi vengti visko, 
kas tą mielą senuką galėjo žeisti; netgi jo tabaku vaišinausi, o 
tas tabakas, prieš daugelį metų pelytės išperėtas, nežinia kokiu 
grybelių pagardintas, kvepėjo jo kašmyro liemene. 

Bet, tiesą sakant, menki man buvo juokai. Nors šioks toks 
pragyvenimas ir užtikrintas, bet sąlygų ir aplinkumos visu- 
ma — Nepažįstamas Kraštas, svetimas miestas, jokių bičiulių ar 
šiaip įdomių pašnekovų, mano darbo keistumas - pripildė širdį 
kažkokio baugulio; be to, už vandenyno dideli Mūšiai vyksta, 
kraujas liejasi, ir daug Žmonių, draugų ir giminių tenjau nežinia 
kur buvo, ką darė, gal ir Dievui sielą jau atidavė. Nors iki ten 
ir toli, net per vandenyną, bet vis tiek Žmogus daraisi atsarges- 
nis, tyliau kalbi, lėčiau judi, kad ko blogo neprisišauktum ir 
kad kaip kiškiui už ežios nereikėtų slėptis. Todėl ant rašalinės 
pamatęs trupinėlį duonos, dažnai į tą trupinėlį pažvelgdavau ir 
net plunksnos galeliu jį paliesdavau. | 

Vis dėlto labiausiai man reikalai su Pasiuntinybe griso. Juk ne 
dėl to gerb. p. Pasiuntinys su manimi Celebravo, kad viskas taip 
nueitų tuščiom; ir kol aš čia prie kontoros stalo sėdžiu, Aktus re- 
gistruoju, tai jie ten, aišku, savo daro, ir kas žino, gal ir toliau ten 
su manim, tik be mano žinios, ką nors veikia. Tad sėdžiu, rašau, 
o pats vis galvoju, ar tik jie ten su manim kažką ir jau kažkam pa- 
naudoja ir suvartoja. Nuojauta neapgavo, nes kai vakare grįžau 
į pensioną, man įteikė didelę puokštę baltų ir raudonų šliandrų, 

knisažolėm apkaišytų, nuo Ministerio, o kartu ir laišką nuo pono 
Patarėjo. Šis pačiais mandagiausiais žodžiais informavo, kad 
rytoj manęs užvažiuos ir nusiveš į vakarą pas tapytoją Ficinatį, 
o tą vakarą rengia vietiniai Rašytojai beigi Dailininkai. Be minėto 
laiško ir gėlių, man dar dvi puokštes įteikė, abi nuo vietinių savų 
Pirmininkų, abi su kaspinais ir atitinkamais užrašais. Be to, atėjo 
vaikučiai ir po mano langu giesmę sugiedojo. 

Kad tave kur! Kai aš noriu pritūpti, tai jie žvakę uždega! To- 
kių pagarbos ženklų nustebinta, mano Pensiono šeimininkė nė 
girdėti nenorėjo, kad ir toliau gyvenčiau savo mažoje kamarėlėje, 
ir perkėlė mane į geriausią kambarį: tai šitaip tais sunkiais, nera- 
miais laikais aš, užuot glaudęsis mažoje kamarėlėje, atsidūriau 
dideliame salone su dviem langais į gatvę. O jau ir garsas apie 
mano nepaprastą, atleisk Viešpatie, išskirtinumą strėlės greitu- 
mu apskriejo visus mano Kraštiečius: kitą rytą kontoroje kolegos 
žemais nusilenkimais mane pasitiko ir netgi man girdint niekas 
nesikalbėjo, nejuokavo. 

Kad juos kur Velniai, Velniai! Celebravimas darėsi vis stipres- 
nis, matyt, gerb. p. Pasiuntinys prieš mano valią ir nekreipdamas 
dėmesio į smarkų mano nenorą darė savo, ir Celebravimas sklido 
į visas puses. Kad jį kur, ir kurių galų aš jam akyse pasirodžiau! 
Be to, tai pavojingas dalykas! Paprastais laikais, ko gi ne, galima 
ir pastrakalioti, bet kai ten Žudo, Pjauna, tai jau geriau tyliai 
sėdėti ir pralaukti tuos laikus ir tik rūpintis, kad kokios bėdos 
neužsitrauktum. 

Tad prisiekiau ir nusprendžiau, kad aš į tą priėmimą nė už 
ką neisiu ir daugiau neleisiu savo Kvailo, ak, Menko asmens 
šventai Celebruoti. Bet reikalas tas, kad jei dabar tokiam aiš- 
kiam gerb. p. Pasiuntinio norui pasipriešinsiu, tai jau turbūt viši 
mane išdaviku palaikys, o tai dabartinėje padėtyje būtų baisiai 

pavojingas dalykas. Ojuk ir saldi garbė Žmogui, kuris nuo pačių 
pirmųjų vaikystės dienų tik panieką patyrė... o čia, tarsi burti- 
ninkei lazdele mostelėjus, prieš jį visi galvas lenkia. Prakeikta 
garbė, melaginga ir niekam verta kaip visi velniai garbė! Bet ir 
šventa, palaiminta, tikra garbė, nes Kakta mano, Akis mano, 
Mintis mano ir tiesa mano, ir mano širdies nuoširdumas, ir daina 
mano, ir kilnumas Mano! Tad tai teisė mano, apsiaustas mano, 
tai karūna mano! O ką aš dovanotam arkliui į dantis žiūrėsiu! 
Ai, turbūt nueisiu į tą susirinkimą ir tuo atėjimu jį pagerbsiu, 
nes prisiekiu Dievu, savo Motina ir Altoriumi, kad tasai, kuris 
prieš mane kepurėlę kilnoja, nesielgia blogai, atvirkščiai, elgiasi 
kuo teisingiausiai ir geriausiai! 

Tai jūs ten, šūdžiai, Gudraukite, Protingaukite ir savo naudą 
kaip vištos lesiaukite. O aš tai, kas iš jūsų bukos ir apsukrios Pri- 
gimties pradėta, pagal savo Prigimtį priimsiu, ir kai mane šūdu 
vaišinsite, aš tais žodžiais kaip Duona ir Vynu pasisotinsiu. O kai 
tame priėmime sužibėsiu kaip tikras meistras, kai svetimšaliai 
mane pripažins ir apšauks tikru Meistru, jau man nekels baimės 
gerb. p. Pasiuntinio kvailumas, nes jis irgi turės mane pagerbti... 
Tad sėskis, Sėskis ant to arklio, kurį tau duoda, o ant jo toli nu- 
josi! Eisiu ten, eisiu! Taigi grįžęs į savo pensioną iškart skrynią 
atsidariau ir skusdamasis, rengdamasis, puošdamasis buvau kuo 
tvirčiausiai įsitikinęs savo Meistriškumu, be to, žinojau, kad kaip 
Meistras turiu laikytis už visus aukščiau ir geriau. O, Meistras, 
Meistras, Meistras ir Meistras! Bet staiga kad užgrius mane baisi 
nuostaba! Mat už nugaros išgirdau balsą taip sakant: 

— Garbė mūsų didžiam Rašytojui, garbė Meistrui! 

Pašokau ir net riktelėjau manydamas, kad tai kokios nors 
patyčios, gal net iš mano paties gerklės išsprūdusios, o čia Pata- 
rėjas Podsrockis dryžuotomis kelnėmis ir su fraku, su kaklajuos- 

te, išlyginta tarsi mopso snukis po gelžbetoniu, man iki žemės 
lenkiasi: 

— Gerb. Pone! Gerb. P. Pasiuntiniui pavedus, atvažiavau čia 
su brika. Važiuokime! 

Aiškaus melo, staiga prieš mane įsikūnijusio, garsas tarsi 
trenkė man per snukį! Kokio velnio tas šūdžius, mane šūdžium 
laikydamas, Meistru vadina? Įsėdame į briką, ir nors kuo smar- 
kiausiai vienas kitam rodome visokeriopą pagarbystę, tačiau 
žinodamas, kad jis Žino, jog aš žinau, kad jis Žino, jog aš Žinau, 
ir šūdas šūdas šūdas... ir abu be galo vienas kitą niekiname; 
taip pagarboje ir šūduose prie namo privažiuojame. O ten, vos 
iš brikos išlipau, prie manęs būrys Kraštiečių puola ir jau tik 
„Sveikas sveikas“, „labas labas“ ir „šlovė šlovė“; tad gėles teikia, 
tad švenčia, tarsi būtų Kalėdos; o tarp jų Baronas, ten ir Pyckalas, 
toliau — Ceciševskis, taip pat ir Ciumkaila, ir Kasininkas, ir Sąs- 
kaitininkas, ir panelė Zofija geltona suknele dideliais žirneliais. 
Tai bent gerbia! Patarėjas šalia manęs kuo mandagiausiai į dešinę 
ir į kairę lankstosi, aš irgi lankstausi, ir taip su didele pagarba į 
tuos namus įžengiame. O ten tylu. 


Atsidūriau didelėje salėje; o joje gausybė žmonių, vieni sėdi, 
kiti stovi; valgo pyragaičius, gurkšnoja vyną iš taurių, taurelių, 
kurias laiko rankose; štai ten kažkokia moteriškė ištiesė ranką 
prie taurės; kitur trys ar keturi knygą tarsi butelį apžiūrinėja; 
ten rateliu susėdę kalbasi. Ir tvyro ne šurmulys, ne triukšmas, o 
nepaprasta tyla, ir nors jie šnekučiuojasi, netgi juokiasi, šūkčioja, 
bet tos kalbos, juokas ir šūkčiojimai, užuot buvę truputį garsesni, 
kaip tik truputį tylesni, truputį silpnesni, o judesiai irgi keistai 
nejudrūs, tarsi žuvų tvenkiny. Patarėjas, kuo mandagiausiai pėr 
pusę susilenkęs, nosinaite vėduodamasis, prie Šeimininko mane 

veda ir jam pristato, ir giria kaip Didį Meistrą Lenkų Genijų 
Garsųjį Gombrovičių. Šeimininkas putnus, apvalus, Patarėjo 
fanfaras žemai nusilenkdamas priima ir tiesiog nebežino, kaip 
mane Pagerbti, stačiai tirpsta nuo mandagybių ir reveransų... 
bet jį užkalbino dama, nedidelio ūgio liesa Blondinė, tad su ja 
ėmė kalbėtis, o apie mudu pamiršo. Stovime. Bet jau prie seno, 
lieso, žilo, kuris, matyt, buvo garbingas svečias, Patarėjas mane 
veda ir su fanfaromis triukšmingai pristato — ir senis lenkiasi ir 
gerbia mane kaip įmanydamas... bet greit apie mus pamiršta, 
nes jam batraištis atsirišo. Mes einame prie trečio, kuris aukšto 
ūgio, žilstelėjęs, o tasai net už galvos stvėrėsi, sako: „Man didelė 
garbė“... Bet pyragaitį paėmė, suvalgė ir pamiršo. Ir taip stovime 
su Patarėju viduryje, kalbamės nedaug, 0 už mūsų kiti Patarėjai 
Kraštiečiai irgi stovi ir kalbasi nedaug. Mažai kalba. 

— Luktelėkite, - tarė Patarėjas, - jau mes jiems parodysime. 

Žodžiu, stovime, o aplinkui kiti Svečiai stovi, gal koks šimtas 
žmonių. Labai gerai ir tvarkingai apsirengę, nes marškiniai šilki- 
niai arba plonytėlyčiai už trylika, keturiolika ar penkiolika pesų, 
kaklaryšėliai, fantazijos kišenėlėse arba madingi lornetai, taip pat 
akiniukai metaliniais rėmeliukais, dar aukšti plonyčiai kulneliai, 
nosinaitės, lūpdažiai, aukšti bateliai už dvidešimt ar trisdešimt 
pesų. O labiausiai į akis krito vyrų puskojinės, jie mielai tas 
puskojines demonstruoja, klešnę truktelėję aukštyn; o damos 
apžiūrinėja viena kitos skrybėlaites. Vienas kitam plekšnoja per 
petį. Vienas kitą švelniai apkabina „amigo, amigo“, „gue tal“, 
„Guees de tu vida, gue me cuentas“, bet nepaisant to širdingumo 
jausmingumo, pokalbis jiems vis prigęsta arba ištirpsta, nes vie- 
nas kalba, o kitas kažkaip išsiblaškęs, užsimiršęs jau ir klausytis 
nustojo, jau savo Puskojinę apžiūrinėja. Tada sako: 

— Ar tas Revanšas pavyko? 

— O man už straipsnį sumokėjo penkiasdešimt pesų. 

— Kaip laikaisi, kas gero, kas naujo? 

— Kažin, kiek tie rūmai kainavo? 

— Nusipirkau puskojines. 

Tada visi kartu rankas į dangų iškėlė ir stvarstydamiesi už 
galvų garsiai sušuko: 

— O, ką čia mes kalbame? O, kodėl nemokame kalbėti?! O, 
kodėl patys savęs negerbiame ir negarbiname? O, kodėl viskas 
taip lėkšta, taip lėkšta?! 

Ir vienas prie kito prišoka, vienas kitam Pagarbą rodo, vienas 
kitam „maestro, maestro“ ir „gran escritor“, ir „gue obra“, ir 
„ąue gloria“ sako, bet ką gi, viskas prigeso ir ištirpo, ir išsiblaškę 
visi vėl puskojines apžiūrinėja. 

— Luktelėkit, - sako Patarėjas, - luktelėkit... Jau mes jiems 
parodysime! 

Bet stovime. Išblyškęs ir suprakaitavęs Patarėjas man tarė: 

— Parodyk, šūdžiau, ką nors tiems šūdžiams, nes bus gėda! 

Aš jam sakau: 

— O.ką, Šūdžiau, aš jiems galiu parodyti? 

O už manęs Maniškiai stovi ir matydami, kad niekas į mane 
dėmesio nekreipia, gal šūdžium mane laiko, supyko kaip vel- 
niai, šaukšte vandens mane nuskandintų! Po velnių, po velnių, 
po velnių! Po velnių velniausių! Turbūt kažkas Negerai! Ir tada 
matau, kad įeina nauji žmonės, ir ne bet kokie, nes iškart prie jų 
nuplasnojo Nusilenkimai, Pagarbystės Rodymai. 

Pirmoji ėjo dama su šermuonėlių pelerina, puošta stručio 
ir povo plunksnomis, ir dideliu kapšeliu, šalia jos keli Palaižū- 
nai. O už Palaižūnų - keli Sekretoriai, toliau keli Raštininkai ir 
keli Klounai, mušantys būgnelius. Tarp jų - Žmogus Juodais 
Drabužiais, matyt, garsus, nes kai įėjo, išgirdau „gran escritor, 

maestro“, „maestro, maestro“... Ir iš to pasigėrėjimo visi gal net 
ant kelių kluptų, bet pyragaičius valgė. Ir iškart susidarė ratas 
klausytojų, o jis vidury smarkiai Celebruoti pradėjo. 

Tasai Žmogus (o tokį keistą žmogų tikrai mačiau pirmą kartą 
gyvenime) buvo baisiai išpuikęs, be to, ir toliau save puikino. Vil- 
kintis lengvą apsiaustą, su dideliais juodais akiniais tarsi už tvoros 
nuo viso pasaulio atsitvėręs, aplink kaklą - šilkinis šalikas pusiau 
perliniais žirneliais, ant rankų pirštinaitės juodos, plonytėlytės, 
iki pusiau pirštų, ant galvos skrybėlė juoda pusiau minkštais 
kraštais. Taip apsigerbęs ir nuo visų atsiskyręs, jis vis gurkšnojo 
iš plokščio buteliuko arba nosinaite juoda, plonytėlyte, šluostėsi 
veidą ir vėdavosi. Jo kišenėse buvo pilna popierių, rankraščių, 
kuriuos vis pamesdavo, o po pažastimi laikė pasikišęs knygas. 
Nepaprastai subtilios inteligencijos, kurią savyje dar subtilino, 
destiliavo, kiekvienu savo ištartu žodžiu buvo toks inteligentiškai 
inteligentiškas, kad vyrai ir moterys net čepsėti iš susižavėjimo 
imdavo (nors jie ir toliau žiūrinėjo sau Puskojines, kaklaryšius). 
Savo balsą jis nuolat tildė, bet juk kuo tyliau - tuo garsiau, nes 
kiti, irgi tildami, dar įdėmiau bandė išgirsti (nors ir nesiklausė), 
ir atrodė, kad jis su Juoda Skrybėle savo palydą veda į Amžinąją 
Tylą. Į savo knygas, užrašus žvilgčiodamas, juos pamesdamas, 
juose rausdamasis, kuisdamasis, jis retkarčiais citatomis savo 
mintį papuošdavo ir su ja ten sau kažką įrodinėdavo, pats sau 
aiškindavo, tarsi būtų vienut vienutėlis. Ir taip su savo popieriais 
ir mintimis aikštydamasis darėsi vis inteligentiškiau inteligen- 
tiškesnis, ir ta jo inteligencija, padauginta pati iš savęs, pati save 
apsižergusi, darėsi jau tokia Inteligentiška, kad jėzusmarija! 

O čia Pyckalas, Baronas man į ausį: 

— Na, puci, puci, paimk! 

O Patarėjas iš kitos pusės: 

— Puci, puci, paimk jį, puci! 

Sakau: 

— Aš ne šuva, kad mane siundytumėt. 

Patarėjas šnibžtelėjo: 

— Paimk jį, antraip gėda, nes tai jų Žymiausias Rašytojas, ir 
negali būti, kad čia su juo Celebruotų, kai Didis Rašytojas Lenkų 
Genijus stovi salėje! Įkąsk jam, šūdžiau genijau; įkąsk, nes jeigu 
ne, mes tau įkąsime!.. 

O už manęs visa mano palyda stovi... Suvokiau, kad kito 
kelio nėra, turiu jam įkąsti, nes man Saviškiai ramybės neduos; 
ojeigu aš tam Buivolui įkąsčiau, likčiau Liūtas mūšio lauke. Bet 
kaip įkąsti, kai bestija kaip iš knygos išmintį tik beria, tik beria, 
kaip marcipanais gardina, net burnoje saldu pasidarė, ir vis in- 
teligentiškiau yra inteligentiškas, subtiliau subtilus... 

Tada kaimynui tariau, ir gana garsiai, kad jis mane išgirstų: 

— Nemėgstu, kai Sviestas pernelyg Sviestuotas, Kukuliai per- 
nelyg Kukuliuoti, Soros pernelyg Soruotos, o Kruopos pernelyg 
Kraupios. 

Tyloje mano žodžiai kaip trimitas nuskambėjo ir atkreipė į 
mane visų dėmesį, o tasai Rabinas sustojo celebravęs ir į mane 
akinius atsukęs iš savo tamsos pažvelgė; paskui tyliai kaimyno 
paklausė, kas aš toks... Kaimynas sako, kad Svetimos Šalies Ra- 
šytojas, tada tasai šiek tiek sumišo ir klausia, ar anglas, ar pran- 
cūzas, o gal olandas; bet kaimynas jam atsako, kad lenkas. 

— Lenkas, - sako jis, — lenkas, lenkas, lenkas... 

Ir tada, skrybėlę pasitaisęs, kojele pasukiojęs, savo užrašuose, 
popieriuose pasirausęs sako, bet ne man, tik Saviškiams: 

— Čia sako, kad sviestas sviestuotas... Mintis, žinoma, įdomi... 
Įdomi mintis... Tik gaila, kad nelabai nauja, nes dar Sartorijus 
savo „Bukolikose“ tai pasakė. 

Visi čepsėti pradėjo, jo atsakymą skanaudami, tarsi tai būtų 
nuostabiausi marcipanai. Bet čepsėdami tarsi savo čepsėjimą nie- 
kino ir dėl tojų čepsėjimas tarsi vis labiau išskydęs darėsi. Kai jis 
į Saviškius atsisuko, aš supykęs į Savuosius atsisukau ir sakau: 

— O man nusispjaut, ką pasakė Sartorijus, jeigu aš Sakau! 

Ir visi puolė man ploti: 

— Garbė, garbė mūsų Meistrui! Gerai jam atkirto! Tegyvuoja 
Genijus Gombrovičius! 

Bet ploja ir tarsi savo plojimus niekina... ir jie tuojau išskydo. 
Tada tasai knygose, užrašuose pasirausė, smarkiai kojelę sukio- 
damas, ir vėl tik Saviškiams sako: 

- Čia sako, kad kas man tas Sartorijus, kai aš sakau. Ir tai tikrai 
nebloga mintis ir galima ją būtų patiekti su razinų padažu, tik 
bėda, kad jau madame de Lespinasse viename iš savo „Laiškų“ 
pasakė kažką panašaus. 

Vėl visi čepsi, skanauja, nors savo Čepsėjimą ir skanavimą 
niekina... ir automatiškai jiems tai išskydo. Tada aš į Saviškius 
pasisuku, kad jam gerai atrėžčiau ir taip įkąsčiau, kad jam ir no- 
ras amsėti prapultų! Ir čia matau: maniškiai paraudę kaip ugnis; 
raudonas kaip burokas Patarėjas, raudonas Pyckalas kartu su 
Baronu, o Cecišovskis karštu raudoniu iki pat ausų apsipila ir 
toks stovi! O Dieve, kas gi čia, kodėl jie taip staiga užsidegė, juk 
dar prieš valandėlę Žavėjosi, iš kur tokia permaina... Ir nieko, 
stovi, raudonuoja... Man tas Saviškių Raudonavimas tarsi kirto 
per makaulę ir taip mane Nuraudonijo, kad staiga stoviu prieš 
žmones visas raudonas tarsi būčiau pusnuogis prieš juos atsidū- 
ręs! O velnias, velnias, velnias! Man jau net ausys paraudo! 

Tikra Kančia, kad aš, kaip koks šūdžius, tarsi kepurę glam- 
žydamas rankoje, palei tvorą basas stoviu; o jau blogiausia, kad 
priežastis ne koks nors mano gėdingas poelgis, o tik dėl sveti- 

mo, tegu ir Saviškių, Raudonavimo. Ir iš baimės, kad aš dėl tų 
šūdžių, kurie mane šūdžium laiko, šūdžium prieš tuos šūdžius 
pasirodysiu, ir jau norėdamas tą šūdžių sunaikinti, sušukau: 

— Šūdas, šūdas, šūdas! 

Anas atsakė: 

— Mintis visai nebloga ir prie grybukų tinkama, tik ją reikia 
truputį pakepinti ir grietinėlės užpilti; tik kad ją jau seniausiai 
Cambronne pasakė... - ir savo apsiauste užsidaręs kojele pasu- 
kiojo. 

Jau man suvis žodžių pritrūko! Jau ir liežuvį koserėje turįs 
pamiršau! O, niekšas, taip man amą atėmė, kad ir žodžių daugiau 
nebeturėjau, taigi kas mano, tai ne Mano, nes Pavogta! 

Tad stoviu prieš visus žmones, o ten iš nugaros maniškiai 
mane baksnoja, niūksi, trūkčioja, ir turbūt raudoni raudoni... 
O čia, priešais mane, anie ploja savo keistuoliui, nors kartu tar- 
si savo plojimus niekina, vienas kito puskojines, marškinius, 
segtukus apžiūrinėja. Jau į nieką nekreipdamas dėmesio, viską 
pamesdamas, nuo savo pažeminimo, gėdos bėgdamas, aš per 
visą salę patraukiu durų link ir Išeinu! Išeinu, nes velniop viską 
ir velniai, velniai, viską velniai tegriebia! Pabėgu, išeinu! Bet 
kai akivaizdžiausiai bėgdamas jau beveik prie durų priėjau, vėl 
velniai mane griebia, velnias, ir galvoju, ko tu čia, po velniais, 
bėgi! Apsigręžiau ir grįžtu, einu per visą saloną, o visi man kelią 
duoda! O velnias, velnias, kad juos kur velnias ir Šėtonas! 

Tad einu, o norėčiau snukius išdaužyti! Bet kai jau iki sienos 
priėjau, apsigręžiau ir vėl durų link patraukiau, nes galvoju sau: 
verčiau nedaužyti. Kai jau beveik prie durų priėjau, vėl apsisu- 
kau (nes jau man tas Ėjimas virto kažkokiu pasivaikščiojimu 
per saloną) ir vėl per salę einu... Tad aplink visuotinis stulbesys, 
pražiotos burnos, visi tik Žiūri, gal mane pusgalviu laiko, bet 

velniop, velniop, į nieką nekreipiu dėmesio ir Einu, tarsi būčiau 
čia vienas, tarsi nė vieno Žmogaus aplinkui nebūtų! O ėjimas vis 
stipresnis, vis Galingesnis... Ir taip jau velnias, velnias, jau Vaikš- 
tau ir Vaikštau ir Vaikštau, o jau Vaikštau Vaikštau ir Vaikštau 
ir Vaikštau... 

O aš sau Vaikštau ir Vaikštau! Į mane visi žvalgėsi su nerimu, 
nes turbūt per jokį priėmimą niekas ir niekada taip Nevaikščio- 
jo... štai ten palei sienas kaip triušiukai pritūpė, vienas kitas ir 
po stalu palindo arba šiaip kokiu baldu atsitvėrė... o aš Vaikštau, 
Vaikštau ir jau ne šiaip Vaikštau, bet Vaikštau taip, kad Žingsnis 
kaip Velnias, turbūt jau viską išdaužysiu... O Jėzau Marija! Ir jau 
Maniškiai ne mano, uodegą pabruko, į krūmus spruko, žiūri, o 
aš sau Vaikštau ir vis Vaikštau, Vaikštau, o jau mano Žingsnis 
dunda kaip ant tilto, velnias, velnias, ir aš nežinau, ką su tuo 
Vaikščiojimu daryti, nes vis Vaikštau ir Vaikštau, ir jau tarsi į 
kalną Lipu ir Keberiojuosi ir sunku, sunku, nes į kalną, į kalną, 
o, kas čia per Ėjimas, o, ką aš darau, o, jau turbūt kaip koks be- 
protis Vaikštau ir Vaikštau ir Vaikštau, ir dėl to mane pamišėliu 
palaikys... bet Vaikštau, Vaikštau... ir velnias, velnias, Vaikštau, 
Vaikštau... 

Tik staiga žiūriu, kad ten vienas palei krosnį irgi pradėjo: ir 
Vaikšto ir Vaikšto, o jau taip Vaikšto, Vaikšto, kad kai aš Vaikš- 
tau, tai ir jis Vaikšto. Tik kad aš nuo vienos sienos prie kitos, o 
jis ten nuošaliau, nuo krosnies iki lango... ir kai aš vaikštau, tai 
ir jis Vaikšto... Mane velnias ima: o ko jis prisikabino, ko nori, 
gal tyčia erzina?.. Kodėl kartu su manim Vaikšto? Bet nustoti 
Vaikščiojęs negalėjau. 

O vien tik iš baimės jie tikrai ir mane, ir jį paimtų už pakarpos 
ir už durų ištrenktų!.. Bet nors bijo, o kartu ir pyksta, tai juk savo 
pačių pyktį ir baimę jie niekina, ir jiems viskas išskydo... Ir nors 

vienas nublyško, kitas antakius suraukė, trečias netgi kumščius 
sugniaužė, bet tuo pat metu pyragaičius, bandeles su kumpiu 
valgo ir vienas kitam sako; 

— Ar pavyko tas revanšas? 

— O aš vonios plytelių nusipirkau... 

— Aš naują poezijos knygelę išleidau... 

Va taip sau kalbasi, kalbasi, nors pyksta, gal ir bijo, bet matau, 
kad šaiposi ir, nors vienas su bandele, kitas gal su taurele, ir prie 
stalelių, po staleliais, pyksta, kalbasi, bijo, bet turbūt tuo pat metu 
ir šaiposi... o aš Vaikštau, Vaikštau, ir anas šalia Vaikšto, Vaikšto, 
tai velnias, tai velnias!.. 

Tada galvoju, o kas čia, o kaip, o kodėl tas žmogus prie manęs 
priklydo?.. Ir įdėmiau į jį pažvelgiau... Pažvelgiau ir matau: žmo- 
gus gerai sudėtas, akivaizdžiai Brunetas, ir veidas jo anaiptol ne 
bukas, oi ne, netgi, pasakyčiau, taurus... Bet jo lūpos raudonos! 
Lūpos, sakau, jo Raudonos, Paraudonintos, Ryškiai Raudonos! 
Ir taip su Raudonomis Lūpomis vaikšto, Vaikšto, Vaikšto! O 
tada man tarsi kas į snukį vožė! Paraudau kaip vėžys! Ir aš kaip 
nuplikytas, raudonas, Žingsnį savo, velnias, velnias, nukreipiau 
į duris ir pro tas duris, ir jau ne Einu, Einu, o Išeinu... Išeinu, 
tarsi mane velniai, šėtonai vytųsi! 


Prakeiktas Žmonijos iškrypimas! Prakeikta ta mūsų kiaulė, 
purvyne išsivoliojusi! Prakeiktas tas mūsų liūnas! Juk tas, kur 
ten Vaikščiojo, vaikščiojo, su kuriuo aš Vaikščiojau, ne Jautis 
buvo, o tik karvė! 

Tuos vyriškius, kurie vyrais būdami, jais būti nenori, kurie 
vyrus vaikosi ir paskui juos Laksto tarsi pusnuogjai, jais žavisi 
arba myli, juos pamatę užsidega, jų trokšta, į juos seilę varvina, 
jiems meilinasi, koketuoja, gerinasi, - tuos vietiniai žmonės su 

panieka vadina puto. Pamatęs tas lūpas, kurios moterišku rau- 
donumu, nors priklausė vyrui, kraujavo, nė šešėlio abejonės 
nebeturėjau, kad mano likimas apdovanojo mane tokiu Puto. Tai 
su juo aš visiems matant Vaikščiojau, Vaikščiojau, tarsi būtume 
amžiams į porą sujungti! 

Tad nieko keisto, kad kaip Pamišęs laiptais nuo savo gėdos 
bėgti pasileidau. Bet kai šitaip bėgu gatve, išgirstu už nugaros 
kažkieno žingsnius ir bėgdamas girdžiu, kad kažkas man iš 
paskos bėga; o tai ne kas kitas, kaip Puto, kuris čiumpa mane 
už rankovės. 

— O! - sako. - Žinau, kad niekini mane, ir žinau, kad mano 
paslaptį atspėjai (o jo lūpos raudonavo), bet žinok, kad aš esu 
tavo Draugas ir Gerbėjas, nes tu savo Vaikščiojimu visus įvei- 
kei... O aš todėl kartu su tavim Vaikščioti ėmiau, kad tau kaip 
nors padėčiau ir kad tu prieš visus nebūtumei pats vienas... Tai 
Eime, Eime! 

Tai sakydamas, paėmė mane už alkūnės ir savo vyrišku ir 
moterišku kvėpavimu prie manęs limpa. Aš ranką ištraukiau, 
nes būdamas sutrikęs ir priblokštas jau ir nebežinojau, ko jis iš 
manęs nori, o gal Trokšta, be to, man buvo gėda prieš žmones 
(nors gatvė visiškai tuščia). O jis nusikvatojo ir kaip moteris 
plonu, cypiančiu balseliu sako: 

- Nebijok, tu man esi per senas, man patinka tik Jauni Vai- 
kinai! 

Taip paniekintas, aš piktai jį atstūmiau, bet jis švelniai pri- 
siglaudė: 

— Eime, eime, eime su manimi, mudu kartu truputį Pasivaikš- 
čiosime!.. 

Aš nieko nesakau. Bet kai kartu ėjome gatve, tai man savo 
istoriją ėmė pasakoti. 

Jis pašnibždom man savo pasakoja, o aš klausau. Taigi tas 
žmogus, turbūt metisas, portugalas, pagimdytas persų turkų 
motinos iš Libijos, buvo vardu Gonzalas; jis labai turtingas, apie 
vienuoliktą ar dvyliktą dienos iš lovos keliasi ir kavos išgeria, o 
paskui išeina į miestą ir gatvėmis paskui Vaikinus ar Berniukus 
vaikšto. Kai sau kokį nusižiūri, iškart prie jo prieina ir kokios 
nors gatvės jo pasiklausia; taip užmezgęs pokalbį, pradeda šne- 
kėti apie šį bei tą, kad sumotų, ar tą Berniuką galima būtų įkalbėti 
nuodėmei už kokius du, penkis ar dešimt pesų. Bet dažniausiai 
iš baimės ir nerimo prabilti apie tai neišdrįsdavo, tad Berniukas 
greitai juo atsikratydavo, tekdavo pasitraukti kaip maišu nudul- 
kintam. Tada jis patraukdavo paskui kitą Berniuką, Jaunuolį ar 
Paauglį, kuris jam į akį krito... Ir ten, ponai, vėl klausdavo apie 
gatvę, teiraudavosi apie kokius nors Žaidimus arba Šokius, kal- 
bindavo, o viskas tik dėl to, kad jį už penkis ar dešimt pesų su- 
gundytų; bet jam tas Berniukas pasakydavo ką nemalonaus arba 
nusispjaudavo. Tada jis pabėgdavo, bet įsiaudrinęs. O tuomet ir 
vėl paskui kokį nors Brunetą ar Blondiną eina, kad užkalbintų, 
paklausinėtų. Kai pavargsta, grįžta namo pailsėti, ir ten, šezlonge 
kojas ištiesęs ir jėgas atgavęs, vėl į gatvę traukia ieškoti, vaikščio- 
ti, kalbinti, klausinėti - tai kokį Amatininką, tai Darbininką arba 
Padėjėją, arba Indų Plovėją, arba Kareivį, arba Jūreivį. Tačiau 
dažniausiai iš nedrąsos, baimės ar atsargingumo ką suranda, 
tą iškart ir Praranda; arba būna ir taip, žinote, kad eina paskui 
ką nors, o tasai į krautuvę užėjo arba iš akių pradingo, - ir tiek 
tų reikalų. Tai ir vėl namo grįžta nuvargęs, nusikamavęs, nors 
tarsi ugny visas dega, o perkandęs ir šezlonge pailsėjęs vėl į 
gatvę bėga, kad bet kokį (svarbu, kad dailų) Berniuką nusižiū- 
rėtų ir užkalbintų. Ir jei tokį užtinka ir su juo už du, penkis ar 
dešimt pesų susitaria, iškart į savo namus parsiveda ir ten, duris 

užrakinęs, striukę, kaklaryšį, kelnes nusimeta, ant grindų svie- 
džia, iki apatinių išsirengia ir šviesą pritemdo, Kvepalų pripurš- 
kia. O čia staiga Berniukas jam - per snukį ir į spintą drabužių 
vogti lenda arba pinigą jam išlupa! Sustingęs iš baisios baimės, 
Puto šaukti nedrįsta, viską jam paimti leidžia ir jo skaudžius 
smūgius nukenčia. O nuo tų Smūgių ir Niuksų jis tik dar labiau 
įsiaudrina! Kai Berniukas galop išeina, jis vėl į gatvę išlekia, visas 
degdamas kaip ugny, įsiaudrinęs, susižavėjęs, bet ir išsigandęs, 
nusikamavęs, ir vėl eina paskui jaunus Tarnus, Amatininkus, 
Kareivius arba Jūreivius; bet ką suranda, tą ir praranda, nes aistra 
nors ir stipri, bet baimė už aistrą stipresnė. Ojau ateina vėli nak- 
tis, gatvės vis tuštesnės, tad Puto grįžta į savo namus, nusirengia 
ir vienišas savo nuvargusius kaulus lovoje pailsina, kad kitą rytą 
vėl atsikėlęs kavą išgertų ir paskui Jaunus vaikinus sekiotų. Ir 
kitą dieną vėl atsikelia, striukę apsivelka, kelnes apsimauna ir vėl 
sekioja paskui Jaunus vaikinus. O dar kitą dieną iš lovos atsikėlęs 
vėl eina į gatvę paskui Vaikinus sekioti. Aš ir sakau: 

— Argi tai įmanoma, nelaimingasai, kad tavo gundymams 
nusileistų Amatininkas ar Tarnas, ar kareivis, jeigu tavo Žavesiai 
kelia jiems tik pasišlykštėjimą, pasibjaurėjimą? | 

Vos tik tai ištariau, jis atsako, ir matyti, kad labai įsižeidęs: 

- Klysti, nes mano akys didelės, rankos baltos, kojos grakš- 
čios! 

Ir kelis žingsnius pirmyn pabėgėjo, kad man savo figūros 
eleganciją ir liaunumą, savo judesių galantiškumą parodytų. 
Bet paskui sako: 

— O pagaliau jie skursta, pinigų visada reikia. 

— Tačiau kodėl, - sakau, - kodėl tu jiems daugiau pinigų ne- 
siūlai, o tik du, penkis ar dešimt pesų, jeigu jau esi turtingas, o 
tiek vargo padedi, kol juos prisikalbini? 

Ji atsako: 

- Pažvelk į mano drabužius. Aš kaip paprastas Žmogus, kaip 
Kirpėjas, pavyzdžiui, rengiuosi, mano marškiniai kainuoja tris 
pesus, o tai todėl, kad neišsiduočiau esantis turtingas, nes iki 
šiol jau gal dešimt kartų būčiau buvęs pasmaugtas arba peiliu 
nudurtas, arba pakaušis man būtų nurėžtas; ir jeigu aš Vaikinui 
duočiau daugiau pesų, tai jis iškart dar daugiau paprašytų, ir 
tada imtų šokinėti, Grasinti, Persekioti, kad tik daugiau pinigų 
iš manęs išluptų. Todėl aš, kad ir turiu rūmus, apsimetu savo 
paties liokajumi. Ir savo paties liokajumi esu savo rūmuose! 


Čia jis sielvartingai, bet plonu balseliu sušuko: 

— Prakeiktas, prakeiktas mano Likimas! - Bet tučtuojau, iškė- 
lęs į dangų rankas, tiksliau, rankeles, plonai, veriamai riktelė- 
jo: - Palaimintas, ak, saldus, stebuklingas mano likimas, ir kito 
aš nenoriu! 

Smulkiais Žingsneliais lekia į priekį, o aš šalia risnoju tarsi 
arklys, brikon įkinkytas. Akimi didele, drėgna, sustiklėjusia į 
dešinę, į kairę dairosi, o aš šalia kaip Arklys prie Kumelės! Tai per- 
liniu juoku prapliumpa, tai dideles, moteriškas ašaras nuvarvina, 
O aš, ponai, kaip per totoriškas vestuves! Tada į šoninę gatvelę 
šoktelėjo ir ja lekia, nes Kareivį pamatė... tik staiga stabteli, už 
anglių krūvos pasislepia, nes kažkoks Tarnas pro šalį eina... pas- 
kui iš už tų anglių iššoka ir pasileidžia paskui vieną Žmogų... Ir 
vėl stabteli, žvalgosi, ratais suka, nes Indų Plovėjas praėjo aukštas, 
jaunas... Ir taip jaunų Vaikinų blaškomas, jų, tarsi šunų, į visas 
puses plėšomas, tai kairėn, tai dešinėn bėga, vejasi, o aš paskui 
jį... nes jau mane paėmė pasiutys! O nuodėmė jo Tamsi, Juoda 
man teikė kažkokį palengvėjimą ir stelbė tą mano baisią gėdą, 
kurios prisižebėjau per priėmimą. Ir naktį, nuodėmėje, išėjome 

į aikštę, kurioje stovi bokštas, anglų pastatytas: ten aukštuma 
leidžiasi žemyn prie jūros, o miestas pereina į uostą, ten tylus 
bangų ošesys tarsi kokia daina medžių giraitėje... Ten buvo daug 
jaunų Jūreivių. 

Tačiau ji, nors kaip tik vijosi vieną jų, staiga tarsi perkūno 
trenkta stabtelėjo. 

— Ar matai tą Vaikiną, Blondiną, kuris priešais mus? Tai tikras 
stebuklas, o gal tiesiog šiandien mane Laimė lydi! Jį labiausiai 
iš visų Myliu, jį jau kelis kartus sekiau, vijausi, bet visada man 
iš akių pranykdavo. O, kokia laimė, kokia palaima, kad vėl jį 
matau, vėl paskui jį, paskui jį, ak, paskui jį bėgti galiu! 

Ir jau į nieką nežiūrėdama pasileido paskui tą Jaunuolį; o 
aš iš paskos! Iš tolo nelabai įžiūrėjau tą Vaikiną Blondiną, tik 
jo striukė, jo galva man prieš akis švysčioja... bet matau, kad jis 
prie pigaus liaudies pasilinksminimo parko vartų suka, o ta vieta 
vadinasi Japonišku parku ir vienoje aikštės pusėje rėksmingo- 
mis lemputėmis Žėri, ir ten mirguliuojančių lempučių, kuriomis 
buvo apkabinėtos lentos ir stulpai, šviesoje sustoja. Ir stovi jis 
ten, tarsi ko lauktų. Oji tarp medžių, kurie augo aikštėje, nelyg 
Žebenkštė šmurkštelėjo ir, jų šešėlyje pasislėpusi, iš ten jo ilgėtis 
ir dūsauti pradėjo. 

Aš sau ir galvoju:-o kas gi tai, o kur aš esu, o ką aš veikiu? Ir 
jau seniai būčiau nuėjęs sau, bet man buvo gaila vienatinį savo 
draugą palikti. Nes jis Draugas buvo. Tik kai jis kartu su manim 
po tais medžiais, tai man truputį keista, nes nei velnias, nei ge- 
gutė. Taip, ranka apžėlusi juodais vyriškais plaukais, bet ranka 
Rankelė Putni, Balta... o veikiausiai ir pėda... ir nors skruostas 
tamsus nuo nuskustos barzdos, tačiau tas skruostas koketuoja, 
meilinasi, tarsi būtų ne tamsus, o būtent baltas... taip pat nors ir 
Vyriška Koja, bet ji tarsi Kojele nori būti ir koketuodama keistai 

trūkčioja... ir nors vyro galva dėl amžiaus jau praplikusiais smil- 
kiniais, susiraukšlėjusi, bet jam galva tarsi iš galvos sprunka ir 
galvele nori būti... O jis tarsi savęs nenori ir save keičia nakties 
tyloje, ir jau nebežinia, ar čia Jis, ar Ji... Ir turbūt nei tuo, nei 
anuo nebūdamas, atrodo esąs Padaras, o ne žmogus... Pasislėpė, 
išdykėlis, stovi, nieko nesako, tik į savo Vaikiną tylomis žvelgia. 
Tadair galvoju, tikras šėtonas Vilkolakis, ką aš čia su juo veikiu, 
jukjis tik dar daugiau gėdos man prideda, o kartu išauga ir mano 
pažeminimas tame Priėmime, bet po galais, po velniais ir visais 
šėtonais, tegu tave, mane ir mus visus per krūmus, bet aš jo vis 
tiek nepaliksiu, juk jis su manimi ėjo ir mudu kartu ėjome. 

Tada pagyvenęs, žilstelėjęs vyriškis prie to vaikino priėjo; 
tą pamatęs, Puto baisiausiai susijaudino, man visokius ženklus 
ėmė rodyti ir sako: 

— Prakeikimas ir Nelaimė mano! Kas čia per senis, ko jis iš jo 
nori, tai jau turbūt jie čia susitarę susitikti ir jis jį vaišins!.. Eik, 
paklausyk, apie ką jie kalbasi... Eik, paklausyk, nes jau mirštu 
iš pavydo... eik gi, eik... 

Jo karštas šnabždesys man vos ausies nenudegino. Išėjęs iš po 
medžių, priėjau prie vaikino, o jis buvo vidutinio ūgio, šviesių 
plaukų, koja, ranka vidutinio dydžio, ojo akys - tokios, dantys, 
plaukai - tokie, kad išdykėlis, išdykėlis, taigi tikras išdykėlis tas 
Gonzalas! Bet ką aš girdžiu?! Gimtąją kalbą! 

Kaip nuplikytas nuo jų atšokau ir prie Gonzalo prišokau: 

— Daryk ką nori, bet aš einu sau ir nenoriu su tuo nieko bend- 
ra turėti, nes tai mano Kraštiečiai, panašu, kad Sūnus su Tėvu! 
Nenoriu su tuo turėti ką bendra ir namo jau eisiu! 

Jis čiupo mane už rankos. 

— O! - sako. - Pats Dievas man tave atsiuntė, bičiuli mano, 
ir tu man padėti neatsisakysi! Kad jie yra tavo Kraštiečiai, tau 

bus lengva su jais susipažinti! O tada ir mane supažindinsi, 0 aš 
amžinai būsiu tavo nuoširdžiausias draugas, netgi dešimt, dvi- 
dešimt, trisdešimt tūkstančių tau duosiu, arba netgi dar daugiau! 
Eime, eime paskui juos, jie jau eina į parką! 

Norėjau jam gerai įkrėsti! Bet jis prisiartina, prisiglaudžia: 

— Eime, eime, juk jau kartu vaikštome, eik, eik, eime, eime! 

Ir taip kalbėdamas pasileido į priekį, 0 aš į savo Ėjimą, į Ėjimą 
savo dėjau, ir Einame, Einame, Einame! Į parką įbėgame! O ten 
geležinkelio vagonėliai iš už uolos dundėdami išlekia, aplinkui 
pilna pajacų arba tuščių butelių, ten vėl karuselės arba vaikiš- 
kos sūpynės, arba tramplinas, toliau sukasi mediniai arkliukai, 
laukia taikinys pašaudyti, dirbtinė ola, kreivi veidrodžiai, ir taip 
viskas, žinote, sukasi, lekia, šaudo, pramogų verpetas tarp iliu- 
minacinių žibintuvėlių, raketų ir fejerverkų! O žmonės vaikšto ir 
pasirinkti negali, vienas į sūpynes žiūri, kitas į pajacą, taip nuo 
veidrodžio iki butelio vaikšto ir Žiopso tai į tą, tai į aną; viskas 
lekia, vibruoja, čia - Pabaisa, o ten - Magas! Ir linksmybės verda, 
Sūpynės sūpuoja, karuselės sukasi, tarsi savo uodegą vytųsi, o 
žmonės vaikšto, vaikšto ir vaikšto ir vaikšto ir vaikšto, tai nuo 
Sūpynių iki Karuselės, tai nuo Karuselės iki Sūpynių. Sukasi 
Karuselės. Sūpuojasi sūpynės. O Žmonės vaikšto. O Veidrodžiai 
lemputėmis vilioja, Buteliai pardavėjo balsu šaukia, gundo, ojei 
ne Buteliai, tai geležinkelio vagonėliai dunda, tai Ežeras dirb- 
tinėje oloje vilioja arba Pajacas; be to, visos pramogos šviečia ir 
trinksi brinksi, pasilinksminimai sukasi ir lekia, ir skrieja. O kai 
Pramogos liejasi, žmonės vaikšto, vaikšto! 


Gonzalas risčia bėgo baimindamasis, kad anie jam minioje 
prapuls, ir suradęs juos man visokius ženklus rodė, kad pasku- 
bėčiau. Ir sako: 

— Jie nuėjo į Šokių Salę! 

Aš sakau: 

— Geriau pasisukime Karusele. 

Ojis: 

— Ne ne, į Šokių Salę! 

Tai ir nuėjome į Šokių Salę. Ten du orkestrai, pakaitom grie- 
žiantys. Ten neaprėpiamoje erdvėje gal tūkstantis staliukų stovi, 
aplink juos Žmonys sėdi, o viduryje grindys tarsi ežeras mainosi. 
Štai muzika užgrojo, iškart poros išeina, sukasi; kai muzika nuty- 
la, tai ir poros suktis nustoja. O ta salė tokia milžiniška, jos erdvė 
tokia neaprėpiama, kad nuo krašto iki krašto, kaip kad kalnuose, 
kai žiūri nuo aukštumos, nuo viršūnės - ten slėnis, kuriame 
žvilgsnis pasiklysta, nuskęsta, o žmonys tarsi skruzdėlės... o iš 
tolo atsklinda šurmulys ir melodijos šuorai. Čia pilna darbinin- 
kų, padavėjų, tarnų ar praktikantų, daug jūreivių ir kareivių, 
yra ir tarnautojų, siuvėjų ar pardavėjų, ir visi prie staliukų sėdi 
arba viduryje salės sukasi į muzikos taktą; o kai muzika nutyla, 
tai nustoja. Salė labai balta. 

Vaikinas su savo tėvu (nes tai buvo tėvas) sėdėjo prie staliuko 
ir gėrė alų; mes su Gonzalu prie gretimo staliuko atsisėdome, 
ir Gonzalas man ženklus rodo, kad su jais susipažinčiau ir jį 
supažindinčiau. 

— Eik prie jų, išgerkite kartu, kaip kad su Kraštiečiais, o aš 
irgi išgersiu ir kompanijoje sau visi išgersime! 

Bet salė didelė, šviesų daugybė, ir žmonys žiūri, tai man vėl 
nejauku pasidarė ir sakau: 

— Taip negalima, nes pernelyg įžūlu... 

O mintyse tik ir ieškau kokio nors preteksto išeiti, nes man 
gėda su tokiu žmogum net prie vieno stalo sėdėti. Jis ragina. 
Aš krūpčioju. Vyną gurkšnojame, o muzika griežia ir poros 

sukasi. Tada Gonzalas vėl niūksi, kad prie jų prieičiau, ir kaip 
apsvaigęs į savo išrinktąjį žvilgčioja, norėdamas jam patikti, į 
akį kristi, Akeles primerkia, ranka Rankelę judina, kikena, kė- 
dėje pasišokinėdamas... Ir padavėjui niūkteli, dar vyno atnešti 
prašo, ir iš duonos rutuliukus minko ir juos svaido, garsiu 
juoku palydėdamas tuos pokštelius savo! Mane vis didesnė 
gėda ima, nes jau ir Žmonys į mus žiūri; tad sakau, kad turiu 
pasitraukti savo reikalais, ir einu į tualetą, bet einu todėl, kad 
jam iš akių pradingčiau ir išnykčiau. Einu į tualetą, einu... Tik 
staiga mane kažkas toje minioje už rankos čiupo. Kas? Nagi 
Pyckalas! Už Pyckalo - Baronas, o šalia Ciumkaila! Jau kad 
aš nustebau! Iš kur jie čia atsirado?! Ir žiūriu, ar kokių vaidų 
neieško, nes gal to ir atlėkė man iš paskos; ir už tą gėdą, kurią 
per mane Priėmime patyrė, gal ketina man ką bloga padaryti... 
Bet kur tau! 

— O, pone Vitoldai brangus, Gerbiamas! Štai ir vėl susitikome! 
Tai eime Išgerti! Vieną taurelę! Vieną taurelę! Eime, aš vaišinu! 
Ne ne, aš vaišinu! Ne ne, aš vaišinu! 

Pyckalas iškart sušuko: 

— Ką tu čia, ožio bamba, vaišinsi! Juokdarys! Aš vaišinu! 

Bet Baronas už alkūnės mane ima, į šoną pasivėdėja ir grei- 
takalbe tarsi sukutis zvimbia: 

— Neklausykite jų, pone, nuo jų chamiškos kalbos net ausys 
linksta, verčiau mes ko nors išgerkime, prašau, prašau, Pone! 

Bet Pyckalas mane už rankovės čiupęs traukia šalin ir į ausį 
sako: 

— Ką ten tas prancūzų mopsiukas tave erzina savo kvailais 
kretiniškais išpuikimais ir puikumais, eime su manimi, mes iš- 
gersime, ir be jokių ceremonijų! 

Tad sakau: 

— Dieve atlygink, Dieve atlygink, man didesnės garbės kaip 
kad su jumis, Ponai bičiuliai, išgerti nėra, bet aš čia ne vienas. 

Vos tai ištariau, o jie jau vienas kitą alkūnėmis baksnoja, akis 
merkia, galvas linguoja: 

— Ne vienas, ne vienas! Būtent, kad ne vienas! Regis, esi su 
Gonzalu, kad tave kur! Su Gonzalu susidraugavai, su Gonzalu 
vaikštai, kad tave dryži paraliai! Juk tas žmogus milijonus ap- 
sižergęs! Ne toks jau tu kvanka, kaip kad žmonės sako. Eime, 
išgersim po vieną, po vieną! Išgersime! Aš vaišinu! Ne ne, aš 
vaišinu! 

Ir vis širdingiau, vis familiariau mane spaudžia, o kad manęs 
alkūne niūksėti nedrįsta, vienas kitam į šonkaulius dyžia, niuk- 
sais keičiasi, vienas kitam kažką įrodinėja ir jau vienas kitam 
sako: eime, eime išgerti! Matau, kad jie tarsi tarp savęs, bet, ma- 
tyt, ir man... ir jau glėbesčiuotis, bučiuotis tarp savęs pradėjo (nes 
su manim tą daryti drąsos pritrūko). Ir - eime, Eime, aš vaišinu, 
ne ne, aš vaišinu! Pyckalas piniginę krato, tai ir Baronas - savąją, 
Ciumkaila pinigą iš kišenės traukia, vienas kitam rodo, vienas 
kitam pinigą po nosim kaišioja. Ir šūktelėjo Pyckalas: 

— Ką tu mane vaišinsi, tai aš tave vaišinsiu ir gal dar šimtą 
pesų tau duosiu, jei tik panorėsiu! 

Baronas sako: 

— Aš tau ir du šimtus duosiu! 

O Ciumkaila: 

— Aš čia tris šimtus turiu, čia turiu tris šimtus ir dar penkio- 
lika smulkiais! 

Matau, kad nors jie vienas kitą vaišina, vienas kitą kviečia ir 
vienas kitam tuos pinigus rodo, bet tarsi ir mane vaišina, tarsi 
ir man juos rodo... Tik tiek, kad nesijuokia... Ir jau veikiausiai 
įtaria mane užmezgus kokį romaną su tuo superturtingu Puto... 

ir dėl tos priežasties man aukso kalnus duotų, ir jau patys ne- 
bežino, kaip įsiteikti, kaip kviesti! Už tokį baisų įžeidimą, be to, 
iš tos didelės gėdos, kad jie, matyt, laiko jį mano meilužiu, vos 
į snukį jiems neužvežiau, bet tik riktelėjau, kad nesuktų man 
galvos, nes neturiu laiko! Ir greitai nuėjau... Į tualetą užeinu, 
jie paskui mane. Ten vienas žmogus buvo, kuris į pisuarą savo 
reikalą darė. Aš prie pisuaro - jie prie pisuaro. O kai ten buvęs 
žmogus išėjo, savo reikalą atlikęs, jie visu būriu prie manęs, ir 
Baronas Pyckalui sušuko: „Štai čia penki šimtai pesų!“ O Cium- 
kaila - Baronui: „Čia šeši šimtai!“, o Pyckalas - Ciumkailai: „Čia 
septyni šimtai, imk septynis šimtus, imk, jei duodu!“ Pinigą po 
pinigo traukia, jais sau, man prieš nosį mojuoja ir vienas kitam 
kiša! Visai iš proto išsikraustė! 

Ir supratau, kad nors jie vienas kitam tuos pinigus kaišo, bet 
man duotų kur kas mieliau, kad mano malonę nusipirktų... tik 
tiek, kad jiems buvo nesmagu, nes su manim drąsos neturėjo. 
Taigi ir sakau: 

— Nesikarščiuokite, Ponai, ramiau, ramiau. 

Bet jie ieško, kur čia man tuos Pinigus įkišus, ir galiausiai 
Baronas už galvos stveriasi: 

— O kad tave, mano kišenė kiaura, tai geriau tau savo Pinigą 
duosiu pasaugoti, nes dar pamesiu!.. - ir ima man pinigus kišti, 
o tai matydami kiti irgi man savuosius kiša: 

— Paimk ir mano, ir mano paimk, nes mano kišenė irgi sky- 
lėta. 

Aš sakau: 

— Bijokite Dievo, ponai, kam gi jūs man duodate?.. 

Bet tą valandėlę kažkas įėjo su reikalu, tai jie prie pisuarų, 
klynus sagstosi, švilpiniuoja, tarsi niekur nieko, tarsi jie savo 
reikalu... O kai tasai, kuris atėjo, išėjo, jie vėl prie manęs, o kad 

truputį išdrąsėjo, tai tik kiša man Pinigus, tik kiša ir - „imk, 
imk“. 

Aš sakau: 

— Vardan Tėvo ir Sūnaus, ponai, kam gi man juos duodate, 
kam gi man jūsų pinigai? 

Tą valandėlę kažkas įėjo savo reikalu, tai jie vėl prie pisuarų, 
švilpiniuoja, bet kai tik likome vieni, vėl prišoko, ir Pyckalas 
sušuko: 

— Imk, imk, kad duoda, imk gi, imk, juk jis turi tris arba ke- 
turis šimtus milijonų! 

— Neimk iš Pyckalo, paimk iš manęs, - sušuko Baronas, grei- 
takalbe zvimbdamas kaip vapsva, - iš manęs imk, nes, bijok 
Dievo, jis turi keturis arba penkis šimtus milijonų! 

O Ciumkaila aimanavo, verkė, dūsavo: 

- Prašau jūsų malonės, 0 gal ir šešių šimtų milijonų, paimkite, 
Maloningasai Pone, ir mano skatikutį! 

Kad jau šitaip mane spiria, įraudę, įsiaudrinę, ir tais Pinigais 
mojuoja, man jais baksnoja, grūda ir kiša, ir vienas su kitu ir 
trečiu, vienas per kitą ir trečią, ir taip Visi Kartu ant manęs, ant 
manęs, tai nebenorėjau daugiau priešintis ir leidau, kad man 
Pinigus sukištų. Tada visi puolė prie pisuarų, nes kaip tik kažkas 
įėjo. Aš su tais pinigais — prie durų, ir iš tualeto į salę nubėgau; 0 
ten muzika griežia, poros sukasi. Stabtelėjau su pinigais ir matau, 
kad mano Gonzalas prie staliuko tebeišdykauja ir tebeišdykauja, 
ir tebeišdykauja... 

Tai Rankele mostelės, tai akele žybtelės, tai duonos rutuliukus 
pamėtės, tai stiklinaite sudzingsės, tai pirštelį pajudins, o su tais 
savo išdykavimais jis atrodo kaip Kalakutas tarp Žvirblelių... ir 
garsiu juoku sveikina savo paties išdykavimus! Turbūt sėdintieji 
arčiau manė, kad jis nemažai už lūpos užmetė, bet aš tai žinojau, 

koks tas jo vynas ir kam jo išdykavimai skirti. Man jau čia suvisai 
viskas įgriso, ir panorau grįžti namo, pabėgti, viską mesti, tas 
vaizdas man tarsi peiliu durstė (o čia jis pėdą į viršų iškelia), 
nes juk tai mano draugas (o čia jis nosinaite pamoja), tai mano 
bendrininkas (rankomis ploja, kelius praskečia), su kuriuo aš 
vaikščiojau (toliau pirštus krutina), todėl negaliu leisti, kad jis 
man prieš žmones tokias komedijas raitytų (popierine triūbele 
triūbina). Tad pasukau atgal prie staliuko. 

Jis, mane pamatęs, metė išdykavęs ir ėmė man moti, kviesti. 
O kai priėjau, tarė: 

— Hei ho, sėskis, sėskis, pasilinksminsime! Hei ho, hei ho, ei, 
gėlele, ei, uogele! 


Caca, caca tas Pankratas, 
Ne prastesnis ir Ignatas! 


Ir duonos rutuliuką man į nosį paleidžia, į triūbelę triūbina, 
o tylomis sako: 

— Išdavike, kur buvai, ką darei, Nuobodi tau mano bėda! - Ir 
iškart vyno taure su manim susidaužia, rutuliukus mėto ir man 
vyno į taurę pila. - Išgerkime! Išgerkime! 


Nors man draudžia, bet aš šoku, 
Šoku, šoku taip, kaip moku! 


Oi, linksminkimos! Oi, pakol jauni esma! Vyno man pripila. 
Atsisakyti sunku, nes triukšmingai ragina. Geriame. Bet šalia, 
prie gretimo staliuko, Baronas, Pyckalas, Ciumkaila atsisėda ir 
vyno užsisako! Kad juos kur devynios susuktų! Matyti, kad įkišę 
man pinigų jaučiasi drąsiau, o kai Gonzalas gurkšnoja, jie irgi 

čiumpa bokalus, taureles, bokalais, taurelėmis, stiklinaitėmis su- 
sidaužia, geria, susiverčia, šūkalioja - „oi, kad tave, dar po vieną, 
a, buvę nebuvę!“ Tačiau tiek drąsos neturi, kad į mūsų sveikatą 
gertų, tad tik vienas į kito sveikatą geria. Mes su Gonzalu irgi 
vienas į kito sveikatą geriame. 


Tai akutės blizga Jono - 
Mato Petrą, mato Oną! 


O tyliai sako: 

— Eik prie Senio, pakviesk juos prie mūsų stalelio. Susipa- 
žinsime. 

Sakau: 

— Negalima. 

Man į ranką po stalu kažką kiša ir sako: 

— Paimk tai, paimk tai, laikyk, laikyk tai... 

O ten buvo Pinigai. Paimk, sako, tau labai reikia, pažink Drau- 
gą, Gerbėją bėdoje, tu buvai man Draugas, tai ir aš tau Draugas 
būsiu! Aš imti nenoriu, bet jis per jėgą man bruka. Ir įbruko. 
Norėjau tuos pinigus jam į žemę trenkti, bet kad jau anuos tu- 
rėjau, O prie anų man dabar naujų prisidėjo, tai nė pats nežinau, 
ką daryti; nes iš viso gal kokie keturi tūkstančiai susirinko. Tuo 
mėtu Baronas su draugija vienas į kito sveikatą geria, bet jau ir į 
mano sveikatą gerti pradėjo. Su jų pinigais kišenėje jau nebega- 
liu padaryti nieko, kad neišgerčiau į jų sveikatą; tada jie vėl - į 
mano, Gonzalas - į mano, aš į Gonzalo, jie į Gonzalo, Gonzalas 
įjų! Geriame, gurkšnojame. Nieko sau pramoga! 


Bučkis tučkis, ku kū, ku kū, 
Mano lūpos ne Juozukui! 

Į triūbelę triūbina, rankele, kojele mojuoja! Op op op! O tada 
jau mes visi vienas į kitą nuo stalelio į stalelį geriame, tiesą sa- 
kant, Gonzalas ne į jų, o į anų sveikatą geria, tai yra į Senio ir jo 
sūnaus. Ir sako man: 

— Eik, pakviesk juos į mūsų kompaniją! 

Tada atsistoju ir prie senio priėjęs tokiais žodžiais prabylu: 

— Atleiskite už įkyrumą, bet išgirdau jus kalbant, tad noriu 
su savo Kraštiečiais pasisveikinti. 

Iškart kuo mandagiausiai atsistojęs, jis prisistato kaip To- 
mašas Kobžyckis, buvęs Majoras, dabar Pensininkas, o ir sūnų 
savo Ignotą pristato. Paskui prašo atsisėsti. Prisėdau, jis alum 
mane vaišina, bet matyti, kad mano kompanija jam nelabai prie 
širdies, ir tai dėl anų mano Draugelių. O svarbiausia, kad ten 
Rėkauja, Geria, Triukšmauja! Matydamas, kad prieš mane sėdi 
nepaprastai garbingas, padorus žmogus, taip jam sakau: 

— Aš su kompanija, bet atrodo, kad jie ne po vieną burnelę 
išmetė; 0 juk Gerbiamas Ponas žino, kad čia niekas pažinčių 
nesirenka, kartais gal ir geriau būtų, kad Pažįstami virstų Ne- 
pažįstamais. 

O ten šurmuliuoja! Tada jis sako: 

— Suprantu jūsų priverstinę padėtį ir, jei tik norite, prašom 
likti su mumis ir ramiau papramogauti. | 

Taip ir kalbamės. Tasai žmogus buvo be galo kilnus, doras, 
smulkių taisyklingų veido bruožų, smarkiai pražilęs, akys švie- 
sios, žilai ir vešliai apžėlusios, veidas sausas, bet apmusijęs, ran- 
ka sausa ir taip pat apmusijusi, nosis ereliška, bet vešli ir labai 
apmusijusi, ir tokios pačios ausys, kuokšteliais žilų, senų plaukų 
apaugusios. Sūnus iš arti man pasirodė gana dailus, grakštus, štai 
taip jo ranka, koja, štai taip dantys, ševeliūra, kad jau ir išdykėlis, 
išdykėlis, tikras išdykėlis tas Gonzalas! O ten šūkčioja ir šūkalioja! 

Tada Senis man sako, kad Vienturtį Sūnų į armiją išleidžia, ir jeigu 
jis į Tėvynę prasibrauti negalės, tai Anglijoje ar Prancūzijoje liks, 
kad nors iš tos pusės priešus pešiotų. Taigi, sako jis, užėjome į 
Parką, kad mano Ignotas prieš išvažiuodamas truputį pasilinks- 
mintų, jam parodyti Liaudies Pasilinksminimą trokštu. Jis sako, o 
anie geria. O kas tame žmoguje pirmiausiai dėmesį patraukdavo, 
tai kažkoks nepaprastas kalbos ir visos laikysenos išmintingu- 
mas, irjau toks išmintingas, toks atsargingas buvo kiekvienu savo 
žodžiu ir veiksmu, tarsi koks Astronomas, nuolat save tiriantis ir 
besiklausantis. Ir nepaprastai mandagus buvo. 

Šalia tokio Mandagumo, o pirmiausiai - Išminties, kažkokio 
Garbingumo, šalia akivaizdaus nepaprasto tyrumo, visų reikalų, 
minčių teisingumo mane vis didesnė gėda dėl savo kompanijos 
ir savo paties reikalų ima. Bet nenoriu jam pasakoti visų savo 
rūpesčių, tad sakau tik tiek: 

— Linkiu kuo geriausios sėkmės garbingiems gerb. pono su- 
manymams, ir su jo Sūnumi už garbingų, kilnių sumanymų 
sėkmę išgersiu. 

Tad susidaužėme. Bet kai aš su Sūnumi susidaužiau, ten 
Gonzalas į mano sveikatą išgerė - taip pat ir Baronas, Pyckalas, 
Ciumkaila į mane išgėrė. Op op op, išgerkime, širdį pamalo- 
ninkime! 

"Tada Senis: 

— O, matau, geria. 

— Taip, geria. 

- Į jūsų sveikatą irgi geria. 

— Geria, nes esame pažįstami. 

Susimąstė... susidūmojo... galiausiai sako, tik truputį tyliau: 

— Oi, tai kad ne laikas tokiems pasilinksminimams, oi nė 
laikas... 

Kad man pasidarė gėda! Ir tada pasilenkęs jam į ausį štai 
taip pasakiau: 

— Dėl Dievo meilės, geriau išeik iš čia su savo sūnumi kartu, 
iš draugystės tau šitai sakau, nes jie geria, bet ne į mano svei- 
katą! 

Senis suraukė antakius: 

— Oį kienojjie geria? 

Sakau: 

— Jie ten į to Kitataučio, mano draugelio, sveikatą geria, tačiau 
jis geria ne į jų, 0 į tavo sūnaus sveikatą. 

Paniuro jis, stačiai nustėro: 

- Į Ignoto sveikatą geria? Kaipgi šitaip? 

— Taigi į Ignoto, į Ignoto sveikatą, ir išeik iš čia su savo Ignotu, 
nes jis ant tavo Ignoto akį padėjęs! Eik, išeik, sakau! 

O ten Ūžia, Šurmuliuoja, Triūbija, Rėkalioja, vis stiklinaites, 
bokalus, taureles kilnoja! Op op, duokim garo, kas tik gali, tas 
pavaro! Triukšmas, šurmulys kaip mugėje! Senis paraudo kaip 
pomidoras: 

— Aš pastebėjau, kad jis kažko į mano sūnų žvlgčioja, bet 
nežinojau, dėl kokios priežasties. 

— Eik, išeik su savo Sūnumi, nes tik žmonių patyčių sulauksi! 

— Aš su Ignotu,- mes vis tyliai, vienas kitam į ausį kalbamės, — 
aš su Ignotu niekur nebėgsiu, nes mano Ignotas ne panelė! Dėl 
Dievo, tu mano Ignoto į visa tai nepainiok, Ignotui nieko nesa- 
kyk! Aš pats kaip nors su tuo žmogum reikalą sutvarkysiu. 

Tuo tarpu Baronas su Pyckalu į Gonzalo sveikatą išgėrė, o 
Gonzalas mums nosinaite mostelėjo ir taurę išgeria, oi, pasi- 
džiaukim, oi, pasimėgaukim! 

Senis savo taurę pakėlė, tarsi į Gonzalą išgerti ketintų... ir 
staiga tą taurę į stalą kad trenks, iš vietos kad pašoks! Pašoko ir 


67 


Gonzalas! Ėmė stotis ir kiti, nes mato, kad kvepia Muštynėmis. 
Tik Sūnus nė nekrustelėjo, bet jam aiškiai buvo nesmagu, matyt, 
suprato, iš kur vėjas pučia, tik išraudo, vargšelis, kaip vėžys. 

Stovi Senis, ir stovi Gonzalas. Tasai, nesvarbu, kad labai su- 
moteriškėjęs, buvo nemenkas vyriškis, bet kai pakvipo Mušty- 
nėmis, kaipmat sužliugo; taigi, Puto stovi, ir senis stovi; Puto 
stovi, ir senis stovi; Puto stovi, ir Senis stovi. Tai truko gana 
ilgai. Gonzalas kairės rankos pirštais iš lengvo pajudino - tarsi 
uodegą vizgintų prašydamas, kad viskas būtų palaikyta pokštu, 
juokais. Bet senis stovi, ir Gonzalas iš baimės, iš netikrumo, iš 
sutrikimo taurę, kurią laikė kitoje rakoje, prie lūpų pakėlė. Išgėrė 
į jo sveikatą. Tai jo nelaimė! Turbūt pamiršo, kad kaip tik dėl to 
Gėrimo kivirčas ir kilo! Pasigirdo Senio klausimas: 

— Į kieno sveikatą geriate? 

Bet į kieno gi jis ten geria? Nagi, į niekieno. Geria iš baimės, 
ir taurės nuo burnos neatitraukia, nes jei atitrauktų, turėtų į 
klausimą atsakyti! Tad geria sau ir geria, kad gertų. Tik bėda 
ta, po galais, po velniais, kad jei anksčiau į Sūnų gėrė paslapčia, 
tai dabar jam Gėrimas vėl į Sūnų krypsta (Sūnus prie stalo sėdi, 
nė nekrusteli), ir šitaip stovi, Toji Išdykėlė, o į Vaikinuką žvilgt 
žvilgt, savo Geria ir Neišgeria! Staiga susivokė ir bijodamas bai- 
sios Tomašo rūstybės sužliugo kaip skuduras, o iš baimės vėlei 
geria ir tuo Gėrimu Tomašo rūstybei atsiduoda... Ir rūstybės vis 
labiau bijodamas, geria, geria ir geria! Tomašas suriko: 

— A, į mano sveikatą geri! 

O juk ne į jo gėrė, tik į jo Sūnaus. Matyt, Tomašas tyčia taip 
sušuko, kad Gonzalo gėrimą nuo Sūnaus nukreiptų. Tada Pyc- 
kalas, Baronas, Ciumkaila kad pradės juoktis! Gonzalas į senį 
žvilgčioja, geria ir geria, ir nors jau viską išgėrė, toliau sau geria 
ir geria... Bet jau dabar aiškiai į Vaikino sveikatą geria, jau tuo 

savo gėrimu viduje Moterimi virsta ir Joje, moteryje, apsaugą 
nuo Tomašo pykčio suranda! Nes juk jau ir nebe vyriškis! Jau 
Moteriškė! Tomašas, nuo įniršio baisus kaip pomidoras, sako: 

— Draudžiu jums į mano sveikatą gerti ir draudžiu, kad koks 
nors nepažįstamas ponas gertų į mane! 

Bet koks gi čia ponas? Ne ponas, o Ponia! Ir ne į jo sveikatą 
geria, 0 į Sūnaus. Bet geria, geria, ir nors taurė jau tuščia, geria, 
geria, ir taip savo gėrimą tempia iki begalybės ir Gėrimu gi- 
nasi, Gėrimu tuo užgeria ir geria ir geria ir Gerti nenustoja. Ir 
galiausiai, ilgiau gerti nebegalėdamas, taurę nuo lūpų atitraukė 
ir tiesiai į Senį paleido! 

Tai bent trinktelėjo! Tomašui virš akies taurė į mažas šukeles 
suguro! 

Bet Tomašas nė krust, stovi, ir tiek. Tada sūnus iš vietos pa- 
šoko, bet Tomašas šūktelėjo: 

— Nesikišk, Ignotai! 

Ir nieko, tik stovi. Pasirodė kraujas, ir vienas didelis Lašas per 
skruostą nuvarvėjo. Dabar jau aiškiai matyti, kad bus muštynės, 
kibs vienas kitam į plaukus... Tad Pyckalas, Baronas, Ciumkaila 
pašoko ir ėmė graibyti nuo stalo, kas pakliuvo po ranka, vienas 
čiupo bokalą, kitas butelį, trečias gal kokį baslelį ar taburetę, bet 
Tomašas nė krust, tik stovi! Nuo įtampos iš galvų ima dulkės 
rūkti, net juoda! Tie, kur buvo toliau, slenka artyn, ojau Pyckalas, 
Baronas, su pirmu pasitaikiusiu muštynių pradėti nedrįsdami, 
tarpusavy stumdytis ima, vienas kitą tąsyti, į kuodus kibti, ir 
jau jau čiups kaltūną pešti, ausis rauti... ir man aptemo akyse, 
Erzelynė, Rūkas, nes juk esu išgėręs. Bet Tomašas stovi. Ir jam 
pasirodė antras Lašas, kuris nuvarvėjo tuo pačiu keliu. 

Žiūriu: nieko nenutiko, tik Tomašas stovi ir Gonzalas stovi. 
Tomašui trečias Lašas pamažėle susikaupė, paskui anuos du 

nuvarvėjo ir ant liemenės nukrito. Dėl Dievo meilės, kodėl gi 
Tomašas nė nejuda? O tik stovi? Ir dar vienas, ketvirtas Lašas 
jam varva. Nuo tų tylių Tomašo lašų pasidarė tylu, ir Tomašas į 
mus žiūri, o mes į Tomašą; ir čia jam penktas Lašas laša. 

Žodžiu, Laša, Laša. Mes visi stovime. Gonzalas nė krust. Tada 
grįžta prie savo staliuko, skrybėlę pasiima ir iš lėto eina šalin... 
kol galiausiai jo pečiai išnyksta mums iš akių. 

O kai Gonzalas išėjo, visi sujudo sukruto, savo skrybėles 
pasiėmė, namo patraukė, ir taip visi išsivaikščiojo, išsisklaidė, 
viskas Išsisklaidė. 


Tą naktį ilgai negalėjau užmigti. O, ko aš tai Pasiuntinybei 
paklusau? Ko aš į tą Priėmimą nuėjau? Ko aš tame Priėmime 
Vaikščiojau? Juk man Pasiuntinybė tokios gėdos neatleis, ir jau 
veikiausiai visi mane išjuokė, paniekino, pajacu išvadino. O vie- 
nas vienintelis žmogus, kurs savo dėmesio ir gal šiokio tokio 
pripažinimo nepagailėjo, puto pasirodė besąs, ir kai jisai į savo 
meilės reikalus mane kaip sąvadautoją įtraukė, kokia man Gėda 
ir Negarbė! Ir lovoje gulėdamas vartausi, dūsauju, dejuoju, o, 
Gombrovičiau, Gombrovičiau, kurgi didybė ir nepaprastumas 
tavo, jau tu kaip ir Nepaprastas, bet ir Sąvadautojas, Didis, bet 
ir Niekšo Draugas tavo Kraštiečio garbingo, doro, ir jo Sūnaus 
jauno, doro pražūčiai. Ir kai ten toli, už vandenyno, kraujas, čia 
irgi — kraujas; ir Tomašo lašai varvėjo per mano kaltę. O, kaip 
mane slėgė tas Tomašo kraujas, kaip jis savo sąryšiu su anuo 
tekančiu krauju mane gąsdino! Ir lovoje, skausmo blaškomas, 
aiškiai jutau, kad kraujas, atsiradęs iš kraujo ir čia pralietas, prie 
dar didesnio kraujo mane nuves... | 

Su Gonzalu santykius nutraukti, jį atstumti... Bet juk mes 
kartu Vaikščiojom, Vaikščiojom, oi, juk mes jau kartu Vaikštome, 

Vaikštome, ir kaip aš be jo Vaikščiosiu, jeigu vaikštome kartu... 
Taip man naktis praėjo; o rytui išaušus nutinka keistas Dalykas, 
o jau toks didelis, sunkus ir atkaklus, kad nors galvą į sieną: 
atvyko Tomašas ir už tokį ankstyvą apsilankymą atsiprašęs karš- 
tai meldžia, kad Gonzalą jo vardu į dvikovą iškviesčiau! Visai 
sukvošau ir sakau, kad kaipgi taip, ir kam, ir kodėl, juk vakar 
jis jau pakankamai Gonzalą į vietą pastatė, o kaipgi jį kviesti 
dvikovon, kaip su juo šaudytis, vis dėlto Karvė... Sunkiai, bet 
atkakliai man atsakė: 

— Karvė ne karvė, o kelnes dėvi ir viešai mane įžeidė, ir negali 
to būti, kad pagarsėčiau kaip bailys, ir dar prieš Kitataučius! 

Bergždžiai jį įkalbinėju ir aiškinu, kad kaipgi su karve, kaipgi 
čia karvę dvikovon kviesti, tik žmonių liežuviams peno duoti ir 
gal naują žmonių pajuoką kaip žariją įpūsti. Geriau sėdėti tyliai 
kaip pelei po šluota, ir ša, visi galai vandenin, nes ir Ignotui 
gėda. 

Sušuko: 

— Karvė ne karvė, ką čia daug kalbėti! Ir ne į Ignoto sveikatą 
jis gėrė, 0 į mano, senio! Ir ne į Ignotą taurę paleido, o į mane! 
Tarp mūsų kilo girtas vaidas ir įžeidimas, kaip kad nutinka tarp 
Vyrų! 

Aš jam - kad Karvė. Bet jis užsispyrė ir vis garsiau šaukia, 
kad Ignotas su visu tuo reikalu neturi nieko bendra, kad anas 
ne karvė. Galiausiai sako: 

— Taigi aš turiu jį dvikovon iškviesti, šaudytis su juo, kad tas 
reikalas vyriškai tarp Vyrų būtų sutvarkytas; jau aš iš jo Vyrą 
padarysiu, kad nebūtų kalbama, jog paskui mano Sūnų puto 
vaikščioja! Ir jeigu jis atsisakys su manim šaudytis, kaip šunį jį 
nudėsiu, ir šitai jam pasakyk, kad žinotų. Jis privalo su manimi 
kautis! 

Nustebino mane jo užsispyrimas, ir jau buvo matyti, kad 
tasai Žmogus nenurims, kol Gonzalo neprivers būti Vyru, matyt, 
negalėjo pakelti minties, kad jo sūnus buvo išstatytas pajuokai; ir 
taip jis tikro akivaizdumo akivaizdoje ant akivaizdumo puola, jį 
pakeisti nori! Tačiau kaipgi Gonzalą kautis priversti? Galvojome, 
galvojome ir sugalvojome. Tomašas pasiūlė, kad pirmiausiai 
aš vienas pats pas Gonzalą nuvažiuočiau ir privačiai jam viską 
paaiškinčiau, kad tasai apsispręstų Vienaip arba Kitaip, ir arba 
jis kausis, arba nuo Tomašo rankos neabejotinai kris. O paskui 
antrą kartą pas jį važiuoti turėčiau jau su liudininku, kad pro 
forma jį dvikovon iškviesčiau. 

Nelengvas reikalas. Negerai, oi negerai viskas susiklostė. Ge- 
riau viską ramybėje palikti, nes šis poelgis tarsi priešingas pačiai 
prigimčiai buvo: kaipgi čia Puto kviesti dvikovon? Nepaisant 
akivaizdumo, sveiko proto, manyje tarsi kokia viltis plazdeno, 
kad gal jis kvietimą kautis priims, stos prie barjero kaip vyras, 
o tada jau ir man nebus taip gėda, kad su juo per priėmimą 
vaikščiojau, taip pat į Japonišką parką su juo nuėjau. Tad nueisiu 
pas jį, mesiu jam tą iššūkį, pažiūrėsiu, ką jis darys. Todėl (nors, 
mano galva, Nieko Gero iš to išeiti negalėjo), nusileidęs Tomašo 
prašymui, pas Gonzalą patraukiau. 

Prie rūmų privažiavau, o nuo jų, stovinčių už aukštos metali- 
nės paauksuotos tvoros, vienatve, apleistumu dvelkia. Ilgai prie 
durų teko laukti, o kai pagaliau jos atsidarė, ant slenksčio stovėjo 
Gonzalas, bet baltą liokajaus švarką vilkėdamas, su grindų sku- 
duru ir dulkiašluoste rankose. Prisiminiau, kad jis iš baimės prieš 
Vaikinus, berniukus dažnai savo paties liokajumi apsimesdavo, 
bet ką gi... Užeinu, jis atatupstas atsitraukė, išblyško, o rankos 
jam nukaro kaip skudurai. Tik tada, kai pasakiau, kad su juo 
pasikalbėti atėjau, truputį aprimo ir sako: 

— Taip, žinoma žinoma, bet eime į mano kambarėlį, ten bus 
smagiau kalbėtis. 

Per didelius paauksuotus kambarius nusiveda mane į mažą 
Kambarėlį, purviną, kad neduok Dieve, jame netgi lovos nėra, 
tik guolis ant plikų lentų. Ant guolio atsisėda ir sako man: 

— Kas ten gero? Kas girdėti? 

Tada aš nusispjoviau. 

Ausys jam nubalo, visas suglebo ir kaip skuduras kabo. 
Sakau: 

— Tave į dvikovą Senis, kurį įžeidei, šaukia. Kardais arba pis- 
toletais. 

Nutilo, kaip kapas tyli, tad aš jam: 

— Tave į dvikovą šaukia. 

— Mane į dvikovą šaukia? 

— Tave, - sakau, - į dvikovą šaukia. 

— Mane į dvikovą šaukia? 

Labai plonai sucypė, rankelėmis sumosavo, akele žvilgtelėjo 
ir laibu Balseliu klausia: 

— Mane į dvikovą šaukia? 

Tada sakau: 

— Palik tą Balselį, palik Akelę, rankelę ir verčiau atlik savo 
pareigą! Iš draugiškumo tau sakau, nes žinok, kad jei su Tomašu 
kautis atsisakysi, jis prisiekė tave kaip šunį užmušti. Rinkis — 
arba vienaip, arba kitaip. 

Maniau, kad sušuks, bet tik suminkštėjo kaip skuduras, ir 
jo didelės pėdos jau minkštai ant grindų guli; o juodi plauke- 
liai, kur ant rankų auga, irgi sumenko, suminkštėjo, tarsi iš 
vatos būtų. Be judesio Avino Žvilgsniu žiūri į mane tarsi Karvė. 
Klausiu: 

— Ką tuį tai? 

Nieko neatsako, tik minkštėja, minkštėja kaip šlapia višta, ir 
tada, kai jau visiškai suminkštėjo, su didžiausiu pasimėgavimu, 
tarsi Kinų Karalienė, pasirąžė ir švelniai sušnibždėjo: 

— Viskas per Ignutį, per mano Ignutį! 

Tai jis iš baimės suminkštėjo į Moterį; o kai esi Moteris, tai jau 
nebebijai! Nes ir kas Moteriai ta dvikova! Dar bandžiau prabilti 
į jo sveiką protą ir sakau: 

— O, pone Artūrai, pagalvok, juk Senį įžeidei (jis sušuko: Se- 
nis — tai tuščia vieta!), ojis savo garbės neleis užgauti (jis sušuko: 
garbė - tai tuščia vieta!), juoba tai nutiko jo kraštiečių akivaizdoje 
(jis sušuko: kraštiečiai - tai tuščia vieta!), 0 ir aš tau neleisiu su 
Tėvu nesikauti (jis sušuko: Tėvas — tai tuščia vieta!), be to, ir 
sūnų išmesk sau iš galvos (jis sušuko: o, Sūnus - tai bent, čia tai 
aš suprantu!). 

Ir į ašaras, o verkdamas aimanuoja: 

— Maniau, kad tu esi mano draugas, nes juk aš tau draugas 
esu. Ką ten tave tas senis paviliojo, jau tu verčiau, užuot palaikęs 
seno Tėvo pusę, su Jaunais susidėtum, jiems šiokios tokios laisvės 
suteiktum, Jauną nuo Pono Tėvo tironijos gintum! 


Sako: 

— Prieik arčiau, ką tau pasakysiu. 

Aš sakau: 

— Iš tolo irgi gerai girdėti. 

Jis sako: 

— Prieik arčiau, tai šį tą pasakysiu. 

Sakau: 

— O ko man arčiau, jei ir čia kuo puikiausiai girdžiu. 
Jis sako: 

— Pasakyčiau šį tą, bet tik į ausį. 

Sakau: 

— Į ausį nėra reikalo, esame vieni. 

Bet jis sako: 

— Aš žinau, kad mane pabaisa laikai. Bet vis dėlto padarysiu 
taip, kad mano pusę prieš tą Tėvą palaikysi ir tokius kaip aš 
laikysi Žemės Druska. Pasakyk gi man: negi nepripažįsti jokios 
Pažangos? Negi turime vienoje vietoje trypčioti? O kaipgi nori, 
kad atsirastų kas nors Nauja, jeigu Seno laikaisi įsikibęs? Negi 
amžinai Ponas Tėvas sūnui jaunam savo tėvišku botagu paklus- 
numo krės, negi amžinai tas jaunasis Ponui Tėvui iš paskos po- 
terius kalbės? Reikia jaunam pramogų suteikti, išleisti jį į laisvę, 
tegu pasispardo!. 

Sakau: 

— Pusproti! Ir aš esu už pažangą, bet tu Iškrypimą pažanga 
vadini. 

Jis man atsako: 

— Ojeigu truputį ir iškrypti, na tai kas? 

Kai jis šitaip, tai aš jam sakau: 

— Dėl Dievo, šitą sakyk tokiems, koks tu pats esi, o ne pado- 
riam ir garbingam žmogui. Tai jau turbūt Lenku nebebūčiau, jei 
Sūnų prieš Tėvą stengčiausi nustatyti; žinok, kad mes, Lenkai, 
be galo savo Tėvus gerbiame; ir jau tu niekad Lenkui nesakyk, 
kad jis sūnų nuo Tėvo, ir dar - į Iškrypimą, vestų. 

Suriko: 

— O tai kurių galų tau Lenku būti?! - Ir tęsia: - Negi iki šiol 
tas Lenkų likimas toks nuostabus buvo? Negi tau neįkyrėjo tavo 
lenkiškumas? Ar negana tau Kankintis? Negana amžino Kęsmo, 
Sielvartų? Juk šiandien ir vėl jums kailį velėja! Tai ko tu prie to 
savo kailio taip prisvilęs? Negi nenori kuo nors Kitu, kuo nors 
Nauju tapti? Negi nori, kad visi Vaikinai jūsų gyventų taip, kaip 

kad Tėvai gyveno? Oi, išleiskite Vaikinus iš tėviško narvo, tegu 
jie klystkeliais parisnoja, tegu šį tą Nepatirto patiria! Taigi iki šiol 
senas tėvas ant savo kumelio raitas jojo ir jį kreipė ten, kur pats 
norėjo... Tai tegu dabar kumeliokas užsispiria, tegu savo Tėvą 
neša, kur akys veda! Ir jau Tėvui kone akys ant kaktos iššoks, 
nes jį jo paties Sūnus neša, neša! Pirmyn, drąsiau, išleiskite jūs 
savo Vaikinus, tegu Lekia, tegu Šuoliuoja, tegu Neša! 

Tada sušukau: 

— Nutilk, nustok įkalbinėjęs, nes neįmanomas dalykas, kad 
aš prieš Tėvą ir Tėvynę stočiau, ir dar tokią valandėlę, kaip kad 
dabar! 

Jis burbtelėjo: 

— Velniop tą Tėvą ir Tėvynę! Sūnus, sūnus, čia tai bent, čia tai 
aš suprantu! O kam tau Tėvynė? Ar ne geriau Sūnynė? Tėvynę 
pakeisk į Sūnynę, va tada tai pamatysi! 

Kai jis tą „Sūnynę“ paminėjo, pirmą valandėlę norėjau jam 
smogti, bet tas žodis taip kvailai mano ausims nuskambėjo, kad 
mane juokas paėmė iš to nesveiko ir turbūt Nutrūktgalviško 
žmogaus, ir juokiuosi, juokiuosi... O jis toliau gudravoja: 

— Ką tu ten su tuo Seniu... Bet jeigu taip reikalauji, tai gal aš 
(iš draugiškumo tau tą sakau) ir kausiuosi su juo. Taip, žinoma, 
kaučiausi, jei sekundantas būtų patikimas Draugas, kuris pis- 
toletą užtaisydamas kulką ne į vamzdį, o sau į rankovę įleistų. 
Mesk tą senį! Ką tu su tuo Seniu! Senis tegu vienu paraku šauna, 
o tada ir vilkas sotus, ir avis sveika. O po dvikovos reikia su- 
sitaikyti ir netgi ko nors išgerti! Kai aš drąsiai dvikovon stosiu 
ir savo vyriškumą parodysiu, jis turbūt išgerti su savo-mano 
Ignučiu nedraus... 

Man vėl juokas, nes išties ta jo mintis baisiai juokinga buvo, 
bet sakau: 

— Juk ne vienas sekundantas ginklą užtaiso, yra ir kitų. 

Sako: 

— Nieko jie nepastebės, tik reikia viską gerai apgalvoti, juk 
anaiptol ne pirmiena per dvikovą Kulką į Rankovę leisti. 

Ašjam į tai: 

— Ojei iš Rankovės ant žemės nukris? 

Sako: 

— Į rankovę Parankovį įsiūti reikia, tai iš Parankovio neiškris, 
dėl to būk ramus. 

Ir taip ilgokai sėdime netardami nė žodžio. Galiausiai sakau 
(nes mane vėl juokas ima): 

— Na, manjau laikas. 

Iki pat laukujų durų mane palydėjo, kurias iškart užtren- 
kė, kad jo koks nors Vaikinas iš gatvės nepamatytų. Kai likau 
vienas, einu sau gatve, bet mane toji „Sūnynė“ užpuolė ir kaip 
įkyri musė aplink nosį sukasi, tarsi tabakas nosį riečia, ir vėl 
mane piktas juokas apėmė. Sūnynė! Sūnynė! Kokia Kvailystė, 
Nutrūktgalvystė, tikra beprotystė! Ir tuščios, niekingos jo šne- 
kos, kad Kulką į Rankovę įleisčiau, kad dėl Puto Tėvą ir Tėvynę 
išduočiau... 


Ir ką dabar daryti? Buvo akivaizdu, kad nėra jėgos, kuri Gon- 
zalą prieš užtaisyto pistoleto vamzdį stoti priverstų; o kad To- 
mašas prisiekė jį kaip šunį nudėti, jeigu tasai nesikaus, tai visas 
reikalas kriminalu galėjo baigtis. O šito juk aš leisti negalėjau, 
jeigu Tomašui draugas buvau. Tad kitos išeities nėra (jeigu aš 
Tomašui gera linkiu), kaip tik apgauti Gonzalą, pažadėjus jam 
pistoletą tik su paraku; o kai jis ateis į dvikovą, būdamas tikras, 
kad Tomašą apgavo, mes, sekundantai, patyliukais Kulkomis 
pistoletus užtaisysime, ir Kulkos tik švilps! O, ne, aš Tomašui 

draugas buvau! Jei aš tokią suktybę padaryčiau, tai tik dėl To- 
mašo gero! Bet visas reikalas be jo žinios turėjo būti sutvarkytas, 
nes jis, neapsakomai garbingas būdamas, nė už ką savo sutikimo 
tokiai intrigai neduotų; ir man šovė į galvą Gonzalo sekundantais 
rekomenduoti Baroną ir Pyckalą (su kuriais aš be vargo susitarti 
galėčiau), ir su jais viską aptarti ir sutarti. 

Bet pirmiausiai su jais pasikalbėti reikia... Tik atsargiai, nes 
velnias ten žino, ar jie po vakarykščio Tomašo kraujo ir toliau su 
Gonzalu bendrauja, o galjų sąžinė krustelėjo (nors jie, žinote, man 
Pinigą grūdo) ir dabar jiems viskas kitaip atrodo. Tad nuėjau į 
kontorą, kur ir taip mane pareiga šaukė, bet tiktai, turiu pasakyti, 
ėjau kaip į kartuves, nes kažin kaip ten, kaip ten po vakarykščio 
priėmimo ir Vaikščiojimo mane kolegos priims, kai vietoj Šlovės, 
Didžiojo Genijaus Pranašo Garbės - tik baisi gėda, tarsi nuogam 
minioje atsidūrus, be to, dar su Puto. Tai, galvoju sau, geriausiai 
bus viską degtinei ar vynui suversti, ir nosinę prie kaktos glaus- 
tau, dūsauju, sunkiai Vaikštau, kaip paprastai daro Pagiringi 
žmonės. Tarnautojai iš tolo į mane žvilgčioja, bet nieko nesako, o 
tik šnibždasi ir ten, susimetę į grupelę, tarp popierių, į mane kaip 
kunigo gaspadinė į špitolninkes žvilgčioja ir šnibždasi šnibždasi. 
Man niekas nepasako nė žodžio, gal iš nedrąsos, baimingumo, bet 
ten tarp savęs vis šnibždasi ir vienas nuo kito bandelės atsikanda, 
tas aną niūkteli; bet nieko daugiau, tik šnibždesiai, tarsi iš už 
tvoros. Gal kalbasi, kad vakar pasišiukšlinau, o gal ir ką Blogiau 
šnibždasi. Senasis Sąskaitininkas į savo popierius sulindo ir iš 
jų į mane kaip šarka iš tankmės dirsčioja, o gal prisiminė kokie 
seni laikai, nes tik šnibžda, šnibžda „rika drika, senio brika“. Aš 
apsimetu esąs girtas, tiksliau, smarkiai Pagiringas. 

Tada pasiklausiau apie Baroną. Bet jie man sako, kad Baro- 
nas su Ciumkaila ką tik nusipirktus arkliokus apžiūrinėja. Ten 

ir nuėjau, ir vis su savo Sūnyne (nes jau tą Sūnynę kaip kokią 
išdavystę galvoje turėjau), į stoginę, kuri už Maniežo, kitoje 
kiemo pusėje, buvo, o ten, matau, Baronas kieme stovi, priešais 
ji Arklininkas ant kumelės didelės, pražilusios, tai žingine, tai 
bėgte, tai risčia arba ispanišku ar prancūzišku žingsniu varinėja; 
o toliau ant suolo Pyckalas su Ciumkaila sėdi, alų geria ir bėrą 
arklį apžiūrinėja, kuriam pasaga atsiknojo. O Pyckalas šaukia: 

— Liposki, Liposki, kur Pavalkai? 

Baronas šmaikščiu mojuoja: 

— Halt! Halt! 

Ant kopėčių - žvirblis. Man nelengva buvo iš štoginės išeiti 
pas juos, gal net ir būčiau grįžęs, visai neišėjęs, bet Šunys, kurie 
Šunidėje buvo, loti ėmė, ir nieko jau nepadarysi — išėjau. Dėl 
viso pikto nosinę prie kaktos glaustau, tarsi linkstančiomis ko- 
jomis žengiu ir dūsauju, kaip kad būna per Pagirias. Jiems irgi 
po vakarykščios šiaip sau su manim bendrauti, tad irgi nosines 
glausto, dūsauja ir stena, ir Baronas sako: 

— Oi, galvą skauda, galvą skauda, turbūt vakar per daug to 
gero buvo, bet ką ten, ką jau ten! Išgerkite sau mumis Alaus, kad 
ir nemėgstate, bet pagirioms - pats geriausias dalykas! 

Geriame alų ir stename. Bet mane jų Pinigas graužte graužia, 
tai ir nežinau, kaip su jais šnekėti. Ciumkailai girdint nenoriu są- 
geriame ir stename. Karšta, lietus kaupiasi. Ciumkaila su basleliu 
nuėjo į stoginę, nes raktelį pametė, tad aš ir sakau, kad Tomašas 
(Gonzalą į dvikovą iškvietė, bet visa bėda, visas Sunkumas tas, 
kad Gonzalas bijo kautis ir nė už ką nesikaus. Tai ir sakau: 

— Otai tiesiog neįmanoma, nes Tomašas prisiekė, jog nudės jį 
kaip šunį, jeigu nesikaus, o šitai, ponai, būtų kriminalas. Bet taip 
pat neįmanoma, kad Kraštiečiui, baisiai įžeistam, jokios pagalbos 

nesuteiktume, kai jam tos pagalbos labai reikia, ir reikia kažką 
Daryti, kad tas Gonzalas kautis sutiktų. 

Jie sako: 

— Tikrai tikrai, Kraštietis, Kraštietis, o dar tokiu metu, kaip 
čia Kraštietį bėdoje paliksi, Kraštiečiui nepadėsi! 

Galvomis linksi, alų gurkšnoja, o į mane paslapčiom dėb- 
čioja. | 

Aš apie pinigus nė neužsimenu, nes dėl to nei šiaip, nei taip 
jaučiuosi. Bet sakau, kad turbūt nėra kitos išeities, ir jei Gonza- 
las nori, kad šaudytųsi be kulkų, tai jam šitai prižadėti reikia; 
bet tyliai, ša, kad apie tai nė gyva dvasia nesužinotų. Baronas 
pažvelgia į Pyckalą, Pyckalas į Baroną, bet Baronas sako: 

— Kitos išeities nėra, bet reikalas nekoks. 

Pyckalas sako: 

— Įtartinas reikaliukas. 

Sakau: 

— Aš Žinau, kad Gonzalas gerb. Maloninguosius Ponus, savo 
Draugus, mielai matytų savo sekundantais, be to, dalyvavote 
įsiplieskiant kivirčui, ir šitaip mes, viską tarpusavyje aptarę ir 
sutarę, kaip paprastai, kulką į Rankovę įleistume; ir nors tai, 
ponai, tikrai nekoks reikalas, bet juk mūsų intencijos tyros, nes 
reikia gelbėti Bičiulį, Kraštietį, žmogų nebejauną ir garbingą, ir 
dar todėl, kad tokiu sunkiu mūsų Tėvynei metu Lenko vardas 
suteptas nebūtų. | 

Pyckalas į Baroną pažvelgė, Baronas į Pyckalą, Baronas pirš- 
tais spragtelėjo, Pyckalas koją krustelėjo. Baronas tarė: 

— Nė už ką Puto sekundantu nebūsiu. 

O Pyckalas: 

— Aš - Puto sekundantas? Nė už ką! 

Bet sakau: 

— Oi, sunku, sunku, bet reikia, reikia, nes Kraštiečiui bėda, 
nes dėl Kraštiečio, dėl Tėvynės... 

Tada atsiduso Baronas, atsiduso Pyckalas. Sėdi, į mane žvilg- 
čioja, gurkšnoja ir dūsauja. Sako: 

— Oi, sunku, sunku, bet reikia, reikia, kitos išeities nėra, juk 
dėl Kraštiečio, dėl Tėvynės! 

Jau kad Sunku, tai Sunku! O svarbiausia, kad intencija neži- 
noma. Nes velnias žino, kam jie iš tikrųjų nori paslaugą pada- 
ryti - Gonzalui ar Tomašui? Jie irgi nežino mano intencijos (o 
svarbiausia, kad jiems Pinigų neatidaviau). Bet ir aš pats nežinau 
savo intencijos, ir nors palaikau Seno Tėvo pusę, bet jauna Sū- 
nynė man iš galvos neišeina. Bet prapliupo lietus, ir Ciumkaila 
nulipo nuo kopėčių. 

Vienu žodžiu, kažko imtis reikia. Nuvažiavau pas Gonzalą, 
kad įkalbėčiau sekundantais pasikviesti Pyckalą, Baroną; jis 
mane apkabino, prie krūtinės glaudė, Bičiuliu savo vadino, ir 
jau būdamas tikras, kad šaudysis be kulkų, man aukso kalnus 
žadėjo. Paskui nukakau pas Tomašą, kuriam tik tiek pasakiau, 
kad Gonzalas tvirtai prižadėjo dvikovoje dalyvauti. Tomašas 
mane apkabino. Paskui nuskubėjau pas Dr. Garsiją, kurį Toma- 
šas nurodė man kaip savo antrą Sekundantą, - jis buvo žymus 
advokatas, o sužinojęs, kad ateinu nuo Tomašo, kuo manda- 
giausiai savo kontoroje mane priėmė, palikęs klientus laukti 
eilėje. 

Jis ir sako (o kontoroje šurmulys, bildėjimas, klientų daugybė, 
aktus įneša, išneša, vis kas nors įeina ir nutraukia): 

— Aš poną Tomašą pažįstu ir jo Draugas esu, o tuos Aktus rei- 
kia išsiųsti registruotu paštu, ir nebūčiau aš Garbingas žmogus, 
jei Garbės reikalu, paklausk Pereso, ar paėmė kvitus, tad aš jam 
atsakyti negaliu, o, kad tik Mūsų Viešpats, čia trūksta prierašo, 

tas Pardavėjas, leistų man garbingai, padėk tą segtuvą, atlikti 
savo pareigą, tą laišką išsiųsti. 

Tad nuvažiavome pas Gonzalą, ir ten pirštinė buvo mesta, 
o Gonzalas su didžia narsa ir išdidumu tą pirštinę savo Salone 
pakėlė! 


O kai vėlų vakarą, iš nuovargio vos bepastovėdamas ant kojų, 
namo grįžau, Patarėjo Podsrockio laiškelį randu - kad kitą dieną, 
dešimtą valandą ryto, ateičiau į Pasiuntinybę, nes gerb. p. Pasiun- 
tinys nori mane matyti. Tas kvietimas man buvo tarsi perkūnas 
iš giedro dangaus, nes jau nebežinia, ko jie nori, ką su manim 
padarys, veikiausiai tai dėl to mano Vaikščiojimo per priėmimą 
arba dėl Puto! O, kojie mane kamuoja, ko ramybės neduoda, ar 
maža košės prisivirė, ar maža gėdos man ir sau prisidarė! O gal 
ir kokia bausmė, perkūnai su žaibais kris ant mano galvos už 
tą kvailiojimą! Bet kad eiti privalau, tai ir einu, tik galvoju sau, 
tu geriau man nekąsk, nes ir aš tau įkąsiu, ir ne su kokiu vėpla 
kerėpla turi reikalą, o su Žmogumi, kuris tau kaulu gerklėje 
atsistos: Žodžiu, einu. Gatvėje įkyrėję šūksniai „Polonia, Polo- 
skamba, bet einu, ir kai Tėvynės kova ir siaubingi šauksmai 


nia!“ 
visur girdisi, aš su Sūnyne mintyse einu ir einu. Pasiuntinybėje 
tylu ir tušti kambariai, bet einu, ir manęs pasitikti išėjo Patarėjas 
"Podsrockis - su dryžuotomis kelnėmis ir surdutu, su dviguba 
apykaklaite, su peteliške, drugeliu surišta. Kuo mandagiausiai 
su manimi pasisveikino ir du kartus atsikrenkštęs man savo 
ilgu švelniu pirštu į duris parodė. Įeinu - o ten stalas, prie stalo 
Ministeris sėdi, šalia jo kitas Pasiuntinybės žmogus, kurį man 
kaip Pulkininką Fichciką, karo attachė, pristatė. Ant stalo Proto- 
kolų knyga ir plunksnakotis guli, o tai reiškia, kad čia ne šiaip 
paprastas pokalbis vyks, o koks nors Pasitarimas. 

Gerb. p. Pasiuntinys neišsimiegojęs, bet švariai nusiskutęs. 
Kuo mandagiausiai su manim pasisveikino, nors gal jam tru- 
putį nei šiaip, nei taip buvo... bet nieko, kumštelėjo man į šoną, 
sako: 

— Kad tave kur, privirei košės, nes vakar užsipylei akis, pri- 
sidirbai prie visų Žmonių kaip velniai žino kas, bet ką ten, buvę 
nebuvę... 

Ir iškart dėbtelėjo, Fichcikas su Podsrockiu irgi dėbtelėjo. 
Supratau, kad dėl visų kvailysčių, kurių vakar prikrėčiau, jie 
kaltina degtinę, tad sakau: 

— Kiek per daug ten tos Baltakės buvo, kad ją kur, žagsulys 
dar ir dabar kamuoja... 

Tada Pasiuntinys nusikvatojo, paskui jį Patarėjas, o pojo Pul- 
kininkas. 

Bet juokas tarsi priverstinis, nenorom skamba; gal ką nors 
man ir būtų padarę. Bet Ministeris sako: 

— Man sakė, kad su tuo Kobžickiu, majoru, vakar kivirčas 
įvyko; o kai Ponas Patarėjas vakar nuvažiavo pas Baroną arklių 
pažiūrėti, tai ten Baronas sakė, kad dvikova bus. Ar tai tiesa? 

Matydamas, kad jau šitą žino, atsakiau, kad kivirčas kilo dėl 
Taurės, kuri Tomašui į veidą buvo sviesta. Ministeris sako: 

— Taip pat Baronas man sakė, kad Majoro Kobžickio elgesys 
tomis aplinkybėmis buvo nepaprastai garbingas ir neapsakomai 
kilnus, ir tuo ten buvusiems Kitataučiams nuostabų pavyzdį 
parodė, taip pat dalykas tikras, kad jis tąja dvikova irgi gėdos 
nepadarys, žinoma, stovės kaip riteris, kaip didžiavyris. O tai 
svarbus dalykas, ponai, ir to mūsų Narsumo nevalia slėpti po 
šluota, atvirkščiai, reikia apie jį ištrimituoti į visas keturias puses, 
taip garsinant vardą mūsų, ir tai tą valandėlę, kai mes į Berlyną, 
į Berlyną, į Berlyną! (Čia visi pašoko, o pirmasis Pasiuntinys, 

antras Pulkininkas, trečias Patarėjas šaukia: „Berlynas, Berlynas, 
į Berlyną, į Berlyną, į Berlyną!“) 

Aš ant kelių klupau. Bet jie ėmė ir nutilo, tik Patarėjas tą pra- 
kalbą į Protokolą įtraukė. Gerb. p. Pasiuntinys toliau kalba: 

— Ašsu ta mintimi čia jus su ponu Gombrovičiumi į Pasitarimą 
pasikviečiau, kad pasitartume, kaip viską sutvarkyti ir ką pada- 
ryti. Kaip matote, ne tik Genijais, Mąstytojais, nepaprastais Rašy- 
tojais mūsų Tauta garsi, Didžiavyrių irgi turime, ir kai ten, mūsų 
šalyje, mūsų Didvyriškumas šiandien neapsakomas, tai tegu 
ir čia Žmonės žino, kaip Lenkas stovi! Juk tokia Pasiuntinybės 
pareiga, kad nedelstume nė minutės, kad visiems jiems Didvyriš- 
kumą savo parodytume, nes Didvyriškumas mūsų priešą įveiks, 
Didvyriškumas, Didvyrių mūsų Didvyriškumas neatremiamas, 
neįveikiamas pragaro jėgas baime užlies, jos prieš mūsų Didvy- 
riškumą sudrebės ir pasiduos! (Visi pašoko, o pirmas Ministeris, 
antras Pulkininkas, trečias Patarėjas šaukia: „Didvyris, Didvyris, 
Didvyriškumas, Didvyriškumas!“) 

Aš ant kelių puoliau. Bet Ministeris tarė: 

— Todėl aš po Dvikovos, duok Dieve, laimingai pasibaigusios, 
poną Majorą Kobžickį kviestiniais pietumis Pasiuntinybėje pa- 
gerbsiu; į juos pakviesiu ir Kitataučius; o jau mes Pragaro Jėgas 
įveiksime! 

Patarėjas iškart tą gerb. p. Pasiuntinio prakalbą užprotoko- 
lavo, o kai rašyti baigus jį apėmė šėlas, sušuko: 

— Nuostabi mintis, gerb. p. maloningasai, nepaprasta mintis! 

Pulkininkas tarė: 

— Neprilygstama mintis, mano gerb. maloningasai p.! 

Tad Ministeris sako: 

— O ką, gal ir Nebloga Mintis! 

Ir visi kad ėmė šaukti: 

— Nuostabi, nepaprasta Mintis! 

Ir iškart į Protokolą įrašė. Įrašius Patarėją vėl apėmė šėlas, 
ir jis sušuko: 

— Nesulauks, nesulauks mūsų Priešas tokios valandėlės, kad 
įveiktų mūsų jėgą, mūsų Drąsą, ir nėra pasaulyje kitos tokios 
Drąsos kaip mūsų! Gerb. Pone! O kodėl gerb. p. Pasiuntinys 
negalėtų toje dvikovoje dalyvauti? Aš siūlau ne tik į kviestinius 
Pietus Pasiuntinybėje, bet ir į pačią Dvikovą kitataučius pakvies- 
ti: tegu mato, kaip Lenkas su pistoletu stovi! Tegu mato, kaip 
Lenkas su pistoletu priešais priešą, 0, tegu mato! 

Tada Ministeris kartu su Pulkininku sušuko: 

— Tegu mato! Tegu mato! 

Aš ant kelių puoliau. Bet gerb. p. Pasiuntinys, į Protokolą 
išsirėkęs, susiraukė, dėbtelėjo ir balsą nuleidęs Patarėjui į šoną 
sako: 

— Oi tu liurbi, liurbi, tikras Liurbis iš tavęs, kaipgi kviesti žmo- 
nes į dvikovą, juk Dvikova tai ne Medžioklė. Oi, kvailystę pasakei; 
bet kaip dabar iš jos išbristi, jeigu jau į Protokolą įrašyta? 

Paraudo Patarėjas, įtariai į Ministerį žvilgtelėjo, bet sako, tik 
tyliai, į šoną: 

— O gal ištrinti? 

Pasiuntinys sako: 

— Kaipgi ištrinsi, juk tai protokolas! 

Tada visi išbalo; ir visi trys į Protokolą žvilgčioja, kuris ant 
stalo guli. Aš ant kelių puoliau. Na, ir suka galvą: kaip čia išsi- 
sukus, ką čia sumanius? 

Galiausiai Pulkininkas tarė: 

— Oi, kvailystė išėjo, be reikalo čia leptelėjome; bet aš sugal- 
vojau, kaip būtų galima viską prideramai sutvarkyti. Tikra tiesa, 
gerb. pone, kad negalite dalyvauti Dvikovoje, juoba į ją Svečių 

kviesti, nes teisingai gerb. p. pasakėte, kad dvikova - tai ne me- 
džioklė... Bet juk galima imti ir surengti medžioklę su kurtais, 
kad šunys kiškius iš guolių išvytų, o į ją Kitataučius pakviesti... 
ir tada, kai Dvikova vyks, mes būsime netoliese, ir tarsi kiškiokus 
vydamiesi prajosime šalia, ir prisidengus Medžiokle galėsite, 
gerb. p., kitataučiams Dvikovą parodyti, taip pat tinkamą oraciją 
apie Garbę, Kilnumą, Drąsą mūsų pasakyti. 

Ministeris sako: 

— Bijokite Dievo, kaipgi mes Medžioklę su kurtais surengsime, 
jei nei kurtų, nei arklių neturime! 

Patarėjas jam atsako: 

— Kurtų atsirastų pas Baroną, o arklius tai juk irgi galima gauti 
iš Barono Maniežo, jis ten nemažai arklių turi! 

Pulkininkas: 

— Žinoma, pas Baroną ne tik arklių, šunų, bet ir šmaikščių, 
botfortų, pentinų atsiras. Dvidešimčia ar trisdešimčia arklių, visa 
Kavalkada galima joti. Taigi, gerb. p., arba vienaip, arba kitaip, 
nes Protokolas laukia... 

Ir kad pradėjo šokinėti kaip nuplikyti. Bet Ministeris sako: 

- Bijokite Dievo, visai išprotėjote, juk kiškiokų tai nėr, kiškio- 
kų nėr! Ar pakvaišote, kaip rengsi Kiškiokų Medžioklę, jei čia 
miestas didžiulis, nė su žiburiu kiškioko nerasi! 

Patarėjas burbtelėjo: 

— Taigi va, kiškiokų tai nėr! 

Pulkininkas sako: 

— Teisybė, kiškiokų nė vaistams nerastum. Bet, gerb. p., Pro- 
tokolas, Protokolas, juk kažkaip išsikapstyti reikia, Protokolas, 
Protokolas... 

Ir kaip pakvaišę apie tą Protokolą šokinėja. Aš ant kelių puo- 
liau. Bet Ministeris sako: 

— O Dieve, Dieve, kaipgi tą Kiškių Medžioklę su kurtais reng- 
si, jeigu karas, karas! 

Patarėjas sušuko: 

— Protokolas! 

Pulkininkas: 

— Protokolas! 

Bet gerb. p. Pasiuntinys sušuko: 

— Dieve, Dieve, kaipgi be Kiškių į Kiškių Medžioklę?! 

Ir visi šaukia: 

— Protokolas! | 

Tad galvas suka, tariasi, mintija, dūsauja (o Protokolas jau 
svilina, svilina), ir galiausiai Pasiuntinys, išbalęs kaip numirėlis, 
sako: 

— Šūdas, šūdas... po visais velniais, tad darykime, darykime, 
jei jau kitaip niekaip negalima... Bet kaip aš Kavalkadą Kiškiokų 
medžioti kviesiu, jeigu kiškiokų tai nėr! Kad tave per krūmus, 
viskas kreivai šleivai eina, ir iš tų šiaudų nebus grūdų! 

Aš ant kelių puoliau. 

Žodžiu, galiausiai buvo nuspręsta, kad arklius, šunis paims iš 
Barono, ir taip su kurtais ant pavadėlio Kavalkada su Damomis 
netoli Dvikovos vietos pradulkės, tarsi niekur nieko, tarsi čia 
atsitiktinai kiškioką vydamiesi užklydome. Tada gerb. p. Da- 
moms ir pakviestiesiems Kitataučiams Dvikovą parodžius, tuo 
pačiu bus galima ir Šaunumą, Garbę, Mūšį pademonstruoti, be 
to, Karingumą bekraštį, Kraują Širdingą, Šlovę Nepalaužiamą, 
Tikėjimą šv: Neįveikiamą, Galią šv. Aukščiausiąją ir Stebuklą 
šv. visos Tautos. Aš ant kelių klupau. Viską nusprendęs ir į Pro- 
tokolą įtraukęs, Pasiuntinys paskelbė Pasitarimą pasibaigus, ir 
nuleistomis nosimis (nes jautė, kad košės prisivirė sočiai) visi 
„garbė, garbė, šlovė, šlovė“ pašūkavo; pirmas šaukė Pasiunti- 

nys, antras Pulkininkas, trečias Patarėjas. Aš ant kelių puoliau 
ir tuojau pat kuo greičiausiai išėjau. 


Tik gatvėje savo sukilusiems jausmams prasiveržti leidau. O 
velnias, velnias, velnias, o visi velniai su velniukučiais, tai dabar 
jiems Didvyrio prireikė, tai jie didvyrį sau susigalvojo! Bet turė- 
jau eiti į sutartą Pasitarimą su Baronu, Pyckalu ir daktaru Garsija, 
kad aptartume susitikimo sąlygas. Nieko gero iš to Pasitarimo 
nesitikėjau, nes jau buvo aišku, kad mes brendame vis giliau ir 
giliau, kol galiausiai visai subrisime. 

Ir nuojauta manęs neapgavo. Pasitarimas vienos kavinės 
sodelyje palei upę (nes baisus karštis) buvo paskirtas, ir koks 
nustebimas, stulbesys mane apėmė, kai pamačiau, kad Baronas 
su Pyckalu ant didelių tamsiai bėrų eržilų atjoja. Baronas sako: 

— Nutarėme pajodinėti ant eržilų, tai čia ir atjojome. 

Bet ne todėl atjojo, kad norėjo pajodinėti, o turbūt todėl, kad 
Karvės sekundantais būdami baisiai bijojo, kad jie Karvėmis, 
Kumelėmis nebūtų palaikyti. Netrukus po to Dr. Garsijos Raš- 
tvedys atvyko su žinia, kad Principalas turi hipotekoje pasira- 
šyti Įteikimo lakštus, ir kuo nuolankiausiai atsiprašydamas dėl 
negalėjimo atvykti, atsiunčia jį pasitarime dalyvauti. Ir ką tu 
Žmogus gali padaryti! 

Tad mes Tartis pradėjome; o po medžiu du Eržilai muistosi. 
Aš jau kažin ką būčiau atidavęs, kad tik viskas greitai, tyliai ir 
kuo sklandžiau būtų sutvarkyta, bet ką gi padarysi, jeigu Baronas 
ir Pyckalas pasikeitė neatpažįstamai: sėdi kaip mietą prariję ir 
žodžio beveik neištaria, o baisiai mandagūs, pasipūtę, iš nenatū- 
ralumo net išputę, nuolatos mandagiai lankstosi. Tad sakau: 

— Iki pirmo kraujo ir - penkiasdešimt žingsnių. 

Jie sako: 

— Negalimas daiktas, turi būti iki trečio kraujo ir - trisdešimt 
žingsnių. 

Štai taip, Kumelės bijodami, jie tą Dvikovą, pasigailėk Dieve, 
tuščią, be kulkų, nori pačia pavojingiausia, sunkiausia padaryti; 
o ten po medžiu Eržilai muistosi. Tad pučiasi kaip kalakutai, 
sunkiai kvėpuoja, šniokštuoja ir (nors Dvikova be kulkų) kraujo 
reikalauja. 

Be to, tarp savęs ten kažką bamba, tarp savęs pradeda. Nes 
jau su manimi pradėti nedrįso, su Raštvedžiu irgi... bet tarp 
savęs tai drąsiai, ir jei savo Eržilų su mumis išgyventi negali, 
tai tarp savęs juos išgyvena, ir jau vienas ant kito bamba, vienas 
kitam viską išsako. Nes juk ir senas Širdies Žaizdas, Nuoskaudas 
visokias prisiminė, tai Malūną, tai Užstatą, todėl vienas į kitą 
šnairuoja, bamba, ir bamba Baronas, bamba Pyckalas, bamba, 
bamba, o jei aš tau kulkštinus atbarškinčiau, o jei aš tau kailį 
išbambierinčiau; ir Baronas iš kišenės Nagą didelį, seną, nu- 
lūžusį išsitraukė. Bet kad tarp savęs rimtai vaidytis negali, juk 
su manimi Tariasi, todėl man ką nors sakydami ir vienas kitam 
prideda. Ir Baronas sako: 

— Aš tai ne chamas iš Chamų, o Ponas iš Ponų, ir viskas-čia ne 
Chamiškai iš Chamystės šunsnukiškai, o Poniškai iš Ponystės su 
keturiais Arkliais, nes juk aš Ponas, ne Chamas, ir mano velionė 
motina karvių nemelžė ir už tvarto nevaikščiojo. 

Pyckalas sako: 

— Kas Chamas iš Chamų, o kas Ponas iš Ponų, bet jeigu aš im- 
siu ir užsimanysiu, tai, atsiprašant, kelnes vidury baltos dienos 
prieš visus nusileisiu ir Pridirbsiu, irgi prieš visus, nes ir kas man 
ką padarys, ir, žinoma, snukį išmalsiu, išmalsiu... 

Štai kokios kalbos! Bet Pinigai, kur man davė, graužia... Ir 
jau su tais pinigais visai nežinia, ką daryti... Kaipgi juos ati- 

duosi, jeigu Pasitarimas jau prasidėjo? Ir Intencija nežinoma, ar 
prieš Gonzalą, ar prieš Tomašą šitas sąmokslas; todėl nežinia, 
ar kaip garbės žmonės dvikovos sąlygas aptariame, ar sąmoks- 
lą ruošiame. Jeigu sąmokslą, tai irgi nežinia, prieš ką, nežinia, 
ar Tomašą giname, ar darome tai dėl pinigo, dėl tos Mamonos 
tuščios (bet ak, kokios Saldžios, Mielos), Gonzalui viską dailiai 
sudėlioti trokštame. Tokių abejonių kamuojanias Baronas nori, 
kad ne trisdešimt, o dvidešimt penki žingsniai būtų, nes kuo 
smarkiau Dvikova apgavystėm kvepia, tuo beatodairiškesnę jie 
norėtų ją padaryti ir neįmanomiausių beatodairiškumų reika- 
lauja. Raštvedys irgi, pone, visiškas pusgalvis, kažkoks olandas, 
o gal šveicaras, belgas arba rumunas, garbingų reikalų visiškai 
neišmano, bet pasiūlymą pateikė - kad abi pusės Užstatą paliktų 
kaip Garantiją, kad į dvikovą ateis, o tas Užstatas notaro turi būti 
patvirtintas. Viskas taip sunkiai rieda, tarsi kvadratiniais ratais, 
o Dvikova vis beatodairiškesnė darosi, nors ir be kulkų. 

O ten, už vandenyno, kulkos švilpia. Taigi mat, jeigu ne tie da- 
lykai už Miško, už vandens, nekankintų manęs tas neramumas, 
bet kaip tik po to tolimo kruvino Susidorojimo ženklu ne tik man, 
bet ir visiems labai sunku, neramu, ir kiekvienas medituoja, kas 
gi ten, ar iš to kas jam nešaus į galvą ir gal galima bus iš to prisi- 
žaisti. Taigi va, užuot tokiais neramiais laikais tyliai, ša, sėdėjus, 
mės čia tą Dvikovą rengiame, ir taip, kad kai ten Kulkos, čia irgi 
Kulka (nors ir be kulkos). O jėzusmarija! O Juozapai šventas! O 
tai kam, o tai dėl ko, o tai kaipgi, o koks čia bus viso to galas? O 
Jėzau Kristau, Jėzau mielaširdingasai, sunku, sunku, sunku!.. Bėt 
kitos išeities nėra, o ką daryti, jei daryti daugiau nėra ką, ir tik 
toji Dvikova - kaip vienintelis bet kurios veiklos mūsų tikslas. Ir 
būtent dėl to aš, nors, žinote, niūru ir ne kažin kas matosi, kaip, 
pavyzdžiui, miške, kai kas nors pasiklydęs iš tolo didelį akmenį 

arba kalvelę tarp medžių pamato ir tos kalvelės link traukia, kad 
turėtų bent kokį savo ėjimo tikslą. O jie irgi eina, kiekvienas iš 
kitos pusės, kiekvienas savo keliu. 

Tad ėjo Tomašas, o jo ketinimai buvo Beatodairiški, Kruvini, 
nes jis šūviu savuoju Karvę norėjo nužudyti, Jautį išlaisvinti, 
Jautį jis šūviu kvietė pasirodyti, kad Karvę subadytų, kuri jo 
vienturčiam sūnui garbę nuplėšė... O, Jautis, jautis, jautis! Ėjo 
Gonzala, tyliai, šonu palei krūmus slinkdama, ir ji jau kaip Že- 
benkštė Vaikino pėdsakus uosto, vejasi ir nuo Tomašo į tuščios 
Dvikovos tuštumą pabėga. Ir joja, oi, joja Baronas, Pyckalas ant 
savo eržilų, bet kartu ir bamba, vienas į kitą piktai dėbčioja, 
nes nėra tikri dėl vienas kito intencijų. Ir gerb. p. Ministeris su 
Patarėju joja, joja su savo Kavalkada per laukus, per lygumas, 
po žilvičiais, už Pušų, už Pušelių Eglelių ir su Damomis! Tam- 
sus miškas! Didžiulis, šimtametis šilas! Miškinga teritorija! O 
Dieve Mielaširdingasai, o Kristau Gailestingasai, Teisingasai, o 
švenčiausioji Dievo Motina, o aš irgi einu, einu ir taip Einu, o juk 
einu savo gyvenimo keliu, sunkiai kojas kilodamas, į Kalną, per 
tankmę savo. Einu vis ir einu, Einu, o ten, pasiekęs savo Tikslą, 
nežinau, ką padarysiu, o Ką Nors Padaryti privalau. O, ir kodėl 
aš Einu? Bet Einu, Einu, nes kiti irgi eina, ir taip mes vienas kitą 
kartu kaip avys teliukai į tą Dvikovą vedame, ir bergždi planai, 
bergždi sumanymai ir sprendimai, kai žmogus esi priverstas, 
kai tarp žmonių lyg tamsiame Miške pasiklydęs. Taigi Eini, bet 
Klaidžioji, ir nusprendi ką nors, planuoji, bet Klaidžioji, ir neva 
pagal savo norus viską darai, bet Klaidžioji, Klaidžioji ir sakai, 
darai, bet Miške, Naktyje klaidžioji, klaidžioji... 

O kai tokių minčių apniktas Vaikštau gatvėmis, įkyrūs lai- 
kraščių riksmai „Polonia, Polonia!“ nenutyla nė valandėlei, netgi 
vis garsiau, aštriau skamba... Ir regis, kad kažkas negerai... tarsi 

ten kažkas ne taip, nors visur, žinote, tamsu, beveik nieko įžiūrėti 
negalima, kaip rūke, prie vandens, temstant... Bet kažką matau, ir 
tas kažkas —- nieko gera ir, regis, braška, trūkinėja, vos kvėpuoja. 
Ir taip vaikštau po gatves, vaikštau, laikraščius pirkinėju, ko! 
atsitiktinai atsidūriau prie Pasiuntinybės ir matau, kad gerb. 
p. Pasiuntinio langai šviečia. Dėl ketininimų savo, reikalų savo 
nuodėmingumo, neaiškumo, savo jausmo netikrumo į tuos savo 
šv., ak, gal Prakeiktos Tėvynės namus su nerimu žvelgiau; bet kai 
Pasiuntinio šešėlį ant baltos užuolaidos pažinau, negalėjau ilgiau 
spirtis kamuojančiam mane smalsumui: baisiai norėjau Žinoti, 
man reikėjo žinoti, kaip ten, kas ten, kokia yra Tiesa ir kaipgi mes 
į Berlyną einame, jei mūšiai vyksta Varšuvos priemiesčiuose? 
Tad nepaisydamas vėlyvos naktinės valandos aš Tėvynės pastato 
slenkstį peržengiau ir laiptais į antrą aukštą pakilau. Buvau sau 
prisiekęs, kad trūks plyš iš to Žmogaus visą teisybę išplėšiu. Tad 
einu, o visur tuščia, tylu. Tylu. Žingsnių mano aidas tarp kolonų 
pradingsta ir nyksta, o iš salono girdisi Pasiuntinio prislopinti 
žingsniai, ir jo susikūprinęs šešėlis ant durų stiklo tai į vieną, tai 
į kitą pusę juda. Einu, einu, einu. 

Į duris pasibeldžiau, ir ilgai niekas neatsiliepė, bet Žingsniai 
nutilo. Tai vėl pasibeldžiau, ir tada sušuko Pasiuntinys: 

— Kas ten?! Ko ten?! Kam ten?!.. 

Įėjau, jis palei langą stovėjo; pamatęs mane sušuko: 

— Kodėl įeinate be pranešimo? 

Nuo lango prie židinio priėjo ir rankas į kišenes susikišo. Bet 
tučtuojau sako: 

— Na, tiek to, įeikite, nes ir taip norėjau su jumis pasikalbėti. 

Atsisėdo į krėsliuką, bet paskui atsistojo — ir prie manęs, o, 
pone Gombrovičiau, ir šiaip, ir anaip, suka ratus, šonu, pakluo- 
nėmis, dėbteli ir vėl dėbteli, ir galiausiai sako: 

— Dėl Dievo meilės, pasakykite, ką ten apie Gonzalą kalba, 
juk jis ten šitąjį anąjį, vienaip ar kitaip, tarsi Madama su Vyriš- 
kiais, ką? 

Ir į kitą kambario pusę perėjo, ten ant krėsliuko atsisėdo, bet 
vėl atsistojo ir panages krapštinėja. Aš galvoju, ko jis čia taip 
vaikšto, sėdasi, stojasi, ko jis taip krapštinėja, bet sakau: 

— Kalba, kalba, bet įrodymų nėra, o pirštinę pakėlė. 

— Tai žiūrėk, kad kokios gėdos nebūtų, nes kvietimai jau 
išsiuntinėti! Kavalkadą rengiame, nors karas ir kiškiokų nėr! 
Išprotėti galima! O juk čia ne koks strazdu brazdu, čia Pasiunti- 
nybė! - Ir griausmingu balsu sušuko: - Pasiuntinybė! - šaukia: — 
Pasiuntinybė! 

Aš galvoju - kojis čia šūkauja? Bet po konsole atsistojo, ir aš 
galvoju: kojis čia taip Stovi? Paskui galvoju: o kodėl aš taip Min- 
tiju, kad jis šaukia, sėdasi arba stojasi, nuo kada man jo šūksniai, 
sėdimasis, stojimasis keisti atrodo? O jie išties labai keisti; be 
to, dar kažkokie Tušti, kaip tuščias būna butelis arba Moliūgas. 
Žiūriu, pažvelgiu įdėmiau ir matau, kad jame viskas labai Tuščia, 
net mane baimė apėmė, ir galvoju sau, o kodėl taip tuščia, gal 
verčiau ant kelių klupsiu?.. | 

Taigi ant kelių klupau, bet nieko. Stovėjo. Kelis žingsnius 
žengtelėjo. Vėl sustojo ir stovi. 

Aš klūpau, bet mano klūpojimas labai Tuščias. 

Jis stovi, bet jo stovėjimas irgi tuščias. 

— Stokitės, —- burbtelėjo jis, bet jo burbėjimas Tuščias. Aš tebe- 
klūpau, bet mano klūpojimas Tuščias. Jis priėjo prie kanapos ir 
atsisėdo, tarsi Moliūgas arba Pumpotaukšlis būtų. 

Ir galiausiai suvokiau, kad viskas nuėjo velniop. Kad viskas 
pasibaigė ir Karas Pralaimėtas. O jis ne Ministeris. 

Tada keliuosi klūpojęs, keliuosi... Ir atsistojau. Stoviu. Jis irgi 
stovi. 

Tada sakau: 

— Tai jau turbūt tos Kavalkados nebus? 

Atgavo kvapą ir į mane dėbtelėjo: 

— Nebus, - sako, - Kavalkados? O kodėl jos turėtų nebūti? 

Tada sakau: 

— Tai Kavalkada bus? 

Sako: 

— O kodėl jos neturėtų būti? Juk nuspręsta, kad turi būti. 

Tad sakau: 

— A... Tai vis dėlto bus? 

Sako: 

— Ašne iš tų, kurie linksta, kur vėjas pučia. - Ir sušunka: - Aš 
ne iš tų, kurie linksta, kur vėjas pučia! - Ir sako: - Kuo tu mane 
laikai? Aš pasiuntinys, Ministeris... - Bet iškart sušunka: - Aš — 
Pasiuntinys! Aš - Ministeris! — Ir taria: - Šūdžiau, aš nesu šū- 
džius, aš čia vyriausybės, Valstybės atstovas! - Ir toliau šaukia 
be perstojo tarsi apsėstas: - Aš - Pasiuntinys, aš - Vyriausybė, 
čia Pasiuntinybė, aš esu Ministeris, aš - Valstybė, aš - Pasiunti- 
nys, aš— Ministeris, aš - Vyriausybė, Pasiuntinybė, Valstybė, o 
Kavalkada bus, bus, nes Valstybė, nes Vyriausybė, nes Pasiun- 
tinybė ir aš Pasiuntinys, Pasiuntinys, ir Vyriausybė, ir Valstybė, 
ir į Berlyną, į Berlyną, į Berlyną, į Berlyną! 

Tada bėga palei sieną, prie lango, iš ten vėl prie spintos ir 
šaukia, šaukia nesavu balsu, kad Valstybė, Vyriausybė, Pasiun- 
tinybė, kad jis Pasiuntinys, ir vėl šaukia, kad jis Pasiuntinys... Bet 
jo šauksmas tuščias, ir aš iš Pasiuntinybės pastato išėjau. 


O Tuščia. Gatvėje irgi Tuščia. Švelnus, drėgnas vėjelis pa- 
dvelkė, bet nežinau, kur turėčiau eiti, ką daryti; ir kai užėjau į 
kavinę, ten padavė Tuščios Arbatos. Tada pagalvojau, kad jau 

galas senajai Tėvynei... bet toji mintis Tuščia, Tuščia, ir vėl gatve 
einu, bet kai šitaip einu, pats nežinau, kur turėčiau nueiti. Tad 
stabtelėjau. O aplinkui sausa ir tuščia, tarsi sausa skiedrelė, tarsi 
pelenai ar tuščia statinė. Tad stoviu ir galvoju, o kurgi man eiti, 
ką gi daryti, nes nei Draugų, nei artimų pažįstamų, o tik ant 
kampo stoviu, pone, stoviu... ir staiga mane apėmė noras šią 
nakties valandą pas Sūnų nueiti, Sūnų pamatyti... Mano noras 
ne itin deramas buvo, o dar Naktį, bet kuoilgiau aš ant to kampo 
stoviu, nežinodamas, kur man čia nuėjus (nes ir kavinės jau už- 
darytos), tas noras darėsi vis įkyresnis. Tėvas mano jau senokai 
numiręs. Motina toli. Vaikų neturiu, o kai nei draugų, nei jokių 
artimųjų nėra, tai norisi bent pas svetimą vaiką užsukti ir Sūnų, 
kad ir svetimą, pamatyti. Noras, kaip jau sakiau, apskritai trenk- 
tas, bet iš vietos pajudėjau; o kai Einu sau be jokio tikslo, Kojos 
pačios pas Sūnų mane neša; ir taip, nei iš šio, nei iš to, aš pas 
Sūnų einu (o Žingsnis mano tapo lėtas, nedrąsus). Sūnus, Sūnus, 
pas Sūnų, pas Sūnų! Žinojau, kad nepaisant vėlyvos valandos 
savo sumanymą įgyvendinti įstengsiu, nes Tomašas su Sūnumi 
du kambarėlius pensione nuomojo, ir kaip įprasta pietiniuose 
kraštuose, nakčiai visos durys paliekamos atidarytos. | 

Tad bejokio vargo į pensioną įėjau ir tuos kambarėlius radau, 
o ten matau: nuogas ant lovos guli, giliai įmigęs, ir taip jam krū- 
tinė, taip pečiai, taip galva ir kojos, - kad išdykėlis, išdykėlis, 
o, išdykėlis tas Gonzalas! Guli ir kvėpuoja. Jo kvėpavimas man 
suteikė šiokį tokį palengvėjimą, bet nelauktai pyktis suėmė - aš 
čia vidury nakties pas jį atėjau, bet velniai žino dėl ko ir kokiu 
tikslu... Ir tada pats sau sakau: 

— Oi, reikia, reikia kaip reikiant jaunus žmones prižiūrėti, 
nuo jų akių nenuleisti, taip pat ir vainoti! Ko čia drybsai, tin- 
giny? Aš jau tave Darban nuvaryčiau! Ko nors pasiųsčiau! Ką 

nors dirbti paliepčiau! Oi, ant trumpo pavadžio laikyti reikia, 
nenuolaidžiauti, prie darbo, prie Poterių kad ir su lazda varyti, 
kad žmogum išaugtų... 

Bet guli, kvėpuoja. Tad sakau: 

— Tai jau botagu gerai šonus atvelėti, kad laikytųsi padorumo, 
augtų dorovingas, nes jau va, Dieve sergėk, grynas tinginys, 
guli, pilvą išvertęs... 

Bet guli. Guli, o aš stoviu, ir pats nežinau, ką man daryti, ko 
aš čia atėjau. Jau buvau beišeinąs, bet išeiti negalėjau, nes Guli, 
o aš nežinau, ko čia atėjau. 

Taigi, Guli, Guli. Ir čia mane apėmė kažkoks nerimas, ir sa- 
kau, bet ne garsiai, 0 pats sau: 

— Taigi mat, atėjau čia apimtas nerimo dėl mūsų Tautos atei- 
ties, Tautos, kuri dabar Priešų įveikta, ir jau mums nieko daugiau 
nebeliko, kaip tik mūsų vaikai. Kad tik Sūnūs ištikimi Tėvams 
ir Tėvynei būtų! 

Taip sakau, bet iškart mane baimė apėmė - kam aš čia ir dėl 
ko kalbu... O čia Tuščia! Staiga baisiai Tuščia pasidarė! Staiga 
taip Tuščia, kažkaip tarsi Nieko... tarsi nieko nebūtų... o tik jis čia 
Guli, guli, guli... Tuščia manyje ir tuščia prieš mane. Sušukau: 

— Visi, kas gyvas, Viešpatį Dievą garbina! 

Bet veltui Dievo Tėvo vardą miniu, kai Sūnus prieš mane, kai 
tik Sūnus, ir nieko, išskyrus Sūnų! Tepadvesia Tėvas! Sūnus be 
Tėvo. Sūnus Nevaržomas, Sūnus Išsilaisvinęs, čia tai bent, čia 
tai aš suprantu! 


Kitos dienos ankstų rytą - Dvikova. 

Kai į pievelę, kur buvome sutarę, esančią netoli upės, nuva- 
žiavome, ten dar nieko nebuvo, o Tomašas poterius kalbėjo, bet 
netrukus brika su daktaru atriedėjo; ir iškart po jo Gonzalas su 

triukšmu, su riksmu, su ketvertu arklių ir foreiteriu atitrinksėjo, 
o paskuijo ekipažą - Baronas su Pyckalu ant aukštų tamsiai bėrų 
eržilų, kurie, pentinais badomi ir apynasriu valdomi, šokinėjo ir 
prunkštė. Tad jau visi susirinkome. Aš su Baronu aikštę ėmiau 
matuoti, bet rupūžę pamačiau, tad sakau Baronui: 

— Čia yra rupūžių. 

Jis atsako: 

— Nes drėgna. 

O čia dr. Garsija priėjo prie manęs ir sako, kad reikėtų pa- 
skubėti, nes jo laukia Teisės perleidimas, taip pat ir Įteikimo 
lakštai. 

Buvo duotas ženklas, ir priešininkai įžengė į aikštę. Ponas 
Tomašas kukliai, tyliai, Gonzalas triukšmingai, visais apdarais 
spindėdamas: žydro atlaso portupėja, tokio paties Atlaso lie- 
menė geltona Šafrano spalvos, ant viršaus juodas palaidinis ir 
toks pats pusfrakis su apsiuvais ir visais ordinais bei pasižy- 
mėjimo ženklais, dar pelerina dviejų spalvų ir skrybėlė Juoda 
meksikietiška su kraštais dideliais, oi, labai dideliais. Baronas 
su Pyckalu vėl sėdo ant eržilų. Gonzalas skrybėle pamojavo, 
eržilai suprunkštė. Pyckalas galopu prie manęs prišuoliavo, arklį 
staigiai sustabdė, man nuo arklio pistoletus padavė; o Puto vėl 
skrybėle pamojavo.. | | 

Tomašas ramiai savo vietoje stovėjo ir laukė. Aš pistoletus 
užtaisau... ir kulką į rankovę, į parankovį įleidau. Tada pistoletą 
Tomašui padaviau, bet tuščią, o kitą tokį patį tuščią pistoletą 
Pyckalas Gonzalui padavė. Kai pasitraukėme nuošaliau, Baronas 
sušuko: 

— Ugnis! Ugnis!.. 

Bet jo riksmas tuščias, nes ir pistoletai tušti. Gonzalas, savo 
skrybėlę žemėn trenkęs, pistoletą pakėlė ir iššovė. Laukymėje 

driokstelėjo ir nuaidėjo, bet Tuščia. Ten krūmuose žvirbliai tu- 
pėjo (riebesni nei pas mus), tai išsigando ir pranyko; taip pat ir 
karvė. 

Tomašas, matydamas, kad Gonzalo kulka jį aplenkė (nes jos 
nė nebuvo), savo ginklą pakėlė ir ilgai, ilgai taikėsi, bet nežinojo, 
kad jo taikymasis yra Tuščias. Taikosi, taikosi, šauna, bet ką gi, 
tuščia, tuščia, ir iš jo pykštelėjimo išėjo tik driokstelėjimas. Ogi 
saulutė jau aukščiau dangumi pasilypėjo, šildyti ėmė (nes miglos 
išsisklaidė), o tada iš krūmų karvė išlindo; Gonzalas skrybėle 
pamojavo; o iš toli, iš už krūmų, Kavalkada pasirodė; priekyje 
ėjo du foreiteriai, kurių pirmasis - du, o antrasis - keturis kurtus 
už pavadėlių veda, paskui juos Damos ir Kavalieriai triukšmin- 
gu būriu joja, šnekučiuojasi, niūniuoja... ir štai taip pro šalį joja, 
vis pro šalį, pirmas iš dešinės gerb. p. Pasiuntinys jodinėjimui 
skirtais drabužiais, ant didelio keršo eržilo, tolėliau - Patarėjas, o 
šalia - Pulkininkas. Joja, joja lyg niekur nieko, kiškiokų medžioti, 
nors tai, žinote, tuščias reikalas, nes kiškiokų juk nėr... Ir taip, 
žinote, iš lėto sau prajoja. 

Mes.visi į juos užsižiopsojom, ypač Tomašas. Bet prajojo. Tada 
vėl reikia pistoletus užtaisyti, aš kulką - į rankovę, ugnis, ugnis, 
Gonzalas skrybėle pamojavo, pliekia iš tuščio pistoleto, bet nieko; 
ir Tomašas ginklą pakelia, taikosi, taikosi, taikosi... O, kaip jis 
taikėsi! O, kaip ilgai, ilgai, rūpestingai taikėsi, ir jau taip rūpes- 
tingai, taip baisiai taikėsi, kad nors Vamzdis ir Tuščias, bet Puto 
sunerimo, susitraukė, o jau ir man ėmė atrodyti, kad negali būti, 
jog Mirtis iš to Vamzdžio neišlėktų. Pykštelėjo. Bet iš to pykštelė- 
jimo išėjo tik driokstelėjimas. Gonzalas skrybėle Didžiulė Juoda 
pavėdavo, Pyckalas, Baronas apynasrį patraukė, net arkliai ant 
užpakalinių kojų pritūpė, o prie manęs dr. Garsija priėjo ir prašo, 
ar nebūtų galima paskubėti, nes jam Teisės perleidimas. 

Ir tada aš tiesiog už galvos griebiausi! Staiga aiškiai suvokiau, 
kad patekome į spąstus, kad čia negali būti jokios pabaigos ir 
šioji Dvikova apskritai negali pasibaigti: juk ji iki kraujo, o iš 
kur čia atsiras kraujo, jei pistoletai be kulkų? Kaip mes neapsi- 
tydami tokį dalyką pražiopsojome!!! Juk šitaip jie visą dieną ir 
naktį, ir dar kitą dieną, ir dar vieną naktį, ir dar visą dieną galės 
pyškinti, nes aš jiems vis Kulką - į Rankovę, ir ugnis, ugnis, ir 
taip be galo, be atokvėpio! Dieve, ką daryti, ką čia sugalvojus? 
Bet Gonzalas iššovė! Šauna Tomašas! Ir Kavalkada iš toli, iš už 
krūmų pasirodė, tad Damos ir Kavalieriai, taip pat ir kurtai, iš 
lėto risčia arba žingine joja, pirmas gerb. p. Pasiuntinys, toliau 
Patarėjas su Pulkininku, ir joja kiškiokų medžioti (nors kiškiokų 
nėr), prajojo... 

Gonzalas skrybėle pamojavo. Tomašas pistoletą prie akies 
pakėlė. O, kaip jis taikėsi! Dieve, Dieve, Dieve, iš visos savo 
širdies, iš visos jėgos savo, iš viso kažkokio savo padorumo... 
ir antakius suraukia... akis jam užsimerkė... o jau Taikosi, taip 
Taikosi, kad Mirtis, Mirtis, Mirtis tikroji, kruvinoji, čia Mirtis, 
Kraujas turi pasirodyti! Pykštelėjo. Ir tuščiu pykštelėjimu turbūt 
pats save nužudo. Pamosavo Puto juoda skrybėle. Ir Kavalka- 
da pasirodė, šį kartą arčiau, nors tarsi niekur nieko, tarp savęs 
kalbasi, šnekučiuojasi, susišūkauja, kiškioko medžioti, kiškioko 
joja! O čia Pyckalo eržilas eržilui, ant kurio Baronas sėdėjo, į 
pasturgalį įkando. Į pasturgalį įkando! Baronas jam sušėrė, bet 
jo arkliui sušėrė Pyckalas; tad Baronas jo arklį už atlapų, į snukį, 
o Pyckalas - irgi į snukį! Sužvingo eržilai. 

Mes - prie jų. Bet jie jau neša, po pievą šuoliuoja! Baronas 
nukrito! O aš matau, kad ir Kavalkados arkliai prunkščia, žvin- 
gauja, ir Damos krenta. Tada pasigirdo garsus šunų, kurtų am- 

sėjimas ir riksmas, aimanos, oi, turbūt kažką užpuolė, drasko! 
Mes, dvikovą pametę, per krūmus į pagalbą bėgame, čia arkliai, 
Eržilai visi, tiesiog pasiuto, kandžiojasi, žvingauja... O po šu- 
nimis — ne kas kitas, o Ignotas, su Šunimis raičiojasi, jų kan- 
džiojamas, draskomas! Žmonių riksmai, šunų urzgimas, dantų 
klapsėjimas, Ignoto aimanos, arklių galopas, damų cypimas, 
vyrų šūkaliojimai susiliejo į Dantės simfoniją. 

Tomašas sušuko: „Pistoletas, pistoletas!“ Ir ištraukia pistoletą 
man iš rankos, šauna į šunis; bet vamzdis tai tuščias. 

Tada Gonzalas tuos Šunis puolė - plikomis rankomis, tik 
su riksmu baisiu, sklindančiu iki pat dangaus... ir kritęs į pačią 
tirštumą, ėmė su jais grumtis šūkaudamas, tąsydamas, juos nuo 
savo Ignučio atplėšdamas, jį kūnu savo, kūnu užstodamas! 

O jau foreiteriai prie šunų — su pavadėliais, su rimbais, kas 
ką turėjo; kiti irgi prišoko. Ir šitaip tuos Šunis atginė. 

Ir arklius sugaudė; o kas buvo nukritęs, tai nuo žemės kėlėsi 
ir į bendrą būrį rinkosi. Tomašas prie Sūnaus pripuolė ir maty- 
damas, kad jo žaizdos paviršutiniškos ir jokių rimtų sužalojimų 
nėra, klupęs ant kelių Dievui dėkojo už neapsakomą jo gerada- 
rystę; paskui Gonzalui ranką tiesia: 

— O, tu jau man ne priešas, o Brolis, Bičiulis būsi, nes sūnų 
mano, savo paties Gyvybę statydamas į pavojų, išgelbėjai! 

Ir abu apsikabino, visiems džiūgaujant, plojant ir šūkčiojant, 
ir Gonzalo drąsa buvo liaupsinama be galo: 

— Nuo mirties jį išgelbėjo! Dėl savo priešo taip pasielgė! Savo 
gyvybe rizikavo... 

Ignotas irgi Gonzalui ranką tiesia, tasai jį apkabina ir kaip 
brolį prie krūtinės glaudžia. 

Tai džiaugsmas po tokios didelės baimės! Gerb. p. Pasiun- 
tinys sako: 

— Na, dėkui Dievui, kad viskas taip baigėsi, o kaltės čia nėra 
niekieno, nebent eržilų ir foreiterių... nes kai eržilai pradėjo kan- 
džiotis, šunys iš foreiterių rankų ištrūko ir jaunuolį užpuolė, kurį 
į tuos krūmus atvedė nerimas dėl Tėvo savo. Taigi, mano ponai, 
mielosios ponios, galėjote matyti akivaizdų Dievo, kuris Tėvui 
sūnų išgelbėjo, Malonės ženklą. Pažvelkite į tuos miškelius! Paž- 
velkite į žolynus, į krūmus, į visą Gamtą, kuri ilsisi po Dangaus 
skliautų; ir pažvelkite, kaip Lenkas Dievo didybės akivaizdoje 
Sūnaus savo išgelbėtojui atleidžia! Dievo Valia! Visos gamtos 
palankumas! O, tai tikras dalykas, pats tikriausias, kad Lenkas 
Dievui ir Gamtai yra mielas savo Dorybėmis, o pirmiausiai Rite- 
riškumu savo, Narsumu savo ir Pasitikėjimu savo! Tik pažvelkite 
į tuos miškelius! Tik pažvelkite į visą Gamtą! Ir pažvelkite į mus, 
Lenkus, - amen, amen, amen. 

Tada visi suriko: „Vivat Polonia Martir!“. 

Aš ant kelių puoliau. O čia Gonzalas į vidurį išėjo ir Skrybėle 
ratą apsuko, net visi arkliai vėl ėmė baidytis, bet jis, į arklius 
dėmesio nekreipdamas, taip tarė: 

— Didžiulė, neišmatuojama man Garbė, kad su tokiu tauriu 
žmogum kaip Lenkas galėjau į dvikovą stoti, nes, gerb. pone, 
nuo tokios gėdos tegu mane Viešpats Dievas apsaugo, kad su 
kuo nors nestočiau, ir jau aš tai nuo nieko nesislepiu, mane Ras 
kiekvienas, kuris Ieško; nes aš manau, kad neturi Vyras didesnio 
turto kaip nesutepta jo Vardo Garbė. O kad dėl to, jog to gerb. 
pono Sūnų nuo Šunų Išgelbėjau ir tas kilnusis Priešas nori mane 
savo Draugu vadinti, tai aš tos Draugystės neatsisakau, žinoma, 
aš visiems laikams noriu būti jo Draugu, Broliu. Ir dar manau, 
kad jis neatsakys savo malonės ir pasisvečiuos mano namuose, 
ir Aplaistys kartu su Sūnumi savo mūsų draugystę; tad kviečiu 
abu su sūnumi į savo namus, kur Aplaistysime! 

Ir visi šaukti ir valiuoti pagavo, čia glėbesčiuojasi, ten bučiuo- 
jasi, ir Gonzalas vėl apkabino ir glaudė pirma Tomašą, paskui jo 
Sūnų. Taip Dvikova ir baigėsi. 

Sunkus mano Kalnas kelio mano tuštumoje ir Laukuose 
mano, bet Tuščiuose, tuščiuose, tarsi ten nieko nė būti nebuvo. 
Taigi, po viso to dabar kartu su Tomašu Gonzalo ekipažu į jo 
rūmus važiuoju; bet ne į tuos, kur mieste stovi, o į užmiesčio 
dvarą, kokios dvi ar trys mylios nuo dvikovos vietos. Paskui 
mus brikoje Gonzalas su Ignotu darda. Tad važiuojame tuo ke- 
liu tarsi į statų Kalną, o ten - namai, pastatai, daug tvorų, žolė, 
vaismedžiai; ir važiuojame, o ten - šunys, vištos, kartais katinas, 
vaikai žaidžia, žmonės sukinėjasi; ir taip arkliai traukia ekipažą, 
važiuojame gana greitai, bet Tuščia, Nyku. 

Tomašas tylėdamas važiavo; aš irgi tylėjau. Galiausiai už 
rankos mane Tomašas čiupo: | 

— Pasakykite man, o gal nevažiuoti... Ko mums ten važiuoti? 
Nes lyg ir susitaikėme, tasai Žmogus, be kalbų, labai garbingai 
pasirodė ir Sūnų nuo tikros mirties išgelbėjo, bet kažko man ne 
prie širdies jo kvietimas... Oi, geriau nevažiuokime!.. 

Taip jis man kalba, bet žodžiai jo tušti! 

Atsakiau: 

— Nevažiuok! Jeigu nenori, tai ir nevažiuok. Verčiau neva- 
žiuok... Negi nematai, kad jis ne tau, o sau Sūnų gelbėjo? Nelai- 
mingasai Žmogau, ir ko tu jam į namus savo Sūnų veži... Geriau 
padarytum, jei Ignotą tu jam iš ekipažo paimtum ir bėgtum šalin 
kaip nuo Maro Užkrato! 

Taip jam atsakiau, bet Tuščia tai buvo, visiškai Tuščia, juk tuos 
dalykus sakiau norėdamas nuraminti savo neramią sąžinę, bet 
žinojau, kad mano žodžiai priešingą reakciją sukels ir bet kokią 
galimybę pabėgti atims. 


102 


Staiga jis botagą čiupo ir arkliams kad rėš, tie net pašoko. 

— Pirmyn, greičiau! - sušuko. - Net jeigu iš tikro būtų taip, 
kaip sakai, nebėgsiu aš su Ignotu nuo jo, nes mano Ignotas ne 
toks, kad bijočiau ano gundymų! 

Ir botagu arklius pliekia, tie net šokinėja, o aš dėl sąžinės 
ramybės toliau sakau: 

— Verčiau pasitrauk, Ignotą nuo žabangų apsaugok... 

Po poros valandų prie didelio sodo vartų privažiavome, o tas 
sodas beribių Pampų lygumose šovė į dangų palmių, baobabų, 
orchidėjų pliumažais. O kai vartai atsivėrė, pasirodė prieš mus 
alėja niūri, tvanki, vedanti prie Dvaro, smarkiai paauksuoto, 
mauritaniškos arba renesansinės, gotikinės, taip pat ir roma- 
niškos architektūros, o aplinkui virba kolibriai, zirzia didelės 
auksaspalvės musės, skraido įvairiaspalviai drugeliai, įvairiau- 
sios papūgos. 

Sušuko Gonzalas: 

- Štai mes ir namie! Sveiki atvykę! Sveiki atvykę! 


Ir kad ims mus glėbesčiuoti, prie krūtinės spausti, į namus 
vesti! Aš nustebau, taip pat nustebo ir Tomašas su sūnumi savo, 
pamatę Salonų, Salių didelę prabangą, o tie Salonai išpuošti 
Plafonais, Parketais, Lipdiniais ir Paneliais, taip pat Balkonė- 
liais, Kolonomis, Paveikslais, Skulptūromis, dar Amūriukais ir 
Jaukiais Kampeliais, Piliastrais, Gobelenais, Kilimais, ten buvo 
ir Palmių, ir Vazonų, ir Vazų Filigraninių, krištolinių, jaspio, 
taurių sidabrinių, palisandro kraitelių, veidrodžių Venecijos 
arba ir Florencijos, taip pat monolitinių filigranų. Ir vienas 
ant kito taip sugrūsta, sukrauta, neduok Dieve, jau net galva 
įsiskaudėjo: čia Amūriukas šalia Lipdytinės kaliausgalvės, ten 
Madona ant krėslo, čia ant juostos Vaza, ir viena po stalu, kita 

už Vazono, ten vėl Kolona nežinia kam ir kodėl, o šalia Skydas 
arba ir Pusdubenis. Matydami ticianus, rafaelius, muriljus ir 
kitus nepaprastus tapybos šedevrus, su pagarba visa tai apžiū- 
rinėjome, ir aš sakau: 

— Lobiai, čia tikrų tikriausi lobiai! 

— Taip, lobiai, - sako, - todėl aš, neskaičiuodamas pinigo, 
viską supirkau ir čia į vieną krūvą sudėjau, kad jie man trupu- 
tį Atpigtų. Juk tie Šedevrai, Paveikslai, Skulptūros, kartu čia 
uždaryti, dėl savo pertekliaus vienas kitą pigina, ir jau pasida- 
rė tokie pigūs, kad aš tą Vazoną galiu sudaužyti (ir Persišką, 
astrachanietišką, majolišką, salotinį, ažūrinį Vazoną koja nuo 
pastovo stumtelėjo, ir tasai nukritęs į tūkstančius gabalėlių 
suguro). Bet, Ponai mano, reikia užkąsti! Šuva tai laižė! Šuva 
tai laižė... 

Ir čia kaip tik maža šunytė per salę bėga, bolonė, nors, matyt, 
su pudeliu sumaišyta, nes uodega pudelio, o kailis foksterjero. 
Taip pat tuojau ir dvaro prievaizdas atbėgo, kuriam Gonzalas 
nurodymus davė - stalą padengti, nes, sako, tai mano Bičiuliai, 
Broliai mano! Sakydamas tai, Ponui Tomašui vėl į glėbį krito, 
paskui mane glėbesčiavo, taip pat ir Ignotą. 

Bet Tomašas sako: 

— Kažko čia šunys pjaunasi. 

Ir iš tikro du šuneliai, iš kurių vienas Trumpauodegis Peki- 
nukas, bet su papurusia uodega, o kitas Vilkšunis (bet jo uodega 
panaši į žiurkės, o snukis Buldogo), pjaudamiesi perbėgo per 
kambarį. Gonzalas sušuko: 

- O pjaunasi, tikrai pjaunasi! Ir ką tu pasakysi, neblogai pjau- 
nasi, pažvelkite, meldžiamieji, kaip toji Madona tą kinų-indų 
Slibiną pjauna, o tas žalias Persiškas Kilimas su anuo Murilju 
pjaunasi, o tie karniziukai su tomis skulptūromis, po galais, 

jau turbūt turėsiu pasodinti juos į narvus, antraip galutinai iš- 
sipjaus! 

Čia jis nusikvatojo ir nustvėręs mažą lazdelę, kuri ant stalo 
gulėjo, ėmė ja baldus mušti šaukdamas: 

- Še tau, še tau, nesipjauk, būdon, būdon! 

Ir nudžiugęs kad ims mus glėbesčiuoti, bučiuoti, labiausiai 
Poną Tomašą, nors taip pat ir Ignotą. Suvokėme, kad tas pjovi- 
masis sklido ne tik iš šunų, bet ir iš tų įvairiausių baldų ir pagra- 
žinimų, tarp savęs nederančių ir besipykstančių. Bet Gonzalas 
sako: 

— O ten - biblioteka. 

Šalimais esančiame kambaryje, dideliame, kvadratiniame -— 
knygų, rankraščių ant grindų ištisi kalnai, viskas tarsi iš karu- 
čių išversta; tie kalnai iki pat lubų kyla; o ten, tuose kalnuose, 
matyti bedugnės, nuošliaužos, daubos, įgriuvos, slėniai, taip 
pat dulkės, dulkės, net nosį kutena. O ant tų kalnų baisiai liesi 
skaitytojai sėdėjo, skaitytojai, kurie visa tai skaitė; jų buvo gal 
kokie septyni ar aštuoni. 

— Biblioteka, - sako Gonzalas, — biblioteka, oi, kiek vargo su ja 
turiu, tikra Dievo bausmė, nes čia vertingiausi, patys brangiausi 
vien tik genijų, pačių pirmiausių Žmonijos protų, kūriniai su- 
rinkti, bet ką gi padarysi, ponai, jeigu jie Pjaunasi ir Pjaunasi, taip 
pat ir pinga dėl savo pertekliaus, nes jų per daug, per daug, ir 
kasdien vis naujų atsiranda ir niekas jų perskaityti negali, nes per 
daug, ak, pernelyg daug! Todėl aš, ponai, Skaitytojų pasamdžiau 
ir neprastai jiems moku, nes man jau gėda pasidarė, kad viskas 
čia guli Neskaitoma, bet per daug, perskaityti visko negali, nors 
be pertraukos visą dieną skaito. Vis dėlto blogiausias dalykas 
tas, kad visos knygos pjaunasi, pjaunasi ir turbūt jau persipjaus 
kaip šunys! 

Tad paklausiau, nes kaip tik mažas šunelis, į vilką, taip pat 
ir į taksą panašus, prabėgo: 

— O tasai kokios veislės? 

Sako: 

— Tai mano kambariniai šuneliai. 

Tą valandėlę Tomašas kitą šunį pamatė, kuris priebutyje gu- 
lėjo, ir sako: 

— Tasai turbūt Paukštšunis, tik prastas iš jo aplėpausis, nes jo 
ausys tarsi kokio Žiurkėno. 

Gonzalas atsako turėjęs kalę vilkšunę, kuri veikiausiai rūsyje 
susiporavo su Žiurkėnu, ir nors paskui ją Paukštšunis paturėjo, 
vis tiek šunelius Žiurkėno ausimis atsivedė. 

— O dabar marš iš čia, bėkite laukan! - sušuko. 

Mums vis liūdniau darėsi... Ir nors vaišingumas, mandagu- 
mas jo vertė ir mus mandagius būti, sunku buvo nuslėpti vis 
augantį sutrikimą, kuris radosi dėl to namo ir to žmogaus bai- 
saus keistuoliškumo. Tomašas visas pasipūtė, iš padilbų žiūri, 
kaip karpis ūsiukais nepasitenkinimą rodo, Ignotas, vargšelis, 
stovi tarsi mietą prarijęs, nė žodžio neištaria, aš, lyg ir Gonzalo 
draugas bei patikėtinis, bet ir pats nebežinau, ko galima tikėtis 
iš tokios vietos, kuri gal ne tiek kokia viena keistenybe akį rėžia, 
kiek dideliu kiekiu erzinančių detalių stiprų galvos skausmą 
mums kelia. 

Kai Gonzalas, mūsų atsiprašęs, nuėjo į savo kambarius persi- 
rengti patogesniais drabužiais, likome vieni, bet nelengva mums 
buvo pokalbį pradėti; tad karšto ir tvankaus vakaro tyloje gir- 
dėjosi tik musės zirziant, papūgos rėkaujant, šuneliai urzgiant 
ir pjaunantis. O čia ir Gonzalas grįžta, bet Sijoną segėdamas! Tai 
pamatę, mes stačiai apstulbome, o Tomašui iš baisios rūstybės 
kraujas į galvą mušė, gal ir būtų jam smogęs... bet ką gi, kad tas 

sijonas kaip ir ne sijonas buvo! Kad jį kur velnias ir po velniais! 
Tikrai sijoną apsisegė, baltą, nėriniuotą, bet jis savo sukirpimu 
tarsi šiek tiek Chalatą priminė; o palaidinukė, žalia, geltona, 
pistacijų spalvos - tarsi palaidinukė, bet kaip ir marškiniai. Ant 
galvos - Skrybėlė didelė, šiaudinė, gėlėm puošta, rankoje - Skė- 
tis, ant nuogų kojų basutės, o gal trumpaauliai bateliai. 

Tada jis sušuko: 

— Tram-pam-pam, prašau prie stalo, pasilinksminsime, ką 
jau čia! Ei, tarnai, denkite stalus! - Pamatęs mūsų pasipiktini- 
mą, pridūrė: - Oi, matau, kad į mane kaip klebono gaspadinė į 
špitolninkus žiūrite, bet aš anaiptol ne špitolninkas; ir tegu būna 
jums Žinoma, kad mano gimtajame krašte dėl didelių karščių 
visi namuose sijonus segi, tad čia nėra nieko keisto ar baisaus, 
ir prašau leidimo šiuos drabužius prie jūsų dėvėti, nes man taip 
patogiau. Kiek kraštų, tiek papročių! Taip pat truputį pasipudra- 
vau, nes man nuo karščio odą peršti. Ei, tarnai, neškite į stalą 
viską, ką turite, šventė šiandien, greičiau, greičiau, svečias į na- 
mus - Dievas į namus, iš visos širdies prašau, ir apsikabinkime 
dar kartą, nes turbūt nesu turėjęs geresnių Bičiulių ir Brolių, 
šventė, šventė! 

Ir glėbesčiuoja, bučiuoja, ir už rankos mus čiupęs į Valgomąjį 
bėga šūkčiodamas, rėkaudamas, o ten apvalus stalas nuo taurių, 
taurelių, bokalų, kristalų, filigranų lūžte lūžta... ir čia pat liokajai 
su padėklais, Lėkštėm, Puslėkštėm ir Lėkštutytėm, bet, pone, 
žiūrime, kad tai, ko gero, Kambarinės! Ir vėl regime, kad tai 
Liokajai, nes su ūsiukais; nors gal ir Kambarinės, nes su kykais; 
bet gal ir Liokajai, nes su kelnėmis. 

Gonzalas tarė: 

— Prašom valgyti gerti, nesididžiuoti ir pasigardžiuoti, tai 
mano šventė, šventė, na, pirmyn, šveiskime ir švęskime! 

Pripylė man pašildyto alaus; bet tas alus tarsi ne alus, nes 
nors ir alus, bet turbūt vynu atskiestas; 0 sūris ne sūris, žinoma, 
sūris, bet tarsi ir ne sūris. Dar paštetai, bet tarsi Perteptiniai, 
tarsi kokia Riestė arba Marcipanas, tačiau ne Marcipanas, o gal 
Pistacija, nors iš kepenėlių. Būtų buvę nemandagu įdėmiai tuos 
skanėstus apžiūrinėti, tad valgome, vynu, o gal alumi arba ir ne 
alumi užgeriame, ir nors ilgokai kąsnį burnoj votuliuojame, bet 
galiausiai jį nuryjame. 

O Gonzalas ir toliau triukšmingai liudijo savo vaišingumą, 
paskui užtraukė: 


Tai akutės blizga Jono - 
Mato Petrą, mato Oną! 


Ir tada sušuko: 

— Po velniais, po galais, o tai kodėl niekas nestovi, juk aš 
specialų Vaikinuką Paradui laikau, kad prie svečių Stovėtų... Tai 
kodėl gi Parado nėr? Ei, ei, Horacijau, Horacijau! 

Į tuos šūksnius Vaikinukas iš indaujos išėjo ir kambario vi- 
duryje atsistojo. Gonzalas jam: 

— Tu, toks, šioks ir anoks, Tingis Ingis dykaduonis, kodėl 
nestovi, už ką aš tau pinigą moku, turi čia stovėti Paradui! — 
O mums sako: - Paprotys toks mano krašte yra, pirmiausiai 
garbinguose namuose, kad vienas tarnas tik Paradui stovėtų; 
bet dykaduonis yra linkęs pilvą išvertęs gulėti. Gerkime, išger- 
kime! 


Dainuok, dainuok, o gal nutilk, 
Išgerk, išgerk, o gal įpilk! 

Tad geriame. Išgeriame. Bet sunku sunku, o, sunku, tarsi kur 
po laukus klajotum, o dar ir tuščia kaip tuščiame klojime, ir tarsi 
ten vien šiaudai būtų, tuščia. Ir beribėje mano sielos tuštumo- 
je tarsi kas katarinką suktų. Betgi Žiūriu į tą Tingį Ingį, kuris 
kambario viduryje stovi ir žiopso, ir matau, kad tasai Horacijus 
retsykiais Krust ir Krust, Krust ir Krust, tai akimis mirktelės, tai 
ranką sukrutins, tai nuo kojos ant kojos pamindžikuos arba seiles 
nuris. Tie Krustelėjimai buvo gana natūralūs, bet taip pat atrodė 
ir Nenatūraliai... nors ir natūraliai, bet kartu ir vos pastebimai... 
bet man kažin kodėl atrodė, kad jis ne vien dėl Parado... Įdėmiau 
į tuos Krusčiojimus įsižiūrėjęs pastebėjau, kad tasai Žiopsotojas, 
ko gero, šitaip juda dėl Ignoto. Bet Gonzalas užtraukė: 


Kaip mokėsim, taip dainuosim, 
Ką turėsim, tuo važiuosim. 


Ir žiūriu, nors neva nežiūriu, bet vis dėlto žiūriu... ir matau, 
kad tasai Tingis Ingis su Ignotu ima broliautis, ir štai tokiu būdu: 
kaip Ignotas Sujuda, taip ir jis Atjuda (nors to beveik ir nema- 
tyti), būtent taip, tarsi Ignotas tampytų jį už virvelės. Tad jeigu 
Ignotas duonos siekia, tai jis Akimi mirkteli, o jei Ignotas alaus 
išgeria, tai jis Koją sujudina; ir sujudina vos vos, tie judesiai be- 
veik nepastebimi; bet jis taip savo Judesiais jo Judesius atkartoja, 
tarsi judesiais su juo flirtuotų. O veikiausiai to niekas, išskyrus 
mane, ir nepastebėjo. 

Bet tą pačią akimirką šuva didelis, paukštšunis, atėjo pasi- 
meilinti; ir juodas kaip avinas; bet tai buvo ne avinas, nes didelis 
kaip katinas su nagais; tik kad su ožio uodega ir užuot kniaukęs 
kaip ožys mekeno. Gonzalas sako: 

— Eikš eikš, Negrita, štai tau kauliukas. 

Tomašas paklausė: 

— O tasai kokios veislės? 

Gonzalas atsako: 

— Kalę turėjau senbernarę, po vižlo ir špicės, bet, matyt, su 
Katinu Murkiu kur nors rūsyje susiporavo; gali nežinia kaip 
saugoti, vis tiek nenusaugosi. Bet eime į salę saldumynų, ten 
vėsiau, vėjelis prapučia, prašom, prašom, mieli Sveteliai! 

Tomašas sako: 

— Atleiskite mums, bet jau temsta, o kelio nežinome, be to, 
skubių reikalų turiu; mums jau laikas. Malonėkite, pone, liepti 
arklius kinkyti. 

Atsako: 

— Nieko nebus, nieko nebus, nė girdėti apie tai nenoriu, to 
dar nėra buvę, kad Svečius prieš naktį išleisčiau! Hei ho, hei ho, 
jau liepiau ekipažų ratus nuimti! 

Su tamsa didelės, auksaspalvės musės pasirodė ir po palmė- 
mis spiestis pradėjo; o kai Papūgų riksmai ima tilti, kiti naktiniai 
balsai, urzgimai, cypčiojimai nežinia kokių Gyvūnų pasigirsta, ir 
naktis savo mantija užkloja ošinguosius baobabus. Mes valgome 
saldumynus ne saldumynus, šnekučiuojamės ar nesišnekučiuo- 
jame, nors negirti, bet ir girti, tarp Baldų, kurie jau ir nebežinia, 
ar tai Baldai, o gal Vazos... bet Tuščia ir kaip dykumoje. Ir vis 
didesnė Menkystė, tuštumas mūsų. O tas Tingis Ingis vidury 
tebestovi ir Ignotui į taktą savo judesiais šoka (nors tarsi ir sto- 
vi). Galiausiai šeimininkas leido mums pajusti palengvėjimą, 
pasiūlęs eiti miegoti ir šaukdamas tarnus, kad mus palydėtų į 
svečių kambarius. 


Man miegoti buvo skirtas Maudymosi Kambarys, o šalia 
Tomašui — Buduaras, kuriame buvo pilna visokių mažmožių, 

daugiausiai Vėduoklių, iš vėžlio arba porceliano, bet taip pat ir 
Putstiklio Figūrėlių, ant lentynų, Karnizų, stalelių Kiniškų, už 
Paravanų. Ignotui miegamasis buvo skirtas kitame rūmų sparne, 
todėl Tomašas sunerimo: Gonzalo sumanymas pasidarė visiškai 
aiškus — turėti jį atskirai nuo kitų. Kai kambaryje likau vienas, 
tik su degančia žvake, apėmė mane nemenkas nerimas, ir šitaip 
pats sau sakau: o, ką tu darai, kam atsiduodi, būk atsargus, kad 
tau į Bloga viskas nevirstų... bet žodžiai mano tušti, tušti, tušti. 
Tada antrą kartą sakau sau: o, kodėl tu esi čia, kodėl su Puto prieš 
garbingą Tėvą pinkles rezgi, juk tau tai gali blogai baigtis... bet 
kaip pelenai, kaip stagaras, sausa, tuščia viskas. Tada sakau: o, 
kodėl tu tas Kulkas į Rankovę leidai, kodėl Kraštietį Savo išda- 
vei?.. Bet aplinkui mirtina tyla, tuštuma dvelkia, tuščia, žinote, 
tuščia... Ir užpuolė mane baisus Siaubas, bet visiškai tuščias. 
Tada mane apėmė keisčiausias jausmas, nes turbūt ne baimė 
man kelia siaubą, o mano baimės Tuštumas; ir tai jau net ne 
pati baimė, o tik Baimė dėl Baimės nebuvimo. Tad savo tyruose 
taip sau sakau: 

— Eik pas Tomašą, išpažink savo kaltę, pasakyk visą Tiesą, 
tegu čia Tiesa įsivyrauja, nes tau gali nutikti kas bloga, eik, pa- 
skubėk!.. 

Bėt matau, kad užuot dėl tų žodžių susijaudinęs, tik persigan- 
dau, jie kaip Tuščias Butelis ar Skrynia. Matydamas, kad visai 
nepersigandau, taip Persigandau, kad kaip beprotis į Tomašo 
kambarį įpuoliau šaukdamas: 

- Žinok, Tomašiuk, drauge mano, kad aš tave išdaviau ir toji 
Dvikova be kulkų vyko, nes mes su Gonzalu taip susitarėme! 
Dėl Dievo meilės, eik iš čia su savo Sūnumi, kol dar laikas, nes 
šiuose prakeiktuose namuose tavo sūnų suvilios; ir ne tau su tuo 
kerėtoju lygintis! Eik, išeik iš čia, sakau! 

Tomašas tą mano raginimą ir išpažinimą išgirdęs iš lovos 
iššoko ir su Marškiniais tarp Mažmožių, rankas į dangų iškėlęs, 
sušuko: 

— Ar tai tiesa, kad Dvikova vyko be kulkų? 

Priartėja, prišoka, už pečių griebia: 

— Sakyk, pasakyk! Be kulkų? Be kulkų? Tik paraku?! 

Kai senis mane už pečių griebė, aš ant kelių prieš jį puoliau 
atgailaudamas, Apgailestaudamas ir apimtas Skausmo... bet 
Atgaila tuščia. Jis - nieko, tik kvėpavo, o jo kvėpavimas buvo 
sunkus, švogždžiantis, užpildantis visą kambarį. 

Klausia: 

- Tai jūs visi susimokę buvote? 

— Aš su Gonzalu. 

— O kiti sekundantai? 

— Baronas, Pyckalas irgi buvo susimokę. 

Kvėpuoja, kvėpuoja sunkiai, tarsi į statų Kalną kopdamas. 
Sako: 

— O kodėl tu man šitaip padarei? O kodėl tu mano žilo 
plauko negerbi? Pasakyk, ką aš tau padariau, kad tu man taip 
padarei? 

Aš prapliupau sunkia rauda iš visos širdies, apkabinau jo 
senas kojas; bet tuščios mano ašaros, tarsi nuo stogo teka. 

— Tai aš vienu paraku šaudžiau? Tai aš vienu paraku šau- 
džiau? Tai aš vienu paraku šaudžiau? 

Tris kartus pakartojo. Jo rūstybę pajutęs, stipriau jo Kojas 
apkabinau ir galvos pakelti nedrįsau, virš savęs jaučiau žilos 
Seno Senelio galvos rūstybę, virpančių rankų rūstybę, pirštų 
kaip žvėries nagai užriestų, akių pasenusių, Išblukusių, ir kaulų 
sunkių rūstybę virš savo galvos jaučiau. Tai ir vėl jam prie kojų 
glaudžiuosi, o jau kad negailestingos, kietos Kojos jo! 

Tarė: 

— Na, tebūnie Dievo valia! 

Sušukau: 

— Viešpatie švenčiausiasis, ką ketini daryti?.. 

O, Dievas mato, kad tą valandėlę elgiausi taip, kaip reikia, 
ir deramą Išgąstį, Baimę, Virpulį demonstravau... bet baisi man 
buvo mano Baimė kaip tik savo Nebaisumu, o, kodėl gi aš prie 
Tėvo rūstybės apimtų Kojų ir ant kelių klūpodamas savo At- 
gailos, Skausmo, Baimės jausti negaliu, o tik Šiaudai, šienas, 
Stagarai, Stagarai tušti! Sako: 

— Aš savo gėdą nuplauti turiu... aš ją krauju nuplausiu... bet ne 
bobišku to niekšo krauju... Čia kito, Sunkėlesnio kraujo reikia! 

Aš jam po kojų. Aš Jam po kojų! Bet Kojos kietos. Čia balsas 
duslus, čia Plaukas žilas; čia raukšlelės, delnas kylantis, virpan- 
tis, akis, pusiau voku pridengta, o prakeiksmas jo jau man virš 
galvos pakibo! Ir sudrebėjau, nuliūdau, bet bergždžiai drebė- 
jau, liūdėjau, nes tuščiai, tuščiai, Tuščias Vamzdis ir Pistoletas 
Tuščias! 

— Regis, mane ir mano Sūnų buvo norėta apmauti, bet mano 
Sūnus - ne mulkis! O ir aš - ne pajacas! - Ir šaukia tarp tų maž- 
možių: - Ne pajacas! | 

Tada suvokiau, kad ir jam Tuščia... Taigi, tarsi pušynėlyje, kai 
Sausa, Tuščia, o tolimas vėjas Stagarus, sudžiūvusius žolynus 
perpučia, judina, šiurena, samanas pašiaušia, lapeliais, stiebe- 
liais žaidžia, o viršuje - pušys, spygliai... Bergždžias šauksmas! 
Bevaisis pyktis! Pelenai, čiobrelis, ir kas prapuolė, tas prapuolė! 
Bet Senis prie manęs priėjo... Priėjo, paėmė už rankos ir savo 
lūpas prie mano ausies priartino: 

— Su Dievo pagalba krauju tai nuplausiu, o kraujas sunkus, 
baisus bus, nes mano Sūnaus! 

Sakau: 

— Ką nori padaryti? Ką nori padaryti? 

Jis atsako: 

— Aš savo Sūnų savo paties tėviška ranka nužudysiu, jį Už- 
mušiu, jį tąja Ranka savo nugalabysiu, Peiliu arba ne Peiliu nu- 
smeigsiu... 

Sušukau: 

— Gal iš proto išsikraustei! Dėl Dievo meilės! Ką čia kalbi? 

— Nužudysiu, nužudysiu, nes negali taip būti, jog iš Tuščio 
Pistoleto šaudžiau... ir šitaip aš jį užmušiu, Užmušiu! 


Mano baimės tuštumoje tuščia, tuščia, išėjau iš kambario. Iš 
Gonzalo salonų silpna mėnulio šviesa krito. Ir buvo visiškai aiš- 
ku, kad Tomašas tą sumanymą tikrai įgyvendins, ir ne tik todėl, 
kad norėjo atkeršyti už tai, jog buvo pastatytas į juokingą padėtį 
ir jog Sūnų ta baisia mirtimi irgi nuo pajuokos gelbėti norėjo. 
Kai mirtinoje kovoje Žemė, Dangus, liepsnų apimti, kriokdami 
klumpa, Griūna ir Išvirsta, kai Riksmams, Riaumojimams, Mo- 
tinų aimanoms aidint ir Vyrų kumščiams braškant ir žvangant, 
Karstams ir Kapams eižėjant, pasaulio pabaigoje, Gamtai pikti- 
nantis, Nelaimė, Pražūtis, ak, Galas artėja, kai kiekvienai gyvai 
būtybei Teismas rengiamas, jis, senis, irgi į Kovą stoja! Kovoti 
"nori su Tėvynės priešu! Ir kai jo nemenkas amžius rodo jį esant 
Bejėgį, jis Sūnų savo vienturtį į kariuomenę leido tiesiai mirčiai 
arba luošumui į nasrus. Ir štai ant svarstyklių lėkštės jis ne tik 
Sūnų savo Brangiausiąjį meta, bet ir jausmus savo, tą Senio Auką 
sunkią, kruviną! Bet bergždžia jo Auka. Nebaisus žilas plaukas. 
Bergždi.senio jausmai! Nes jis, iš tuščio vamzdžio į Puto šaudęs, 
pats tapo tuščias ir gal net suvaikėjęs Senukas, ir tik kokios nors 
košytės jam duok, tegu sau čepsi, arba tegu vaikus utinėja, arba 

į varnas, kuosas iš suklypusio pyškalo vasaros dieną šaudo! Štai 
jo Tuščio Pyškėjimo bejėgiškumas! O jis, tą savo Bejėgiškumą 
jausdamas, nori jį savyje užmušti Sūnų savo nužudydamas... 
ir, Sūnų nužudydamas, jis ta baisia sūnažudystės žmogžudyste 
savo tuščią Senuką savyje nužudo, kad kruvinu, Sunkiu Seniu 
taptų, ir tuo Seniu jis nori Pritrenkti, Prigąsdinti! Ir bergždi mano 
maldavimai! Bergždžios mano maldos! Nes jame Senis nuo mano 
baimingų maldų tik didėjo... 

O kad juos kur Velnias, Velnias, Velnias, Velnias, Velnias! 
Kai šitaip plakuosi su mintimis tame naktiniame name šlamant, 
ūžiant, cypiant, inkščiant, iš kažkur Gonzalas iššoka! 

— Tai bent Senis keikiasi! Viską girdėjau, nes už durų buvau 
pasislėpęs! Kodėl tu, išdavike, jam apie pistoletus pasakei? 

- Jei viską girdėjai, tai Žinai, kad tavo pramogos žmogžudyste 
baigsis, nes jis, ką pažadėjęs, išpildys ir Sūnų nužudys. 

Degtine tvokstelėjo... susiūbavo, vos nepargriuvo... Girtas 
kaip pupų pėdas! 

— Tai jis nori man Ignutį mano nužudyti? - sušuko. - Nesu- 
lauksi, išgrauš, nes kaip tik Ignutis mano man jį nužudys! 

Girtas būdamas nesąmones tauškė. Bet kažkas tuose jo žo- 
džiuose man nepatiko, ir sakau: 

— Esi girtas. Verčiau eik miegoti. Kodėl Ignotas turėtų tėvą 
žudyti? Oi oi, geriau tu eik, išsimiegok, galvos čia man nesuk! 

— Ignotas Senį nužudys! Jau aš jį įkalbėsiu, nes turiu vieną 
priemonę jį priversti... aš Ignotui turiu vieną priemonę! 

Tikras kvailystes paistė. Jo girtų nesąmonių nevertėjo nė klau- 
syti! Bet kažką jis ant liežuvio galo turėjo, tad aš jį už liežuvio 
ir patraukiau: 

— Ir kokią gi priemonę tu Ignotui turi? Ignotas į tave nė Žiū- 
rėti negali. 

Įsižeidė: 

— O, o, o! Žinoma, jis mane truputį myli! O jau aš padary- 
siu, kad jis Tėvelį nužudys! Tėvelį nužudys, ir turiu Priemonę 
ji priversti! O kai jis savo seno drimbos tėvažudžiu taps, aišku, 
mano Pagalbos ir Globos jam prireiks, nes juk nusikaltimas, čia 
nusikaltimu kvepia; ir jau man palankesnis pasidarys, tram-pam- 
pam, tram-pam-pam, tram-pam-pam-pam uch! 

Už gerklės jį čiupau! 

— Sakyk gi, ką sumanei? Kokią čia naują Beprotystę, Vel- 
nystę sumanei? Kokias čia slaptas derybas su tuo savo tarnu, 
su tuo Horacijumi, rezgi, ko jis lenda prie Ignoto, ko jis taip 
Ignotui Juda, ką tu su juo sumanei? Sakyk, antraip pasmaug- 
siu tave! 

Ir jis man rankose susmuko, akis pervertė ir sušnibždėjo: 

— Oi, nespausk, nespausk, spausk, spausk, spausk! 

Kaip nuplikytas nuo jo kaklo atšokau: 

— O! - sušukau. - Saugokis, gyvate, nes aš su tavim sąskaitas 
suvesiu! 

Ir tada jis sušuko: 

— Sūnynė, Sūnynė! 

Man užkando žadą. Ojis vėl: 

- Sūnynė, Sūnynė, Sūnynė! - šaukė visu balsu, kol tas žodis, 
regis, visą namą užpildė ir į Miškus, į Laukus nuskriejo; ir vėl 
Kol jis taip rėkė, aš Vaikščioti 

kaip apsėstas šaukia: „Sūnynė 
pradėjau ir ėmiausi savo Vaikščiojimo, ak, kaip aš jo ėmiausi! 
Jis toliau rėkia: 
- Sūnynė, Sūnynė, Sūnynė ir Sūnynė ir Sūnynė ir Sūnynė! 
Mano Vaikščiojimas nuo jo riksmų darėsi vis stipresnis, ir jau 
toks Smarkus, toks Galingas, kad jau turbūt visą namą sprogdina 
kartu su jo Riksmu! 

Tik žiūriu - nieko nėra. Pabėgo, išdykėlis, matyt, persigandęs 
savo riksmų, o mane vieną paliko su savo Vaikščiojimu. Salė 
didelė, įvairiausiais daiktais užankšta, bet vienas ant kito, vienas 
ant kito, vienur Triptikas po Vaza, kitur Kilimas ant Kandelia- 
bro, Fotelis ant Krėslo, Madona su Lipdytine Galva... ir Bordelis, 
Bordelis, Bordelis, ir jau be jokios gėdos vienas su kitu poruojasi 
kaip papuola, bordelis. Ir dar cypčiojimai, unkščiojimai, brūža- 
vimai visokių gyvūnėlių, kurie vaikė vienas kitą ten kampuose, 
už užuolaidų, kanapų, ir užuot kad Šuva paskui Kalę, tai Šuva 
galbūt su Kate arba su Vilke, su Žąsine, višta, galbūt su Žiurke 
Įsiaudrinęs, Degte Degdamas, ir Kalė su Žiurkėnu, Katinas su 
Ūdra, Žiurkinas gal su Karve, o jau vestuvės, Bordelis, Borde- 
lis ir Vestuvės, ir nieko, ir nieko, a, buvę nebuvę, ir drožiam! 
Jėzus Marija! Kristau Mielaširdingasai! Motina Sopulingoji! O 
prieš mane čia iš vienos pusės Sūnažudystė, o iš kitos - Tėva- 
žudystė! 

Taigi buvo visiškai aišku, kad Senis, užsispyręs būdamas, 
savo priesaiką įvykdyti yra pasirengęs, Ignotą peiliu arba ne 
peiliu nudurs... taip pat visiškai aišku, akivaizdu, kad Gonzalo 
žodžiai ne pavėjui pasakyti, kad jis turi Priemonių Priversti Igno- 
tą paklusti ir tėvažudystę įvykdyti... Žodžiu, be žmogžudystės 
turbūt čia apsieiti negalėjo, tik toks klausimas, kaip toji žmogžu- 
dystė - Tėvažudystės ar Sūnažudystės pavidalu pasirodys... Aš 
prieš Tomašą, tėvą savo, ant kelių noriu klupti... bet vėl Gonzalo 
riksmas „Sūnynė, Sūnynė!“ man ausyse skamba, net ausis plėšia, 
tad pašoku klūpojęs ir puolu Vaikščioti, Vaikščioti puolu. Vaikš- 
tau, Vaikštau, ir jau turbūt visą namą sugriaunu, senį nužudau! 
O kas man tas senis! Senį papjauti, pribaigti! Senį kur suradus 
pulti, pasmaugti, tegu Senį jaunas uždusina! Negi amžinai Tėvas 
Sūnų pjaus? Negi niekad Sūnus Tėvo? 

Tad Vaikštau ir Vaikštau. Bet kai šitaip Vaikštau, mano vaikš- 
čiojimas tarsi kažkur eiti pradėjo ir kažkur mane vesti ėmė (nors 
pats nežinau, kur)... o ten kažkur Ignotas užmigdytas guli... Taigi 
mano Vaikščiojimas vaikšto ir vaikšto ir vaikšto, o ten Ignotas... ir 
Vaikštau, o ten Ignotas kažkur kambaryje, kurį jam Gonzalas pa- 
skyrė... Tad galvoju sau, ko aš čia tuščiai Vaikščiosiu, pas Ignotą 
nueisiu, pas Ignotą... ir kai toji mintis mane apsėdo, Vaikščiojimą 
savo nukreipiau į koridorių, vedantį į Ignoto miegamąjį; o ten 
tamsu, koridorius, po galais, ilgas. Ir čia koja kažką minkšta 
užkliudau ir, prisiminęs šunis, kurie čia visur lakstė, galvoju: 
šuo ne šuo. Sunerimęs degtuką uždegiau, bet ten - ne šuo, o 
Vaikinukas didelis, tamsaus gymio, kuris ant žemės guli ir nė 
žodžio netardamas į mane spokso, veizolus išvertęs. Ir anei krust. 
Aš jį peržengiau ir toliau einu, o degtukas man užgeso, bet ant 
kažko koja užlipu, galvoju, šuo ne šuo, degtuką uždegu, žiūriu: 
Vaikinukas didelis didelėmis basomis kojomis ant grindų guli, 
iš miegų pabudintas į mane dėbso. Einu toliau, bet degtukas už- 
geso, ir vėl ant dviejų Vaikinukų užmyniau, kurių vienas baltas, 
Rusvaplaukis, kitas smulkesnis, liesas, ir abu į mane žiūri, bet 
nieko nesako, tik ant kito šono apsivertė. 

Einu toliau. Koridorius ilgas. Suvokiu, kad šiame koridoriuje 
bernai, pasamdyti ūkio darbams, nakvoja... mane tai nustebino, 
nes kur kas geriau būtų, jei jiems palivarkų pastatuose būtų skir- 
ta kokia priemenė... bet juk kiekvienas gaspadorius savo kieme 
savaip tvarkosi ir ką Kaimynas Pasakys, Viskas Bus Blogai. Nors 
Vaikinukų perteklius man kažkokį šleikštulį sukėlė, net nusispjo- 
viau, bet svarstau: o ant ko tu spjovei? Ir sustojęs naują degtuką 
uždegu. O ten kažkoks Vaikinukas, gana didelis, gulėjo, kurį aš 
nenorėdamas apspjoviau, ir jam per ausį mano spjaudalas varva. 
Jis nieko nesako, tik į mane žiūri. Degtukas užgeso. 

Supykau ir galvoju: ko tu čia į mane Spoksai, jei man nusi- 
spjaut ant tavęs... ir antrą kartą jį apspjoviau. Bet nieko, tylu, 
nejuda... Tada uždegiau degtuką ir matau, kad jis guli, o per jį 
mano spjaudalas varva. Bet degtukas užgeso, o aš galvoju, kas 
gi čia, velniai griebtų, aš ant tavęs spjaudau, o tu nieko, niekše 
tu, nenaudėli, tai dar kartą Spjausiu tau į snukį, į terlę, kad žino- 
tum!.. Ir Spjoviau, bet degtuką uždegęs matau, kad guli, nieko, 
tik į mane žiūri. Ir degtukas užgeso, 0 aš jau garsiai sakau: 

— Tu šioks ir anoks, jau tu manęs, šunsnuki, niekše, neįveiksi, 
o gal manai, kad aš nustosiu spjaudęs, bet to tai nesulauksi, jau 
aš tave Apspjausiu ir Spjaudysiu, kiek tik norėsiu! 

Na tai ir Apspjoviau, bet jis nė krust, ir degtuką uždegęs 
matau, kad į mane žiūri. 

Tada aš taip galvoju: o gal jis mano, kad aš čia iš malonumo, 
kad toks mano Pomėgis?.. Visas pastirau ir kurį laiką niekam ryž- 
tis negalėjau, stoviu stoviu, o jis guli guli, ir nieko nieko, laikas 
eina, teka... kol galiausiai peršokau per jį ir nubėgau kaip nuo 
Maro, ir lekiu, ir skutu, į kažkokią sieną atsitrenkiu, į kažkokį 
kambarį, o gal į priemenę įlėkiau ir sustojau... nes jaučiu, kad vėl 
priešais mane kažkas guli. Kad tu suruktum, dar vienas, tiesiog 
galo nėra, o tai aš tau snukį išmalsiu... ir degtuką uždegiau. O 
čia lovoje prie sienos Ignotas guli, nuogas kaip motina pagimdė, 
giliai įmigęs, ir nieko, miega, kvėpuoja. Pamatęs jį nuliūdau. 
Juk tik iš pažiūros jis miegojo kaip padorus vaikinas. Nes kai 
jis miega, jame miega Palaidūnystė ir, o Dieve, Palaidūnas jis, 
ir niekas kitas, Palaidūnas, Palaidūnas, į visokias Palaidūnystes 
linkęs, ir jeigu tik jam nuolaidžiausi, jis taps Palaidūnu, tokiu 
kaip kad anie Palaidūnai! 


Kitos dienos rytas išaušo dar karštesnis nei vakarykštė popie- 
tė, buvo tvanku, drėgna, šilima stačiai kaulus laužė; todėl smar- 

kiai prakaitavau, marškiniai šlapi. Be to, ta tvankuma spaudė 
krūtinę, protą, o kaulus, raumenis visus gelte gėlė, ir tai nuolat 
raivytis, rąžytis vertė. Taip ištižėliškai mes tą rytą terliojamės, 
vos ne vos iš lovų išsiritome, su Šeimininku sveikinamės ir pus- 
ryčius, sunkiai dūsaudami, valgome. Gonzalas, vilkėdamas ry- 
tinį chalatą, Ažūrinį, Safianinį, avėdamas trumpaaulius batus, 
prisikvepinęs, kad net nosį riečia, o rankelę baltą, išpuoselėtą, 
piršteliais baltais, cukriniais, prie kavos tiesia. Šunų ir šunelių 
įvairiausių daugybė... uodegą, jei kuris turi, tai vizgina. Valgome, 
ką duoda, giriame! O Tingis Ingis vėl stovi ir vėl Ignotui vos vos 
Juda, kaip tik taip, tarsi jam birbyne savo Judesiais grotų, bet 
taip nežymiai, kad gal ir be jokių intencijų, nejučiom štai taip akį 
merkia ar nuo kojos ant kojos mindžikuoja. Tačiau taip grakščiai 
ir melodingai tasai Pienburnis Horacijus kiekvieną Ignoto judesį 
patyliukais atkartoja, kad jis tikrai fleita grojo, ne kitaip. Ir pats 
Gonzalas tai pastebėjo, nes sako: 

— Maloniau valgyti miškiniui grojant. 

Tomašas, kuriam per šią naktį turbūt prisidėjo pora dešimčių 
metų, iš po nuleistų vokų ir įkritusių akių, Bespalviu tiesiog 
šimtamečio žvilgsniu į tuos žaidimėlius žvelgia... bet nieko ne- 
sako... Tik galiausiai: 

- Žinoma, - taria, - tokio nedėkingumo mūsų Šeimininkui 
parodyti nenoriu, ir mielai su Sūnumi pasiliksime čia kelias 
dienas, o reikalai, nors ir skubūs, palaukti gali. 

Nustebo Ignotas, akis išvertė (o iškart ir Tingis Ingis, palaiky- 
damas jo akims draugiją, nuo kojos ant kojos svorį perkėlė), bet 
Gonzalą Tomašo sprendimas be galo nudžiugino, ir jis sušuko: 

— Laiminga valanda išmušė! Tikras draugas! Tad eime į sodą, 
kaulus pramankštinsime. Eime, eime, Ignuti, pažiūrėsime, kuris 
geriau muštuką žaidžia, o gerb. Vyresnio amžiaus Ponus prašau 
ir maldauju įvertinti mūsų vikrumą! 

Iš spintos kamuolį paėmė, jį į Ignotą metė. Paraudo Ignotas, 
Tingis Ingis seiles nurijo; bet jau į sodą einame, o paskui mus 
šunys bėga. 

Didelės auksaspalvės musės zirzia tarp Palmių, krūmų, pa- 
pūgų, tankmėje krūmingų, plunksninių gėlių ir Bambukų, mus 
apglėbė tvankuma ir drėgmė, nes karštis kieme dar didesnis 
nei namuose. Gyvūnai visokiausi keisti išbaidyti kairėn ir de- 
šinėn spruko, ir šunys, dideli kiemsargiai paukštšuniai, išlindo 
ir ėmė savo Nosimis mus uostyti, o jų Nosys nei tai čiaudės, 
nei tai kosės. Paskui Ignotą Tingis Ingis Žengė, ir taip grakščiai, 
šelmis, melodingai, kad atrodė, tarsi jis birbyne į taktą žings- 
niams būtų grojęs. Į pievelę išėjome, kur muštuko aikštė buvo 
įrengta už statinių tvoros, šalia Oranžerijos. Paaiškinęs žaidimo 
taisykles, kurios buvo ne tokios, kaip pas mus (nes kamuolys, 
ranka paleistas į sieną, dukart atšokęs nuo Žemės, iš oro antrą 
kartą muštas ton sienon į muštuką, tik po dviejų ožių gali būti 
atmuštas), Gonzalas kamuolį paleido į sieną ir antrą kartą mušė 
iš dvigubo ožio sienon į muštuką; ir mušė labai vikriai. Ignotas 
pašoko ir kamuolį nuo muštuko pagavo, o Gonzalas iškart pa- 
šoko ir žemai palei žemę jį iš muštuko paleido... net suzvimbė; 
bet Ignotas puolė, pavijo, kirto, net zvimbia, tik kad trupučiuką 
nukreivino, tai šonu lekia, šonu! Nubėgo Gonzalas paskui jį, o 
Horacijui sušuko: | 

— Ko tu, dykaduoni, čia stovi, verčiau imtumeis kokio nors 
darbo, vienas vargas su tuo mulkiu, paimk kuolą ir sukalk kuo- 
lelius lysvėse, matai gi, kad jau visi išgriuvę! 

Vėl kamuolį muša, Ignotas pašoko ir jį ožį - į ožį, tada Gon- 
zalas įstrižai... suktas kamuolys, suktas lekia!.. Tačiau Ignotas 
deda šuolį, kerta iš Muštuko į Muštuką, anas jį nukirto ore, net 
pliaukštelėjo, tada Ignotas šiaip ne taip pagavo ir viršun Žvakę 

paleido; o tada Gonzalas - iš ožio! Muštuką! Muštuką tauškina! 
Tauškina smarkiai, taukšt, taukšt, taukšt, taukšt, net aidi! 

O čia Tingis Ingis šone paukšt, paukšt, paukšt, paukšt, kuo- 
lelius, lysvėje išvirtusius, kala. Ignotas pralaimi, Gonzalas laimi. 
Tuščiai Ignotas šokinėja, puldinėja!.. Gonzalas, labiau įgudęs, 
tai įstrižai, tai pašokęs atmuša, ir kamuolys Ignotui palei nosį 
laksto. Taukšt, taukšt, taukšt, muštuką muša! O ten Horacijus 
šone paukšt, paukšt, paukšt kuolelius kala. Supyko Ignotas ir 
jau turbūt iš paskutinių jėgų, visas raudonas ir suplukęs, taukšt 
kamuolį iš ožio; o tada Horacijus šone - paukšt į kuolelį! Net su- 
zvimbė, Gonzalas jį vos ne vos atmušė! Tad Ignotas vėl - taukšt, 
o kai jis taukšt, iškart jam Horacijus atitardamas - Paukšt per 
kuolelį... ir taip tuo Taukšt-paukšt kamuolys zvimbia, skrenda! 
Tada Ignotas vėl Taukšt, Horacijus Paukšt, ir Taukšt-paukšt ka- 
muolys taip skrenda, kad Gonzalas beveik pavyti jo negali! Tada 
Ignotas vėl - taukšt per kamuolį, Horacijus - paukšt per kuolelį, 
tarytum jie kartu prieš Gonzalą žaistų; o Ignotas, pajutęs, kad 
įgijo pagalbininką, vis stipriau kerta... Ir šitaip, Taukšt-paukšt 
žaisdamas, išsiveržia į priekį! Aš į Tomašą žiūriu, žvelgiantį 
savo krūmingomis akimis, o čia taukšt, taukšt, taukšt, paukšt, 
paukšt, paukšt, ir kiek Ignotas taukšt, tiek Horacijus paukšt, 
žodžiu, tikras Taukštpaukštas! Suvokė Tomašas, kad čia joks ne 
Muštukas, o pasala, kad tuo Taukštpaukštu jam Sūnų grobia, kad 
Sūnų jam su Taukštpaukštu vilioja. Nieko senis nepasakė. Šunys 
pjovėsi. Kai žaidimas baigėsi, Ignotas buvo apsipylęs prakaitu, 
baisiai sukaitęs, tad kvėpuoja ir kvėpuoja; kad ims Gonzalas jį 
sveikinti, glėbesčiuoti, girti nepaprastą jo vikrumą! Taip toliau 
ir ėjosi! Ir jau nuo ryto iki vakaro nieko daugiau, tik Sūnaus 
viliojimas, Sūnaus, padedant tam Tingiui Ingiui, grobimas... 
O Tėvas sunkiu šimtamečio žvilgsniu dirsčioja! Nuo ryto iki 

vakaro ta pati Sarmata, tas pats šėtoniškas, pragariškas Gonzalo 
sumanymas tarp Papūgų, Musių zirziančių, tarsi žaltys žalias, 
didelis, žolėse, piktžolėse. 

Nes jau pasidarė aišku, kam tasai Horacijus jam buvo rei- 
kalingas. Paskui arklidžių nuėjome apžiūrėti, o ten mulai labai 
pikti, kurie neva vaikšto kaip Arkliai, bet įkyrūs tarsi Asilai. Ir 
sako Gonzalas toje tvankumoje, tame karštyje: 

— Ant tų mulų niekas be balno ilgėliau nepasėdės, nes tie 
kaipmat numes. 

Ir Ignotas iškart sako: 

— Aš pabandysiu. 

O Gonzalas tada sako: 

— Horacijau, ko tu nieko nedirbi, paimk tuo sykiu tą kume- 
lę, pašokinėk per kliūtis, nes ji jau visai pamiršo, kaip šokinėti 
reikia. 

Ir kai Ignotą mulas numetė, Horacijus irgi nuo kumelės nukri- 
to, tad vienas ir kitas rangosi, šonus kasosi, kvatojasi, ojų Juokai, 
jų Kritimai taip ir maišosi, taip ir jungiasi draugėn. Gonzalas 
Juokiasi! Tai vėl su šautuvais einame paukščių šaudyti, bet, sako 
Gonzalas, paimk tu, Horacijau, pyškalą, už klojimo nuo skardžio 
pašaudyk į varnas, nes jos baisiai vištų kiaušinius kapoja... Taigi, 
kai Ignotas į paukštelius - miškelyje, ten Horacijus į varnas - nuo 
skardžio... ir vėl jų šūviai susimaišo... Arba kai Ignotas tvenkinyje 
maudosi, Horacijus į vandenį įgriuvo, tad Ignotas jį už kojos 
pačiupo ir į krantą ištraukė. Toks nuolatinis maišymasis, toks 
to Tingio Ingio amžinas, nuolatinis, įkyrus akompanimentas, 
draugavimas visur kur, įkyravimas! Nors Ignotas, matyt, irgi 
kai ką ėmė nuvokti, piktus Gonzalo kėslus nujausti, bet niekaip 
negali sutrukdyti, kad jo paties šuoliai ir pykščiojimai su tokiais 
pat Horacijaus šuoliais ir pykščiojimais nesusilietų, tarsi jie jau 

būtų tapę broliais ir padėdraugiais. Visa tai Tomašas matė, bet 
tarsi ir nematė... 

Bet Tuščia. Ir nors žinia, kad laukia baisūs dalykai, kad Sūnų 
vilioja, viskas Tuščia, taip Tuščia, kad net žmogus širdy meldi 
baimės, siaubo ir jų dairaisi kaip gervė lietaus; nes už baimę bai- 
sesnis yra Baimės Bejėgiškumas. Tačiau mes kaip Sausi Stagarai, 
kaip Tuščias Butelis, kaip ir mums viskas nelyginant Tuščias 
Indas. Tad trečią dieną mane apėmė tokia Baimė kaip tik dėl 
Baimės Nebuvimo, kad į sodą nuėjau ir ten tarp krūmų sielvartą 
savo, nesėkmes savo, nuodėmes savo atsimindamas, gaivinantį 
Skausmo, Siaubo šaltinį pažadinti norėjau. Tad sakau: 

— Aš Tėvynę praradau. - Bet nieko, tuščia. Sakau: - Aš su 
Puto susidėjau, kad Tėvui garbę nuplėščiau. - Bet kur ten, nieko. 
Sakau: - Čia mirtis, čia Negarbė gresia! 

Bet nieko iš to neišėjo. Slyvukės ant slyvos augo, ir vieną 
suvalgiau, bet dar didesnė Baimė mane apėmė - kad aš, užuot 
bijojęs, slyvas valgau. Bet nieko, tuščia, kaip Samanos, kaip Čio- 
brelis... ir slyvukes ant takelio valgau nedideles, bet skanias, 
o saulutė šildo, šildo, ir čia tolumoje Tomašą pro medžius pa- 
mačiau... jis takeliais vaikštinėjo, meditavo ir rankas į dangų 
kilojo tarytum Griausmus, žaibus kviestų... bet slyvukę pakėlė, 
suvalgė... Einu toliau, o už krūmo Ignotas guli, jo žvilgsnis erd- 
"vėje paskendęs, ir, matyt, kažką svarbaus, Sunkaus galvoja, nes 
susiraukęs kažin ką sau svarsto, gal kažin ką ir sprendžia... bet 
nieko, vieną slyvukę suvalgė, paskui kitą. Auksaspalvės musės 
zirzia. Aš takeliais, alėjomis vaikštinėju, slyvas valgau ir į dar- 
žoves, į vaisius žiopsau. Bet kažkas už tvoros šnypščia. Priėjau 
prie tvoros, o ten pievelėje - Brika, joje —- Pyckalas, Baronas ir 
Ciumkaila, o Baronas botagą ir keršus arklius laiko: tai jie čia 
man šnypščia, linksi. 

Perlipau per tvorą. Klausia: 

— O kas ten naujo, kas girdėti? 

Sakau: 

— Dėkui Dievui, viskas gerai. 

Baronas sako: 

— Čia, artimiausiame Dvare, tuos arklėkus nusipirkome, sės- 
kis su mumis, pamatysi, kaip jie greitai neša. 

Bet matau, kad jie pentinus prie batų prisisegę, tad sakau: 

— Brikoje - ir su Pentinais, veikiausiai išsiruošėte pajodinėti. 

Ciumkaila man atsako: 

— Dvare išbandėme arklius raitomis. 

Tad sėdau į briką; o tada Pyckalas man į blauzdą Pentiną 
suvarė, nuo tokio baisaus, siaubingo skausmo vos nenualpau, 
o jie botagu arkliams sušniojo ir kad pasileis šuoliais! Čia ar- 
kliai, botagu čaižomi, kaip pasiutę lekia! Čia šunys iššoko, loja, 
šokinėja, siunta! Čia aš iš kiaurai smelkiančio skausmo negaliu 
nė pajudėti, nės tasai pentinas turėjo užriestą ašmenį, ir kartą 
į kūną įsmeigtas tarsi Replėmis gyvą mėsą draskė. Turėjau tik 
tiek jėgų, kad galėčiau Pyckalui pasakyti: 

— Nejudėk, nejudėk, skauda!.. 

Ojis, užuot atsakęs, Sušuko, Suriaumojo kaip Pasiutęs, kaip 
koks Pamišėlis, Pasmerktasis, ir savo koją staiga pasukiojo. Dėl 
to Skausmas pasidarė toks Skausmingas, kad man net kibirkštys 
iš akių pasipylė ir nualpau. 


Kai atsipeikėjau, pamačiau esąs kažkokiam rūsy, tamsą šiaip 
taip sklaidė pro mažą langelį krintanti šviesa. Pirmą akimirką 
negalėjau suvokti, kokiu būdu galėjau čia atsidurti, bet pamatęs 
Baroną, Pyckalą, Ciumkailą, sėdinčius ant kito guolio, o svar- 
biausia, tuos baisiuosius, Užlenktuosius Pentinus, kurie prie 


125 


jų batų pritvirtinti buvo, greitai susivokiau, kad mane keistas 
nuotykis ištiko. Tačiau maniau, kad gal jie prisigėrė ir dėl kokio 
nors tarpusavio Kivirčo, gal kokio senesnio, taip su manim pa- 
sielgė. Todėl sakau: 

— Dėl Dievo, Žmonės, gal visai pasigėrę esate, pasakykite gi, 
kur aš esu ir dėl ko mane persekiojate, nes prisiekiu jums viskuo, 
kas šventa, kad niekuo nesu jums prasikaltęs. 

Vietoj atsakymo išgirdau tik jų Kvėpavimą, Sunkų, nukamuo- 
tą, visi baltakiuoja į mane kažkokiomis nieko nematančiomis 
akimis, ir Baronas sako: 

— Tylėk, dėl Dievo meilės, tylėk! 

Tad ir tylime, sėdime. Tada Ciumkaila pajudino koją, savo 
pentiną įsmeigė Baronui į šlaunį! Subliovė Baronas nuo baisaus 
skausmo, bet nejuda, pajudėti bijo, kad jam dar giliau ašmenys 
nesusmigtų... ir kaip į spąstus pakliuvęs tyliai tyliai sėdi... o po 
kurio laiko Pyckalas suriko ir savo pentiną Ciumkailai įsmeigė, 
kuris pentino spąstuose išblyško, bet suakmenėjo. Ir vėl tyliai 
Sėdi. 

Valandos slinko vis taip pat tyliai sėdint, o aš nedrįsau nė 
kvėptelėti drebėdamas, kad kuris nors iš tų Pakvaišėlių man 
vėl pentino neįlipintų. Negaliu nė suskaičiuoti, kiek mane bai- 
siausių minčių kamavo, o jau tuose apžėlusiuose, įkritusiuose, 
tarsi ant kryžiaus nukryžiuoto Kristaus, taip pat gyvu Pragaru 
degančiuose veiduose galėjau įskaityti pačius baisiausius nuos- 
prendžius. 

Ir tada durys atsidaro, ir įeina ne kas kitas, o senasis Sąs- 
kaitininkas, tas pats Sąskaitininkas, kuris mane mokė Aktus 
registruoti, tas pats Sąskaitininkas atvyko asmeniškai! Dorasis 
Sąskaitininkas! Bet koks tas Sąskaitininkas pasikeitęs, sunku 
beatpažinti! Iš lėto, baltas kaip lavonas, prie mūsų prisiartina, 

burna perkreipta, žandikauliai sukąsti, akys stulpu, o Dreba 
visas kaip drebulė... bet ne mažiau kaip Baronas, Pyckalas ir 
Ciumkaila dreba, tikrai ne mažiau už juos, netgi tarsi mirtiniau, 
tirščiau! Jis turėjo pentiną, prie bato prisegtą, ir priėjęs sustojo 
visai šalia manęs, o kai niekas nė žodžiu neatsiliepė, nes visiems 
stačiai kvapą užgniaužė, aš, kaip lavonas, nieko nesakau, nekvė- 
puoju, sėdžiu... Ir gal kokias tris ar keturias valandas mes taip 
Prasėdėjome, vienas šalia kito, be judesio, be garso, ir kažkas 
ten tarp mūsų augo, augo, augo ir kai jau, ko gero, iki Dangaus 
priaugo, nes tapo didesnis, stipresnis nei pasaulis, Sąskaitininkas 
man savo Pentinu šmaukšt, šmaukšt!.. Į blauzdą smeigė! Nuo 
to aš ant žemės kritau, pakirstas baisiausio ir persmelkiančio 
skausmo... ojis suriko, už galvos stvėrėsi. Ant žemės gulėdamas 
ir tuos ašmenis užlenktus, kurie mane į spąstus pagavo, jausda- 
mas, visiškai nejudėjau, kad Skausmu Skausmo nepadidinčiau. 
Ir vėl stojo tyla, ji truko kokias dvi ar tris valandas. Galiausiai 
Sąskaitininkas giliai atsiduso ir labai tyliai tarė: 

— Pritvirtinti jam prie bato Pentiną. 

Ir man prie dešinio bato Pentinas buvo pritvirtintas, tada jis 
man sako: 

— Dabar esi mūsų Pentino Kavalierių Sąjungos narys ir pri- 
valai mano įsakymus vykdyti, taip pat žiūrėti, kad anie mano 
įsakymus kaip pridera vykdytų. Ir nebandyk nei išduoti, nei 
pabėgti, nes tau Pentiną susmeigs, o jei bent kuriame mūsų Są- 
jungos naryje nors menkiausią norą Išduoti, Pabėgti pamatytum, 
turi jam Pentiną suvaryti. Ojeigu to nepadarysi, tai tau suvarys. 
O jeigu tasai, kuris tau Pentiną susmeigti turi, to nepadarytų, 
jam kiti Pentiną įbes. Tad pats saugokis, bet ir kitus saugok, ma- 
žiausią krustelėjimą pasverk ir įvertink, jei nenori Skausmingos 
Geležtės paragauti, ak, Baisios, ak, Pragariškos tos Velniškos 

Geležtės! - Ir nuo išblyškusios kaktos prakaitą nusibraukęs jau 
tyliau man sako: - Atleisk raumenis, tai aš tau ištrauksiu. 

Bet atleisti sunku, nes pirmiausiai mane Baimė turi atleisti. O 
kai aš, daug pastangų padėjęs, iš Baimės savo raumenims truputį 
atleidimo išmaldavau, sulig mažiausiu Ašmenų krustelėjimu 
man vėl raumenys įsitempdavo, ir vėl žiežirbos iš akių, galvo- 
je kūjis kala, Triuškina, oi, turbūt jau Žemė ir Dangus griūva! 
Galiausiai jis man ašmenis ištraukė baisiai Rėkdamas, staugda- 
mas ir spardydamas, ir tokį Skausmą man sukėlė, kad vėl ilgam 
praradau sąmonę. Kai atsipeikėjau, Sąskaitininko nebebuvo, 
tik Pyckalas, Ciumkaila, Baronas sėdi ir vienas į kitą žiūri. Man 
galvoje negalėjo sutilpti, kad mane mano Draugai kalintų, o ir 
durys visai užrakintos nebuvo: va, galėjau atsistoti ir išeiti. Ta- 
čiau iš baimės, kad vėl negaučiau Pentinu, sėdžiu nejudėdamas, 
netardamas nė žodžio. Jie irgi sėdi. Galiausiai Baronas truputį 
sujudėjo, ir iškart Ciumkaila Pentiną sujudino. 

Baronas tarė: 

— Prašau leidimo nueiti prie puodų, valgyti pagaminti, nes 
šiandien mano eilė. 

Tada leidimas jam buvo duotas, ir jis nuėjo prie puodų, bet 
Pyckalas - tik šast prie jo su Pentinu; o Pyckalą Ciumkaila sergė- 
jo, bet ir nuo manęs akių nenuleido. Tada vėl ten įtampa smarkiai 
išaugo, bet kai valgyti buvo paruošta, ji šiek tiek atsileido, ir 
Ciumkaila suaimanavo: 

— Dieve, Dieve, Dieve... 

Tada suvokiau, kad jokios vilties nebėra. 


Aš malonų Skaitytoją nevarginsiu savo kančių, kurias tuose 
spąstuose per Pentiną patyriau, smulkmenišku aprašymu. Nes 
Spąstai tai buvo, tikri Spąstai, į kuriuos mes kaip žiurkės ir kaip 

žviegliai įkliuvome, o viskas dėl to Sąskaitininko. Ir kai kartkar- 
tėmis Pentinas truputį atsipalaiduodavo, iš fragmentiškų Barono 
arba Ciumkailos atsivėrimų, iš kimių Pyckalo aimanų pamažu 
sužinojau visą tiesą. 

Viskas prasidėjo tada, kai po Dvikovos aš su Tomašu į Gon- 
zalo dvarą nuvažiavome, Baronas per Ciumkailą Pyckalą į dvi- 
kovą iškvietė už tai, kad Pyckalas jam per snukį užvežė. Per 
Ciumkailą, sakau, į dvikovą iškvietė, nes tada, kai Baronas su 
Pyckalu kartu iš dvikovos savo arkliais jojo, Ciumkaila iš grio- 
vio išlindo (jis laukė jų griovyje), o buvo baisiai piktas (manė, 
kad jie tyčia neleido jam būti Gonzalo sekundantu, kad Biznį 
sugadintų ir Pelno neleistų gauti), žodžiu, iš griovio išlindo 
ir sako: 

— Eržilai, eržilai, bet jums labiau praverstų Kumelės, nes jūs 
turbūt patys Kumelėmis esate ir Kumelės sekundantais buvote, 
vadinasi, ir patys jūs Kumelės... 

Taip jis parėkalojo, net Eržilai vėl ėmė šokčioti ir neramiai 
muistytis ir Baronas rimbu jam į tarpuakį nusprendė užvanoti; 
užuot užvanojęs arkliui, Pyckalui į šlaunį spyrė, nes Ciumkaila 
ant žemės sėdėjo. Taigi, Ciumkaila sėdi, o ten Pyckalas Baronui 
į ausį: 

„—Tu šioks ir anoks, ko mane spardai?! 

Baronas sako: | 

— O ko tu man per snukį davei? 

Ciumkaila nuo žemės atsiliepia: 

— Oi, juk tai Kumelės ėmė kandžiotis, bus lietaus!.. 

O eržilai tik šokčioja, tik muistosi. Tada Pyckalas rėžė Ba- 
ronui per ausį! Kraujas tik užvirė, vienas kitą į dvikovą šaukia 
(o Ciumkaila Kumelėms šaukia), o jau dar labiau abu dega tos 
dvikovos troškimu, mat gėdą anos, pasipykščiojimo su Puto, 

užtrinti nori. Ir šitaip, vienas kitą dvikovon kviesdami, į Kontorą 
nuvažiavo, 0 tada Baronas prašo Sąskaitininko, kad tasai jo vardu 
jau pro forma iškviestų Pyckalą kautis kardais arba pistoletais. 
Bet Sąskaitininkas sako: 

— Kaip aš jį iškviesiu, juk jūs kulkų bijotės, nes tai jau aišku, 
akivaizdu, nes žmonys kalba, jog ana dvikova be kulkų vyko, 
tai tikriausiai jūs ir šitos norėtumėte be kulkų:.. Oi, Eržilai jūs, 
eržilai, bet iš tuščio Pistoleto ir vienu Paraku šaudote... 

O Ciumkaila: 

— Kumelės, kumelės... 

Tai Baronas su Pyckalu - ant jų, mušti juos nori, bet galiausiai 
visi į Maniežą degtinės gerti patraukė. Ten Baronas ir Pyckalas 
rėkaloja, triukšmauja, kad nors ir Nagais, o nors ir Spragilais 
ar Šakėmis, bet iki pačios mirties, iki paskutinio kraujo lašo, 
iki paskutinio atodūsio... ir pykstasi, Sąskaitininkui ir vienas 
kitam akis drasko - o tai Malūnas, o tai Užstatas! - vienas kitam 
priekaištauja, pirštais bado, ir jau visos senos nuoskaudos, visos 
skriaudos, nuo senų senovės patirtos, jiems prieš akis stojasi. 
Tada Sąskaitininkas ir sako: 

— Aš turiu Pentinus, kurių smaigas smarkiai užlenktas, ir 
jeigu jūs jau Spragilais ketinate kautis, tai jau geriau tais Pen- 
tinais... Tik kad tie Pentinai ne kumelėms, o, kaip matyti, tik 
Eržilams!.. 

O Ciumkaila: 

— Kumelės, kumelės!.. 

Sušuko, kad Eržilai! Ir prašo jiems tuos Pentinus pritvirtin- 
ti, ir jie tučtuojau mirtinai vienas kitą subadys! Na, ir Baronas 
Pyckalui savo Pentiną suvarė, Pyckalas - Baronui, ir taip jie abu 
į Spąstus pakliuvo, kad nė krustelėti kiekvienas negali. Sąskai- 
tininkas kaip drobė išbalo, akys jam ant kaktos iššoko, pentiną 

prisitvirtinęs prie jų puolė ir taip juos negailestingai subadė, taip 
sutrypė, tiek nuleido jiems kraujo, kad tie kaip Šunys staugė su 
Puta ant lūpų, ir iš tos Siaubingos vietos į dangų riaumojimas 
sklido. Štai tada toji Kančia prasidėjo, toji Golgota, Sąjunga, Šė- 
toniški, Velnioniški Spąstai. 

Apie priežastis, kurios Sąskaitininką prie tokių siaubingų 
Spąstų palenkė, iš jo paties nubalusių lūpų išgirdau, kai nakčiai 
jis į rūsį grįžo. 

— Viskas, - sakė jis, - dėl to, kad savo prakeiktą lemtį permal- 
dautume, kad gamtos priešiškumą įveiktume ir pakeistume! 

— Viešpatie, pasigailėk, - sako vėl, -juk ir vėl mums tame kare 
kailį švantalija! Ir vėl Prakišime! Prakeikta, o, Prakeikta mūsų 
lemtis! Nejaugi Gamta mus taip paniekino, kad niekas mums 
Gerai, Vykusiai, Sėkmingai neišeina, kad viskas tik į Bloga, į 
Pikta išvirsta? Ir juk Be Kulkų šūviai mūsų! Ir juk tuščias Vamz- 
dis mūsų! Ir juk Gamta, regis, nenori mūsų ir kupina paniekos 
mūsų silpnumui ji Mirties, Pražūties mums linki! 

— Prakeiktoji lemtis! Todėl aš, Sąskaitininkas, pamatęs, kaip 
ponas Tomašas šaudo iš Tuščio Pistoleto, nusprendžiau tapti 
Baisiu ir mesti iššūkį Gamtai, užpulti ją, išprievartauti, įveik- 
ti, Pergąsdinti, kad mūsų Lemtis pasikeistų... O, išprievartauti 
Gamtą, išprievartauti Lemtį, išprievartauti save ir išprievartauti 
Dievą Aukščiausiąjį! Jeigu niekas Padorumo mūsų neišsigando, 
tai gal Baisumo išsigąs! 

— Todėl aš, - sako, - smaigą tų Pentinų užlenkiau, kad jie į 
Spąstus Arkisopulingus sugautų. Kad Galingą Baisingiausios 
Kavalerijos Būrį sukurčiau, kuris Smogtų, Sutriuškintų, Įveiktų 
ir mums kitą Lemtį iš Gamtos išreikalautų! O, Galia, Galia, Galia! 
Taip aš save irjus tais Spąstais sugavau ir kankinu, ir jau kankinti 
nenustosiu, nes nustoti negaliu... Nes jei nors kiek kumštį atleis- 

čiau, jūs turbūt man gyvam kailį nudirtumėt... Todėl kumščio 
neatleisiu! Kumščio neatleisiu!.. 

Taip jis man į ausį kužda, o pats visas išbalęs tirta, skruostai 
jam dreba, pirštai mėšlungiškai susiriečia ir išsiriečia, balsas tai 
cypiantis, tai labai duslus. 

Tada jam sakau: 

— O, pone Gžegožai, kam tau šito reikia, juk į sveikatą tikrai 
neišeis, o ir drebi visas, prakaitas nuo tavęs upeliais liejasi. 

Sušnibždėjo: 

— Tylėk, tylėk! Drebu, nes esu silpnas. Bet Stiprus tapsiu, kai 
Silpnumą, Menkumą savyje uždusinsiu ir Pergąsdinsiu. O tu 
išduoti nebandyk, nes - Pentinas! 

Ir ranka sudeda, atima ir trumpina - toks nuo senų laikų jo 
įprotis buvo. Taip tame rūsyje bėga dienos tamsios tarsi naktis 
ir naktys bemiegės tarsi diena. Ir nieko daugiau, tik Pentinas ir 
Pentinas, ir taip ištisas valandas, dienas, naktis sėdime ir sėdime 
ir vienas į kitą žiūrime, o kiekvieną sunkų judesį mūsų, kiekvieną 
krustelėjimą baisiai sunkina tas Susipančiojimas, Apsiraizgy- 
mas mūsų. Kur dingo Barono gracija, aikštys, prašmatnumas? 
Kur Pyckalo triukšmingumas? Kur Ciumkailos amžinas meili- 
kavimas? Kaip kirminai tame rūsyje kuičiamės, vienas po kitu 
rausiamės, o kai po Įtampos Palaisvinimas, po Palaisvinimo vėl 
"Įtampa ateina, dejonė to, kuris spąstuose Pentino gavo, nuskam- 
ba. Netgi tada, kai ką nors, kokius nors ruošos darbus padaryti 
reikėjo — vandens užkaisti, puodus išmazgoti — visada dviese 
darydavome, ir labai iš lėto, atsargiai, kad gink Dieve staiga 
smūgio pentinu nesukeltumėm... Ir taip nuo ryto iki vakaro 
Sėdime, Sėdime ir Tylime, beveik burnos nepraveriame, tarsi 
vienas kitam priešai būtume, nors viską drauge darome. Ir tik 
tada, kai naktį miegas numarina (nors ten visada vienas su kitu 

būdrauja), tik tada, sakau, prasideda mūsų pašnekesiai, ir kriokia 
Pyckalas, šnopuoja, šniokščia Baronas, dūsauja, ūbauja ir ver- 
kia Ciumkaila, o Sąskaitininkas panosėje arba pro nosį murma. 
Klausydamas tų senovinių garsų suvokiau visą savo Įkalinimo 
bedugnystę - nes juk tai ne Šiandiena, ne Vakardiena, o, ko gero, 
Užvakardiena, ir kaipgi Šiandien su tuo grumtis, jei visa tai, kaip 
man regis, vyksta senoviniais laikais... Ei, tamsus miškas, tamsus 
senovinis! Ei, šimtametė giria! Ei, senas Svirnas, senas Kluonas, 
Užstatas, o ir Malūnas prie vandens... Pro miegus kalbasi, vienas 
su kitu ginčijasi, tas anam alsuoja, šitas murma, o tas kažką kalba, 
kalba, gudrauja, sukčiauja, kol vieną gražią dieną Tarnautoja, 
panelė Zofija, atvyksta - ją Sąskaitininkas į Spąstus sugavo, o tą 
pačią dieną, pavakary, Kasininkas buvo paviliotas ir sugautas. 
Tad vis triukšmingesni, audringesni naktiniai pokalbiai, vienas 
ten blaškosi, vartosi, kitas „tirli pirli“ arba „strazdu brazdu“ 
kužda, ir nuo tokių kalbų man plaukai ant galvos pasišiaušdavo, 
tarsi būčiau atsidūręs pragaro ratuose. 

Ir per kelias dienas beveik visos Tarnautojos į rūsį buvo įvilio- 
tos, ant grindų neliko nė lopinėlio žemės, kad dar vienas žmogus 
galėtų atsigulti... O toje kamšaty praeitis, praeitis grįžta, ir jau 
tarsi net ne Vakarykščia, o Užvakarykščia buvo... Tai Pyckalas 
Baronui ir Ciumkailai nulaužtą nagą rodo, o Kasininkas „Juzefai, 
Juzefai, neverk“ sako, o Buhalteris verkia! Tai staiga Karosai iš 
atminties išplaukė, paskui kažkokia Bandelė, seniai atkąsta... ir 
vėl Pentino smūgis, vėl skausmas, kankynė! Ir jau tiesiog sunku 
patikėti savo paties akimis, jau tiesiog galvoj netilpo, ypač die- 
ną: nes rūsio durys tik kabliuku užkabintos, tereikia atsistoti, 
žengtelėti du žingsnius ir išeiti į saulutę, į laisvę, o Dieve, Dieve, 
ko mes čia sėdime, o Dieve, Dieve, juk visi išeiti norime... o ten 
Laisvė... Tiesiog galvoje netelpa! Protas nebeneša! Ir vieną dieną 

pagalvojau, kad kaipgi čia, juk negali to būti, juk mes visi iš čia 
išeiti norime, ir aš Išeisiu, Išeisiu, o jau Išeinu, Išeinu!.. Kažkaip 
atsistojau ir durų link patraukiau; o jie, savo akimis netikėdami, 
žiūri, kaip aš Išeinu, ir tarsi viltis jų širdyje Žiebiasi... Tada sujudo 
Pyckalas; Baronas sušuko, jam Pentinu smeigė; Pyckalas žviegda- 
mas krito ant žemės ir norėjo man susmeigti, bet nepataikė; tada 
panelė Zofija suvarė man savo ašmenis; ir taip mės visi griuvome 
ant žemės, Konvulsijos ir Putos ant lūpų! Bet dėl ko visa šitai, o, 
dėl ko gi ir kodėl, koks tikslas, ir kam, kodėl ir dėl ko? 


Bet viskas čia Tuščia! Tuščia visur, kaip kad tuščias Butelis, 
kaip Stagaras, kaip Statinė, lukštas. Nes tegu ir baisios mūsų 
kančios, tačiau tuščios, tuščios, ir tuščia Baimė, tuščias Skaus- 
mas, 0 jau ir pats Sąskaitininkas tuščias tarsi Tuščias Indas. Ir 
todėl kančiai galo nėra, ir mes čia tūkstantį metų sėdėti galime, 
nežinodami, kam ir kodėl. Nejaugi niekad iš to tuščio karsto 
neišsivaduosiu? Nejaugi viso šito nepergalėsiu, nejaugi merdė- 
siu tarp tų Žmonių, nugrimzdusių savo praprapraeity, nejaugi 
niekad į saulutę, į laisvę neišeisiu? Nejaugi mano gyvenimas 
amžini požemiai turi būti? 

Sūnus, Sūnus, Sūnus! Pas Sūnų bėgti, pabėgti norėčiau, Sū- 
nuje atokvėpį, nusiraminimą rasiu! Kaip aš tame požemyje ilgė- 
jausi, kaip dūsavau, prisiminęs jo rausvą, gaivų veidą, jo gyvas, 
blizgančias akis, šviesias garbanas, ak, kaip aš pailsėčiau, atsi- 
gaučiau jo Miškelyje ir palei Upę. Čia, tarp tų pabaisų, visame 
plačiajame Dievo, ak, o gal Velnio sukurtame pasaulyje neturėjau 
aš kito ramsčio, kito šaltinio dykumoje, sausumoje savo, kaip tik 
tą Sūnų, sklidiną gaivumo. Ir taip, ilgėdamasis Sūnaus, iš visos 
širdies jo trokšdamas, atėjo man Sprendimas, kurio drąsumą jau 
tik neviltis galėjo įkvėpti. Ir šitaip Sąskaitininkui sakau: 

- Visa tai gerai, bet per mažai, per mažai! Čia per mažai Kan- 
čios, Baimės! Daug daugiau Kančios, Baimės, Skausmo reikia. 
Ir ko čia mes kaip kokios žiurkės rūsyje sėdime, kai Veikti dera! 
Atlikime kokį nors tokį Veiksmą, kad mūsų širdys Siaubu ir 
Galia prisipildytų! 

Tokį pasiūlymą jam pateikiau. Jei mano pasiūlymas būtų nu- 
kreiptas sumažinti Skausmui ir Siaubui, jie mane kaip išdaviką 
mirtinai būtų subadę. Bet kai patarimas buvo kaip tik padidinti 
baimę ir imtis Veiklos, niekas jam priešintis nedrįso, 0 svar- 
biausia - nė pats Sąskaitininkas (nors išblyškęs, virpa, prakaitu 
varva). Sakau: 

— Bailiai! Veiklos reikalauju, Veiksmo, baisaus ir Paties Bai- 
siausio! 

Visi žiūri į mane, žvilgčioja; žino, kad turbūt nenuoširdžiai aš 
taip kalbu, kad mano žodžiuose kažkokia pasala slypi; bet taip 
pat žino, kad jei kuris nors iš jų pasisakytų prieš, iškart gautų 
pentinu (už tai, kad Baisumo bijo). O Sąskaitininkas, suvokda- 
mas mano pasiūlymo baisumą, irgi atsisakyti negali, nes tada 
savo Baisumą gali prarasti. 

Galvojo, galvojo ir sugalvojo. Vienas sako: 

— Ministerį nužudyti. 

Kitas sako: 

—- Maža nužudyti, nukankinti reikia. 

Trečias sako: | 

— Maža nukankinti, reikia ir jo žmoną, vaikelius užmušti! 

Zofija sako: 

— Maža vaikelius užmušti; geriau juos Apakinti. 

Ir taip Pasitarimo tuštumoje Veiksmas darosi vis baisesnis, 
o Sąskaitininkas iš siaubo pasistojusiais plaukais, išblyškęs ir 
prakaitu aprasojusia kakta, kiekvieno klausosi ir jais tarsi ko- 
pėčiomis į Pragarą leidžiasi. Bet sakau: 

— Viso to per maža, per maža, pone Henrikai ir pone Kons- 
tantinai, per maža, pone Gžegožai! Kas iš to, kad mes Ministerį 
arba jo Žmoną nužudysime, juk Ministerius ne nuo šiandien 
žudo ir tai įprastas Veiksmas, nepakankamai baisus. O mums 
reikia tokio Veiksmo, kuris jokios priežasties, jokios dingsties ar 
logikos neturėtų, o tik plikam Baisumui, siaubui tarnautų. Tad 
geriau Ignotą, Tomašo sūnų, nužudykime, nes to jauno vaikino 
nužudymas be jokios priežasties bus baisesnis už visas kitas 
mirtis. Ir tokia mirtis tau, Gžegožai, tiek Siaubo suteiks, kad 
Gamta, Lemtis, visas pasaulis prieš tave į kelnes privarys kaip 
prieš Galiūną Didžiavyrį! 

Visi sušuko: 

— Užmušti, užmušti!.. - ir pentinais vienas kitą kapoja, staugia. 

Sąskaitininkas išsigandęs vos girdimai sako: 

— Velnias, velnias, aš jūsų iš čia neišleisiu, jūs iš čia neišei- 
site! 

Galvojau, galvojau ir sugalvojau. Sakau: 

— Išeiti mums reikia, nes čia jau daugiau nieko baisesnio ne- 
padarysime; ir juk ne tasai rūsys mus kalina, o Pentinas. Tad 
jeigu visu būriu išeisime ir su Pentinais prie bato, tai vienas 
iš kito neištrūksime... Nėra ko bijoti! Bet pirmiausiai su ponu 
Gžegožu aš pas Gonzalą nuvažiuosiu, kur Ignotas kartu su savo 
tėvu vieši, ir ten visą Nužudymą smulkiai suplanuosime. Nes 
nužudyti nėra lengva, viską reikia labai gerai apmąstyti. Mes 
raiti nujosime, vadinasi, su pentinais, ir aš tikiu, kad Gžegožas 
mane geležte kaip reikiant pridusintų, jei bandyčiau pabėgti 
arba išduoti. 

Taigi tariasi, mintija, ir mano Patarimo klauso, bet Sąskai- 
tininkas nosį suka, ne prie širdies jam mano sumanymas. Ir aš 
riktelėjau: 

— Kas bailys, kas silpnas, kas bijo arba ieško, kaip čia išsisukus, 
tam drąsos geležte pridėkite! 

Riktelėjo Sąskaitininkas: 

— Pasiūlymo negaliu nepriimti, nes jis tikrai Velniškas! 

Tada ant dviejų sartų arklių, kurie iš Maniežo mums buvo at- 
vesti, pas Gonzalą į dvarą per laukus šuoliuojame, ir Sąskaitinin- 
ko galopas šalia manojo galopo aidi! Šuoliuoja Sąskaitininkas! Aš 
šalia šuoliuoju. Beribė lyguma! Neišmatuojami toliai, kurie kaktą 
vėsina, ir būtų smagu su šautuvu paukštelius, kiškelius pavai- 
kyti arba kur prie ežios prisnūsti... bet su mumis Pentinas. Ir su 
mumis Veiksmas mūsų, kurį įvykdyti privalome. Ir nebežinau, ar 
aš kaip Budelis, Baudėjas pas sūnų skubu, ar kaip prie tyro šalti- 
nio sukepusias lūpas atgaivinti... O Tuščio Galopo dundėjimas, 
Tuštumos dundėjimas tose lygumų pampose ir tuščiuose tyruose 
kaip Varpas, kaip koks Gongas skamba! Dieve Dieve, kaipgi čia 
taip, kaip budelis joju, lekiu, kaipgi budeliu būsiu savo sūnui! Ir 
kai prie didelio kaštono prijojome, Sąskaitininko arkliui Pentinu 
taip rėžiau, kad Žvengimas, Šuoliai, pentinas lūžta, arklys su 
visu raiteliu pasibaido, ir mano Budelis Baudėjas, nešamas savo 
paties arklio, ištirpo apmiglojusiame horizonte. | 

Tose pievose likau vienas. O, kaip Tuščia, Tylu, o, kažkoks 
vabalėlis, o, paukštelis ant šakos nutūpė... Bet Sūnus, Sūnus, pas 
Sūnų, pas Sūnų! Tada šuoliais ir - Sūnus, pas Sūnų, Sūnus, pas 
Sūnų, arklio kanopos į žemę dunda! Ir prieš mane jau Gonzalo 
dvaro baobabai, jau žalių medžių, krūmų guotas pražysta... bet 
kas gi čia, kieno dundesys su mano arklio dundesiu maišosi, gal 
čia kur nors kuolelius kala, o gal ir žlugtą velėja... Nes kai čia 
arklio kanopos taukšt taukšt, tai ten Paukšt ir Paukšt ir Taukšt, o 
kai mano arklys taukšt taukšt, taukšt taukšt, tai ten Paukšt Paukšt 
ir Taukšt ir Paukšt iš už medžių atsklinda! Bet juk tai muštuką 

žaidžia! Ir nuo arklio nulipęs pro medžius atbėgu, o ten Gonzalas 
su Ignotu muštuką žaidžia, o Horacijus iš šono kuoleliais Ignotui 
atitaria: kai Ignotas Taukšt į kamuolį, tai Horacijus Paukšt per 
kuolelį, tą Taukštpaukštą varo! Tomašas po sodą vaikštinėja, 
slyvukes valgo... 

Pamatę mane, bėga sveikinti, bet Gonzalas, rankas į dangų 
pakėlęs, sušuko: | 

— Dėl Dievo meilės, turbūt iš kapo prisikėlei, ko toks nusi- 
baigęs? 

Ir iškart man valgyti, gerti padavė, taip pat ir išprausė, nes 
savo jėgomis aš vos begalėjau pajudėti. Paskui sode ant suoliuko 
atsisėdau, o Gonzalas manęs ir klausia: 

— Bijok Dievo, kur buvai pradingęs, kas per tas dienas su 
tavim darėsi? | 

Aš tiesos jam pasakyti negalėjau, be to, niekuo jis man ne- 
galėjo padėti, o veikiausiai ir nebūtų patikėjęs: ta tiesa buvo 
baisiai nepanaši į tiesą. Tad sakau jam, kad į laukus išėjęs, staiga 
pasijutau blogai, praradau sąmonę, o pro šalį važiavę žmonės 
mane į Hgoninę nuvežė, ir ten aš daug dienų tarp Gyvenimo ir 
Mirties praleidau. Pažvelgė jis į mane ir, matyt, nepatikėjo mano 
žodžių nuoširdumu, nes įtarumą jo žvilgsnyje pamačiau. Bet kas 
man Gonzalas, kas man Sąskaitininko Vytynės ir Pentino ordino 
"Kavalierių Kerštas, kai aš Sūnų matau, kai sūnus priešais mane — 
jo skambus balsas, linksmas juokas, judesiai, viso kūno džiaugs- 
mas, vikrumas! Ir pieva, miškelis prie upės gaivus, vėsus... 


Bet kas gi čia, vis dėlto kas gi čia? Kaip smarkiai pasikeitė 
tie Judesiai, tas juokas! O kas gi čia vyksta? Ir kokia to Tingio 
Ingio drąsa! Nes jau jie, žinote, taip Vienas su Kitu ir taip Vienas 
į Kitą, kad tiesiog tai jau šokis, tikras šokis, nieko daugiau. Kai tik 

vienas Ranka Mostelės, tuoj Kitas Koją pakels. Kai vienas į medį 
įsliuogs, tai kitas į briką įšoks, kai vienas Sukteli, kitas Tūpteli, 
tas slyvaitę burnon įsimes, o anas kriaušaitę, tas Kostelės, o anas 
Driokstelės, ir kai vienas Prasižergia, kitas akis užmerkia. Ir 
štai toks Atkartojimas, nuolatinis pritarimas ir atitarimas vienas 
kitam, vienas į kitą - tarsi surimuotos eilutės, toks tai Susivieniji- 
mas amžinas, nenutraukiamas, kiekvienu judesiu, krustelėjimu, 
jau tiesiog vienas be kito nė žingsnio žengti negali. O Gonzalas 
tik trepsi, tik delnais pliaukši, ir jau kad džiaugiasi, tai džiau- 
giasi, net batelius ir mitenes pameta. 

Tomašas šone slyvukes valgo, bet be perstojo viską stebi. 
Ir taip Tomašas Stebi, Gonzalas trepsi, Taukštpaukštas savo 
aidu abu vaikinus sieja po medžiais, medžiokliniai šunys aplė- 
pausiai nosimis visur uostinėja, bet Tuščia, Tuščia... ir jau tasai 
Taukštpaukštas tarsi Tuščias Būgnas skamba. Ir tuščiame Bū- 
gno dundesy tasai žmogžudystės vaisius bręsta, tik nežinia: gal 
Sūnažudystės, o gal Tėvažudystės? O ten rūsyje tolimame jau 
man tikriausiai Bausmę, Kerštą rengia ir su puta ant lūpų man 
Kankinimų visokiausių linki. 

Čia muselės zirzaliojo. Tik pavakare Gonzalas mane atokiau 
pasivėdėjo ir į šonkaulius niūktelėjęs sušuko: 

— Matei, kaip Ignotas su Horacijumi manuoju susikukavo? 
Kaip jį Horacijus į žaidimėlius įtraukė? Iš jų du tamsbėrius ku- 
meliukus turiu, kuriais pajodinėsiu vos užsimanęs! - Ir ėmė 
šokti. O paskui paklausė: —- O ką reiškia kuligas*? 

— Koks dar kuligas? - klausiu. 

Sako: 


* Kuligas - Užgavėnių pasilinksminimas važinėjant rogėmis ir lankant kaimynus. 

— Juk Patarėjas Podsrockis čia raitas atjojo ir man paslapčia 
šnibžtelėjo, kad gerb. p. Ministeris su savo svečiais visu kuligu 
į mano namus teiksis atvykti, nes toks yra jūsų liaudies papro- 
tys - Kuligu Atvažiuoti. 

Ir sušuko: 

- Šokių gerb. p. Ministeris užsimanė! O dėl ko mano namuose 
sugalvojo apsilankyti? Nežinau. 

Iš padilbų Akele į mane žvilgtelėjo ir sako: 

— Išdavike, kur tu buvai, ką veikei, su kuo kukavaisi, ar prieš 
mane sąmokslus rezgei? Bet jeigu ką ir surezgei, jau per vėlu, 
per vėlu... nes jau šią naktį Tėvas lavonu taps, Tėvą šiandien 
nudobsime. 

Mes po kaštonu ant suoliuko sėdėjome, o kad aš dar labai 
silpnas buvau, galvą į atkaltę atrėmiau, nes ji man tirtėjo. Tad 
jo ir klausiu: 

— Ką esi sumanęs? 

— Tas Taukštpaukštas! — sušuko jis. - Tuo taukštpaukštu, 
taukštpaukštu! 

— Ką tu pasakei? Ką pasakei? 

— Tas Taukštpaukštas, taukštpaukštas, tuo taukštpaukštu, 
taukštpaukštu! 

— Ką esi sumanęs? Kokie tavo ketinimai? 

Rankelėmis į visas puses makaluodamas sako: 

— Atsimeni, kaip anksčiau, kai Ignotas taukštelėjo, Horacijus 
jam atsakydamas šone paukštelėjo? Dabar jie taip susikukavo, 
kad tada, kai Horacijus taukšteli, Ignotas jam paukšteli! Ir jau 
taip susižaidė, kad negali būti taip, jog vienas netaukštelėtų, 
kai kitas paukšteli! Žodžiu, viskas eina taip, kaip sumaniau, 
kaip buvau numatęs. Ir šią naktį mes Senį tuo Taukštpaukštu 
trinktelėsime, nes kai Horacijus jam taukštelės, Ignotas iš įpročio, 

automatiškai, nors tai ir Tėvas, jam paukštelėti turės. Ir šitaip jis 
savo Tėvą užmuš! Nė pats nepastebėdamas! 

Ir nubėgo tarp medžių šokdamas. Mane, nors ir labai silpnas 
buvau, juokas paėmė, ir visas net tirtėdamas iš juoko šaukiu: 

— Bijok Dievo, tai štai ką tu sugalvojai? Su tuo taukštpaukštu! 

Jis nustojo šokęs ir tarė: 

— Su tuo Taukštpaukštu, ir bus taip, kaip sakau, tai tikra, kaip 
Dievas danguj, su taukštpaukštu, su taukštpaukštu, ir aš tau 
sakau, kad taip ir bus, taip ir bus... 

Kairėn, dešinėn pažvelgiau: ten krūmai, serbentai, o saulės 
spinduliai pro lapus mirguliuoja, ten toliau Horacijus su Ignotu 
prie statinės... o dar toliau Tomašas po sodą vaikšto, slyvukę 
pakelia, apžiūri, suvalgo. Ir jau jau ketinau pasakyti Gonza- 
lui, kad tegu palieka ramybėje tą reikalą, nes tai Neįmanomas 
Daiktas... bet Šuva, didelis vilkšunis, priėjo ir ėmė glaustytis, 
kaip avinas mekendamas, bet uodega tai kaip Žiurkės. Tada vėl 
į Gonzalą pažvelgiau, apimtas baisaus silpnumo, bet tai jau tarsi 
ir ne Gonzalas, o Gonzala, ir ne Ranka, o Rankutė putni Maža, 
nors didelė, plaukuota; ir piršteliai Cukriniai, Plonyčiai, nors 
Dideli Pirštai, bet vis dėlto Piršteliai; ir Akį merkia, markstosi, 
bet Akis - Akelė... 

Sakau jam: 

— Tai neįmanomas daiktas, neįmanomas... Ir tu šito veikiausiai 
nepadarysi, nes kaipgi su tuo Taukštpaukštu, Taukštpaukštu... 

Jis pašoko. Ėmė kraipytis ir maivytis. 

— Su taukštpaukštu! Su taukštpaukštu! O kai Ignutis manasis 
Senį savąjį tuo taukštpaukštu pavaišins, tikrai švelnesnis, malo- 
ningesnis su manimi bus, nes juk Kriminalas! 

Ten Ignotas su Horacijum pilstė iš tuščio į kiaurą. Toliau sode 
Tomašas vaikštinėja. Tad tariau: 

— Tu šito nepadarysi... Nedaryk šito, nedaryk... 

Bet mano žodžiai kaip Pelenai, stagaras, ir jau tuštuma ma- 
nyje tokia apsigyveno, kad jis net nė žodžio nesako, tik nagelius 
savo prieš šviesą apžiūrinėja. Tada atsistoju ir sakau: 

— Pasivaikščiosiu po sodą... 

Ir nors kojos mane vos belaikė, nuo jo šalin nuėjau. Jis į Muš- 
tuko aikštę nubėgo. Aš po sodą vaikštau ir taip sau galvoju: 

— Vadinasi, jam su Taukštpaukštu trinktelės... 

Bet Tomašas takeliais vaikštinėja, tai prie jo prisijungiau; tik 
netrukus ant žolės prisėsti turėjau, nes manęs kojos nelaikė. Tad 
sėdime ant žolės po slyva, ir Tomašas sako: 

— Matei, kaip Ignotas su tuo Horacijumi susikukavo? Na, kad 
tik į sveikatą! O aš čia sau vaikštinėju ir mąstau... bet jau turbūt 
neilgai tai betruks... 

Paklausiau: 

— Ketini padaryti, ką esi man sakęs? 

Sako: 

— O taip, o taip. 

Ant žolės vėsu, malonu... ir paukšteliai gieda... ir medžių, 
krūmų, vaisių kvapas, o Mažas Vabalėlis žolės stiebu viršun 
rėplioja... Bet sakau: 

— Dėl Dievo meilės, tai tu savo sumanymo dar neišsižadėjai? 

Atsako: 

— O taip, o taip... Aš Sūnų užmušiu... 

Girdėdamas tuos žodžius, kažką jam atsakyti norėjau, bet ką 
čia kalbėti... o Taukštpaukštas vėl ataidėjo ir tarsi Būgnas dunda, 
ir dunda Tuščias Būgnas tarp medžių, krūmų, papūgų, kolibrių 
plunksnuotų, po palmėmis, po kaktusais... Klausydamas tų gar- 
sų, Tomašas galvą palenkė, delną su delnu tarsi maldai sudėjo 
ir sumurmėjo: 

— Rytoj, rytoj, rytoj... 

Didelių musių auksaspalvių zirzimas ir papūgų riksmai mane 
vis labiau migdė. Ir taip galvojau: 

— Užmuš tai užmuš. Nudobs tai nudobs. Anie jį nudobs, tai 
nudobs. Mane Pentinu sudabys, tai subadys. Kuligu atvažiuos, 
tai atvažiuos... 

Gonzalas vaisių atnešti liepė, valgėme vaisius, paskui vaka- 
rienė buvo patiekta pavėsinėje... O jau desertui patiektas toks 
keistas Meduotis tarsi Sluoksniuotis, kad tarsi Riestainis būtų, 
tik kad Vafliukas. Ir galvoju: 

— Keistų dalykų nutinka po saule šitam plačiam pasauly!.. 

Taip galvoju, o Tingis Ingis su Ignotu beveik kartu valgo, 
nes kai vienas sriubos šaukštą nuryja, kitas duonos atsikanda... 
Bet galvoju: 

— Kartu tai kartu! Dabar jau per daug tų Keistenybių, per 
daug, per daug, ir tebūnie, kas bus, tebūnie, kad tik atsipūtus, 
kad tik pailsėjus. 

Bet kai naktis savo mantija žemę užklojo, o dideli šviečiantys 
vabalėliai po medžiais pasirodė, kai iš parko tamsumų visokių 
žvėrių balsai pasigirdo, Kniaukiantis Lojimas arba Žvygaujantis 
Švokštimas, mano ramybė, apsiblausimas pamažu prisipildė 
nerimo. Ir galvoju: 

— Kaipgi tu čia nebijai, jei Bijoti privalai? Kodėl nesistebi, jei 
stebėtis būtinai reikia? Kodėl tu šitaip Sėdi, kodėl Nieko Neda- 
rai, kai Bėgti, Lėkti reikia? Kur baimė tavo, kur pasipiktinimas 
tavo? 

Ir jau Nerimas mano vis auga - ir kaip tik todėl, kad to Ne- 
rimo nėra, ir tuštumoje, tyloje kaip Indas vis didėja ir slegia. 
Tomašo sumanymas - Gonzalo sumanymas - Tingio Ingio ir 
Ignoto pramogavimai - baisaus Sąskaitininko Pentino Vytynės 

ir gresiantis kerštas - Ministerio sumanymas atvažiuoti kuligu — 
visa tai tuštumoje augo, plėtėsi ir kaip Tuščiu Būgnu dundėjo, 
o aš sėdžiu... O ten už Vandens, už Miško, už Kluono turbūt jau 
tylu, o didžiulės Laukų, Miškų erdvės jau ne ginklų Žvangesiu, o 
duslia pralaimėjimo tyla užlietos. Tomašas miegoti nuėjo. Nuėjo 
ir Ignotas, Horacijus, o ir klastingoji Gonzala poilsio traukia; tad 
likau vienas su Šiurpinančiu savo Nerimo Nebuvimu. 


Tada nusprendžiau pas Sūnų nueiti. O, Sūnus, Sūnus, Sūnus! 
Pas jį nueisiu, jį naktį dar kartą pamatysiu ir gal savyje kokį nors 
jausmą pajusiu... gal jo gaivumu atsigaivinsiu... Tamsus korido- 
rius pas jį, ilgas, ir aš per Vaikinukus, kurie ten ant grindų miega, 
einu... ir jau nė pats nežinau, ar kaip Gonzalo, ar kaip Tomašo 
pakalikas... o gal einu, kad tą jaunuolį Pentino Kavalierių vardu 
nužudyčiau... ir Ėjimas mano kaip debesis sunkus, nors tuščias, 
tuščias. Žodžiu, priėjau prie jo kambarėlio ir matau: guli nuogas 
kaip motina pagimdė ir kvėpuoja. Štai guli ir miega, kvėpuoja. 
O, koks Nekaltas! O, kaip saldžiai miega, kaip ramiai jo krūtinė 
kilojasi! O, koks Grožis jojo, kokia Sveikata! O ne, ne aš tave tai 
gėdai atiduosiu, jau verčiau tave čia dabar pat pažadinsiu ir dėl 
Gonzalo pasalos perspėsiu, jau verčiau aš tau pasakysiu, kad 
tave tomis pramogomis stengiasi įtraukti į nusikaltimą prieš 


Negi galėčiau jam šito nepasakyti? Negi turėčiau sutikti, kad 
su Gonzalu savo paties tėvo mirtį nulemtų, kad jo suviliojamas 
leistųsi ir jau amžiams iš Puto glėbio ir glamonių neištrūktų? 
O ką, jei Puto jį, ištrauktą iš tėvo namų, nuves tamsiais, juodais 


niekados ir nė už ką! Ir jau jau ranką tiesiau, kad jį pažadinčiau, 
Ignotai, Ignotai, dėl Dievo, nubusk, Tėvą tavo nori nužudyti! Bet 

žiūriu - guli. Ir vėl staiga mane abejonės apniko. Juk jeigu aš jam 
viską pasakysiu, ojis Gonzalą, Horacijų pavarys, Tėvui savo rau- 
dodamas prie kojų kris, tai ką? Vadinasi, vėl viskas po senovei, 
vėl viskas taip, kaip buvo? Vadinasi, jis vėl prie gerb. Tėvo liks ir 
toliau su gerb. Tėvu poterius kalbės, gerb. Tėvo skverno įsitvėręs 
laikysis... Vadinasi, trukt už vadžių, ir vėl iš pradžių? 

O mano dvasios troškimas buvo toks: kad kas nors Nutiktų. 
O, tegu darosi, kas tik nori, kad tik iš vietos pajudėtų... Nes mane 
jau net pykina! Nes jau daugiau nebegaliu! Jau gana, gana to, kas 
sena, tegu būna tai, kas Nauja! Duoti vaikinui truputį laisvės, 
tegu jis daro, ką nori. Ir tegu anoji Tėvą sau nužudo, tegu jis Be 
Tėvo lieka, tegu iš namų eina į Laukus, į Laukus! Leisti jam nu- 
sidėti, tegu jis sau Kuo tik Nori Pavirsta, o kad ir Žmogžudžiu, 
Tėvažudžiu! O kad ir Keistuoliu! Tegu anoji poruojasi su kuo tik 
nori! Kai tokia Mintis mano viduje gimė, mane baisiai supykino, 
vos neapsivėmiau, ir tarsi manyje viskas Trūkinėjo, Lūžinėjo iš 
skausmo, skendo baisingiausio siaubo verpetuose... nes tai jau 
baisi, pati baisiausia, ak, turbūt Pati Bjauriausia Mintis buvo — 
ji, Sūnų, nuodėmei, paleistuvystei atiduoti, dergti, bjauroti, jį 
Gadinti, Sugadinti, bet nieko, nieko, tebūnie, tebūnie, ko gi čia 
man bijoti, ko gi čia man šlykštėtis, žinoma, tegu nutinka tai, kas 
Nutikti turi, tegu lūžta, trūkinėja, tegu viskas griūna, sugriūna, 0, 
Sūnynė, Tampanti Nežinoma Sūnyne! Ir taip aš priešais jį nakties 
tamsoje stovėdamas (nes degtukas užgeso) Nakties, Tamsos ir 
Tapsmo šaukiausi, taip aš jį iš tėviškų tėvų namų į Naktį, į laukus 
vijau. O, Naktis, Naktis, Naktis! 


Bet kas čia, kas gi čia? O kas čia prie namų privažiuoja? Kokie 
čia balsai, Šurmulys? Otenriksmai, triukšmas, važiuoja, botagais 


pliauškina, daineles traukia, rėkaloja. „Kuligas, kuligas!“ - šau- 

kia. Tada, matydamas, kad gerb. p. Pasiuntinys kuligu atvažiavo, 
išbėgau į kambarius svečių pasitikti. 

Gonzalas su lempa iš namų išbėgo, sveikinasi šv. kryžių brėž- 
damas, tarsi iš miegų pažadintas. Svečiai šaukia, privažiuoja, 
išlipa ir triukšmingai, šurmulingai į namus įbėga, per Salonus 
lekia... jiems iš paskos - kapela... ir jau stalelius, kilimus atitrau- 
kia, jau ten vienas pargriuvo, kitas Lempą sudaužė, bet nieko, 
staliukai - į šonus, ir kapela visais smuikais kad užgrieš! Ir visi 
šokti! Šoka! Šoka! 


Labas, labas, duosim garo 
Rytą, vakare ir dieną. 

Mus visus jau šokti varo, 
Ir mes šoksim ne po vieną. 


Pirmoje poroje gerb. p. Pasiuntinys šoko su Pirmininkiene 
Pšcikova, antroje poroje gerb. Pulkininkas - su gerb. ponia Kelb- 
šova, trečioje - gerb. Pirmininkas Kupucha su Ponia Konvacka, 
ketvirtoje - Profesorius Kališcevičius su panele Tuška, penktoje — 
Patarėjas Podsrockis su panele Muška, o šeštojoje - ponas advo- 
katas Vorola su ponia Dovalevičiova. Dar ir kitos poros. Minia! 
Minia! Tai jau turbūt visas mūsų Kolonijos žiedas! Visos poros! 
"Visas būrys suvažiavo ir visas būrys Šoka, strykt pastrykt, tra 
lia lia, pakalomis kibirkštis skelia ir visą namą užima, net sodas 
atrodo pilnas. Čyru čyru, duok pipirų, jei neduosi, nečyruosiu! 
Visos žuvys plaukia, tiktai viena silkė ne! Kuligas, vienu žodžiu, 
tikras kuligas! Čiupo ponas Zenonas panelę Liudką, apsuko: 


Labas, labas, duosim garo 
Rytą, vakare ir dieną. 

Mus visus jau šokti varo, 
Ir mes šoksim ne po vieną. 


Ir tarnai bėga su vaišėmis, su buteliais, stalus nukrauna, ten 
Gonzalas nurodymus duoda, o vežikai, tarnai pro langus spok- 
so, ir jau visas namas net dunda, taip Dunda, kad pievos, visi 
Laukai nubunda! Ek, išgerkime! Paragaukime, ko negeri? Dar po 
vieną! Bumči, bumči, bumči drakti, mūsų dienos, mūsų naktys! 
Oi, panele Zose! Oi, panele Malgose! O kas ten, pone Simonai? 
Ei, pone Mateušai, šimtas metų, šimtas metų! Buvę nebuvę! Bet 
prie manęs panelė Muška su panele Tuška pribėga: 

— Šokti! Šokti! Kuligas!.. 

Ir įkaitusios, įsilinksminusios juokiasi, dainuoja. Tada Pata- 
rėjui Podsrockiui, kuris šalia butelį atkimšinėja, sakau: 

— Bijok Dievo, tai jau turbūt kokios nors geros žinios atėjo, 
apie kurias aš nieko nežinau, nes jau toks visų mūsų Kraštiečių, 
vadovaujamų paties Pasiuntinio, linksmumas negali kilti dėl 
kitos priežasties, kaip tik dėl pergalės ir priešo pergalėjimo. 
O aš laikraščiuose skaičiau, kad jau po visko ir mes pralai- 
mėjome. | 

Atsakė man: 

S Tylėk, tylėk. Taip, žinoma, pralaimėjimas, sutriuškinimas, 
prapultis, galas, jau ant abiejų menčių gulime! Bet mes su gerb. 
p. Pasiuntiniu taip sugalvojome, kad niekaip kitaip to dalyko 
neparodysime, o kaip tik Kuligu, Kuligu! Kad ir plikas kaip 
tilvikas, tikras ponas sėdi dykas! 

Kad ir plikas kaip tilvikas, tikras ponas sėdi dykas! 

Kad ir plikas kaip tilvikas, tikras ponas sėdi dykas! 

Ir iškart taurę pakelia: 

— Tegyvuoja! Tegyvuoja! 

— Tegyvuoja! - visi sušuko, ir šokėjų grandinėlė nuvinguriuoja 
per visus kambarius - su Pasikratymais, su patrepsėjimais, su 
tupčiojimais ir papliauškėjimais! Ir vėl grandinėlė suskilo į poras 
ir poromis šoka! O ten, pašaliais, pagyvenusieji šnekučiuojasi, Iš- 
gėrinėja, garsiai bučiuojasi, oi, pone Valentai, oi, pone Francišekai, 
o kaip ten ponia Daktarienė, o kaip vaikai? Dar po burnelę! Dievas 
atlygins, Dievas atlygins! Bet Ministeris prie manęs prišoko: 

— Šok, vėpla, ko nešoki! Ką, ar nežinai, tikras lenkas kad ir 
šoka, bet poterius moka! Šok, šok Krakoviaką! 


Kas ir kojų nepavilks, 
Krakoviakas neapvils! 


Jam sakau: 

— Aš mielai šokčiau, bet juk, regis, viskas prapuolė. 

Dėbtelėjo dešinėn ir kairėn: 

— Tylėk! Tylėk! Tai, ką sakai, slėpk kuo giliau, nes žmonys 
mus nieku laikys! Ar jau visai sukvošai, kad tuo girtumeis? Kad 
ir plikas kaip tilvikas, tikras ponas sėdi dykas! 


Kad ir plikas kaip tilvikas, tikras ponas sėdi dykas. 
Kad ir plikas kaip tilvikas, tikras ponas sėdi dykas. 


Oi, mūsų dienos, mūsų naktys! Šokti trypti, duoti garo! Pa- 
rodyti tiems Kitataučiams, kaip mes mokame šokti trypti! Ir 
šokti trypti, ir duoti garo! Ir parodyti, kaip mokame Dainuoti, 
kokie mūsų patrepsėjimai, kokie pritūpimai! Parodyti, kokios 
mūsų Merginos, kokių Vaikinų turime! Kraujas - ne vanduo! 
Mūsų dienos, mūsų naktys! Tegu mato, koks tas mūsų Gražu- 
mas! Oberkas, Mazurka, Mazurka! 

Jūs, berniukai, kojas raitot, 
Ir mergaičių poras skaitot! 


Šok, šok, šok!.. Ant kelių klupau. Bet senasis ponas Kačeskis 
prie manęs pristojo, prašo palydėti, mat jam reikia su mažu rei- 
kalu į kiemą išeiti, tai kad Šunys neužpultų... Tad su juo kieman 
išėjau, ir kol jis pakrūmėj savo reikalą daro, aš į namą žiūriu, 
kuris šokiais, šviesom ir triukšmingom Linksmybėm tvieskia ir 
laukus, miškus aplinkinius nutvieskia. O viršuje dangus juodas, 
tarsi Nukaręs. O čia Kuligas linksmybėmis trykšta, o jau Koke- 
tuoja, ojau Mylisi save įsimylėjęs kaip Apžavėtas, ir mylisi Myli, 
o vikrumas, o temperamentas, ir kulnu kibirkštis skelia ir Mylisi, 
Myli save, Myli, savimi Apžavėtas, ir jau Įsimylėjęs, ir Mylėkimės 
Mylėkimės, mūsų dienos, mūsų naktys! Oi, betgi Mylisi, Mylisi, 
Myli... O dangus juodas, tuščias; o čia netoliese krūmas, kažkoks 
tamsus, neištirtas... o toliau du medžiai auga... dar toliau kažko- 
kis didelis pavidalas riogso, bet Tamsus, Nejudantis... 

Ir kažkas ten už krūmų, netoli tvoros, sučiužėjo. Žiūriu, o 
ten keistas padaras šleivai praslinko: teliukas ne teliukas, nors 
gal Šuva didelis, bet su kanopomis ir tarsi kuprotas. Krūmus 
praskleidžiau ir matau, kad po magnolijomis kitas panašus pa- 
daras Žingsniuoja, atrodo, tarsi kas raitom ant šuns joja, tačiau 
-dvi žmogaus galvas turi! Kai tik dvi Žmonių galvas pamačiau, 
net nutirpau visas, ir pirmas mano noras buvo į namą lėkti; bet 
susilaikiau ir į nedorybę iš arti pažiūrėti nusprendžiau. 

Tad šonu, šonu, palei tvorą slenku, už krūmų: o ten čeža, 
šokčioja, ir šokčioja tarsi arkliai... nes sunkiai šokčioja, stenėda- 
mi. O ir švogždžia, bet tarsi žmonys. Tai vėl tarsi cypčioja tyliai, 
kimiai, arba spardosi, arba Trypia. Ir viskas smarkiai vyksta, 
nors ten ne šunys, ne arkliai, bet ir ne žmonys. Tada dar arčiau 

per krūmus prasibroviau, kol prietemoje, per kokius penkias- 
dešimt žingsnių, didelę Krūvą pamačiau... Nes ten Krūva buvo 
už medžių, ir tarsi šokinėjo, tarsi ten siuto, spyrėsi, bet stipriai 
laikoma tarsi vietoje kanopomis Žemę kasė... ir Gargaliavimas, 
tylus cypčiojimas prislopintas, o gal ir dejonės, beveik žmogiš- 
kos... Ir tas vaizdas toks Skausmingas, toks kažkaip Siaubingas, 
Baisus, toks Pasibaisėtinas buvo, kad vietoje suakmenėjau ir tarsi 
sustingau, nė krustelėti negalėjau. 

Tada vienas iš tų padarų kreivais šleivais šuoliukais prie ma- 
nęs priartėjo (kaip tik taip, kaip raitelis ant arklio, kai norėdamas 
jį prajodinėti pentinu baksnoja ir žąslus įtempia), nagi Žiūriu — 
juk tai Baronas! Baronas ant Ciumkailos! Iškart ir kitas Raitelis 
atšuoliavo, ten Sąskaitininką atpažinau: jis, sunkiai trypdamas, 
ant Ciecišo sėdėjo ir jį pentinu tramdė, žąslus tempė, net garga- 
liavo, cypavo vargšas Ciecišas! Tada Sąskaitininkas krioktelėjo 
tyliai, Baimingai: 

— Ar viskas gatava? 

— Gatava, - atkriokė Baronas baimingai. 

— Dar ne! - sukriokė Sąskaitininkas, apimtas baimės. - Dar 
mes nepakankamai baisūs! Dar daugiau Pentinų reikia arkliams 
mūsų! Tegu pasibaido ir neša! Tik tada, kai mūsų Kavalerija ar- 
kipragariška taps, duosiu signalą eiti į ataką, tik tada Smogsime! 
O kai smogsime, tai Sutrypsime! O kai sutrypsime, Išsinersime 
iš Kailio! Ir nugalėsime, Nugalėsime! 

— Nugalėsime! - krioktelėjo Ciumkaila cypdamas, juodai gar- 
galiuodamas. = Nugalėsime, nes mes Baisūs, Baisūs, o, Mušk 
Užmušk, Gąsdink, Gąsdink, Šok ant žirgo, Šok ant žirgo! 

— Mušk Užmušk! - krioktelėjo visi. - Mušk Užmušk! 

Išgirdęs tuos žodžius, kurie sodo nakties tyloje pamišėliškai 
garsiai nuskambėjo, aš šokau į šoną ir krūmais, krūmais į namą 

parbėgau, ir duris paskui save kaip Maro Užkratui uždariau. 
Dieve gailestingasai! 

Ojuk perspėti reikia, kad duris, langus aklinai uždarytų, prie 
ginklų, prie ginklų! O, Pragariniai! Bet kas čia, kas gi čia? Kokie 
čia garsai ir girdėjimai? Žiūriu: šoka visos poros! Oi, mūsų die- 
nos, mūsų naktys! Šoka ir Ignotas, su panele Tuška šoka, o jau 
taip energingai ir temperamentingai sukasi, taip vikriai nardo, 
kad partnerė jo rankose net zvimbia... net stebisi Seniai, galvom 
linguoja... net jam ploja... Bet kai jis Pritūps, tai kažkas jam ten 
Tūps, o kai Pašoks, tai jam kažkas Šoks... ir ten jau tikrai ne kas 
kitas, o tik Horacijus, kuris panelę Mušką pakvietė šokti, ir jau 
taip vikriai sukasi, apsisuka, kad jo partnerė stačiai zvimbia, 
zvimbia, zvimbia! Tad jau tik dvi poros sukasi, trepsi, apsisuka, 
tai dešinėn, tai kairėn vyniojasi, net panelės kaip sukučiai! Oi, 
šoka, tai bent šoka! Ir kai Ignotas šoks, Horacijus Pašoks, kai 
Horacijus rėžia, Ignotas brėžia brėžia, kai vienas užsuka, kitas 
Pasuka ir brėžt rėžt rėžt, ir taukšt, ir paukšt paukšt, ir taukšt 
taukšt paukšt taukšt, Taukštpaukšt, Taukštpaukšt, Taukštpaukšt, 
taukšt taukšt, paukšt paukšt, Taukštpaukštą šoka! 

Taukštpaukštą! Taukštpaukšto balsas, tarsi Būgnas, vis gar- 
siau skamba! Gonzalas su juoda plačia Mantija, tokia pačia Skry- 
bėle dukart per visą salę perėjo ir savo katutėmis šokančiuosius 
pagerbė. O aš, girdėdamas tą Taukštpaukšto šauksmą, galvą 
nuleidau ir truputį prisimerkiau... ir jau taip tuščia, taip tuščia, 
tarsi Būgnas tuščias!.. Bet prišoko Ministeris: 

— Dėl Dievo! - šaukia. - Kas gi čia dabar! Turbūt nusigėrė! 
"Po galais tokį šokį, juk net muziką nustelbia, tik čiupti juos už 
sprando ir išmesti lauk!.. 

Bet Ignotas Taukštelėjo, tad Horacijus Paukštelėjo, Taukšt, 
Taukšt, Paukšt, Paukšt, net stiklai dreba, o puodeliai ir lėkštutės 

šokinėja, net grindys dejuoja! Dar ir kiti šokėjai bandė šokti, 
sakydami, kad tai Kuligas, Kuligas, Mazurka, Mazurka, bet kur 
ten! Kuligo jau nebėra, tik Taukštpaukštas, Taukštpaukštas, ir 
visi į kampą susimetė, Žiūri, o čia Taukšt, Taukšt, Taukšt, Paukšt, 
Paukšt, Taukštpaukštas kaip Arklys griaudžia! Tomašas ilgą pei- 
lį, kur mėsą pjausto, pasiėmė ir tarsi mėsos norėtų atsipjauti... 
Bet peilį į surduto kišenę įsikišo... 

Tada aš norėjau sušukti, kad Sūnažudystė, sūnažudystė! Ta- 
čiau Tėvažudystė! Nes jau pasišokėdamas, tūpčiodamas, Taukšt 
paukšt Ignotas, įsitaukšėjęs su Horacijumi, taukšinčiu taukštą, 
taukši, taukši, taukši! Taukšt per lempą - Horacijus, Paukšt per 
lempą - Ignotas, bet Taukšt paukšt Horacijus per vazoną, Ignotas 
Paukšt per vazoną! Ir taukšt per Tomašą - Horacijus! 

Dieve! Tomašas ant grindų griuvo!.. 

Tomašas ant grindų griuvo!.. O čia taukšt taukšt Ignotas su 
savo Taukštu atlekia, o, ir jau taukštelės, jau taukštelės per savo 
Tėvą, jau Taukštelės, oi, juk Taukštelės, Taukštelės... 

O, Sūnus, Sūnus, Sūnus! Tegu dvesia Tėvas! Prilekia Ignotas. 
Tebūnie, kas turi būti. Tegu Sūnus žudo Tėvą! 

Bet kas čia? Kas gi čia? O, turbūt Išsigelbėjimas! O, kas čia, 
kaip čia, kas čia? Ak, Išsigelbėjimas, ne kitaip! Nes kai jis su savo 
Paukšt šitaip lekia, vis artyn ir artyn, net visi Apmirė, staiga Juo- 
ku pliūpteli. Ir užuot Tėvą savo Taukštu Taukštelėtų, jis pliūpt — 
juoku ir juoku Pliūptelėjęs per Tėvą peršoka, ir taip pašokęs 
juoku Pliūpsi, Taukši! Vadinasi, juokas. Juokas! Už pilvo griebėsi 
Ministeris, juoku taukštelėjo! Ir Pliūpt, Taukšt, Paukšt, Pycka- 
las už pilvo Baroną čiupo, o Sąskaitininkas — Ciecišą, ir Juoku 
pliūptelėjo, taukštelėjo, paukštelėjo, Paukšt, Paukšt. Ten Seniai 
Kvatoja, net Svyruodami, čia ponia Dovalevičiova cypia, ašaras 
lieja, čiepsi piepsi ir Pliūpt Taukšt Paukšt griaudžia; Kvaknoja, 

kukena juoku kunigas Klebonas, o Muška su Tuška juokiasi Pa- 
sišokinėdamos, net apsisnargliavo! Vadinasi, Juokas Taukštelėjo! 
Va svyruoja Pirmininkas Pucekas! O tasai prie sienos Žvengia, 
net klynas Šlampa, o anas stačiai Dūsta, turbūt daugiau nebegali, 
o čia tą nuo juoko Diegliai surėmė, visiškai surietė Žmogų, o gal 
Užspringo, juk jam net per ausis trykšta, o anas net ant žemės 
atsisėdo, kojas ištiesė, ir jau Baubia, Riaugia nuo juoko savo net 
tirtėdamas, virpėdamas, ir Dreba, dreba... O tasai net ištino, 
nes jį pučia iš vidaus! Tai bent Kvatoja! Paskui truputį aptilo. 
Bet ir vėl tai ten, tai šen, tai vienas, tai kitas, iš pradžių vienas, 
paskui antras, o jau ir trečias, ketvirtas, jau visi penki Pliūpt 
Taukšt Paukšt juoku Leipsta, Keipsta, vienas už kito stvarstosi, 
Svyruoja, tai plonai, tai storai kartu Linguoja, ir jau vienas kitą, 
vienas su kitų, bet Taukšt taukšt, oi, Žvengia, Žvengia ir net, ko 
gero, Taukši. Ir galiausiai nuo Juoko prie Juoko, Juoku Taukšt, 
Juoku paukšt, taukšt taukšt Paukši!.. 


Pratarmė (1951) 


Dabar gyvenu Argentinoje. Man pavyko čia išleisti išverstą į 
ispanų kalbą savo romaną „Ferdydurkė“, taip pat pasirodė - irgi 
ispanų kalba - pjesė „Vestuvės“, parašyta jau po karo; tačiau 
lenkų kalba neišleista nė vieno mano kūrinio jau daugiau kaip 
dešimtį metų. 

Jeigu pamenate, aš visada buvau „sunkus“ autorius ir su- 
vokiamas tik labiau išsilavinusių žmonių. Dėl šios priežasties 
pastaruoju metu savo knygoms rašau pratarmes, kurios netu- 
rintiems itin gero išsilavinimo padeda suvokti mano kūrybą - ir 
šitas būdas man atrodo esąs be galo praktiškas. Šiuo atveju pra- 
tarmė man atrodo esanti dar reikalingesnė, nes naujoje knygoje 
pasakojama apie labai subtilius dalykus, ojūs nieko - arba beveik 
nieko — apie mane nežinote. Visiškoje vienatvėje braunuosi per 
painią kūrybos tankmę. Manęs neremia jokia stovykla, jokia 
grupė, nepalaiko jokia propaganda, ir mano rašymo stilius yra 
iš tokių, kurie išties nėra remiami ir palaikomi, nes, viena vertus, 
jis kažkoks „ekscentriškas“, kita vertus, kažkoks „nerimtas“, be 
to, netgi gerokai „keistas“, bent jau todėl, kad nėra tiksli visuo- 
tinai pripažintų stilių kopija. Tačiau būkite atsargūs! Patarčiau 
jums gerai pagalvoti prieš imant mane niekinti - juk nors ir nesu 
toks pats solidus reiškinys kaip jūsų didieji poetai ir pranašai, 
bet mano rašliava kažkaip iki šiol nenumirė, netgi atvirkščiai, 

keliaudama per svečias šalis randa vis daugiau šalininkų; ir toji 
parama yra pakankamai nuoširdi ir sąžininga, tie žmonės yra 
pakankamai aukšto lygio, kad galėčiau pasijusti tvirčiau stovįs 
ant kojų, nors ir negaunu konkursuose jokių apdovanojimų. 
Išties ambicingas menas, trokštantis tapti tikru kūrybos aktu, 
matuojamas kitais matais... Kai tokia knyga, nepriklausoma ir 
savita, apskritai įstengia išlikti literatūroje, tai reiškia nepalyginti 
daugiau nei visas triukšmas, lydintis eilinę, įprastą knygą. Kad 
ir kokia būtų mano „kūryba“ - kvaila ar protinga, talentinga ar 
netalentinga, - joje vis dėlto yra šis tas mano privataus ir nepa- 
perkamo, šis tas griežto ir aštraus, ką ne taip lengva praleisti 
negirdom. 

Bet man ne tiek rūpi - šioje pratarmėje - užkariauti jus, kad 
pripažintumėte mano rašytojo veiklą, kiek svarbu, kad tapčiau 
jums artimesnis ir labiau vertas pasitikėjimo. O tie, kurie mano 
kūrybą skaito nepakankamai įdėmiai arba kuriems mano pa- 
saulis yra nepakankamai aiškus, lengvai suklysta ir spręsda- 
mi apie mano asmenybę. Todėl šiuose pratarmės puslapiuose, 
kalbėdamas su jumis paprastai, noriu parodyti, kad gal nesu 
jau toks puodgalvis, kaip gali pasirodyti iš pirmo žvilgsnio, ir 
kad nėra būtina štai taip iš karto, nė nepagalvojus, apkaltinti 
mane turint pačių banaliausių, pačių prasčiokiškiausių bruožų, 
"pavyzdžiui, originalumo siekimu arba pozavimu, arba primesti 
man kažkokius kvailai destrukcinius, anarchistinius polinkius. 
Pats garbingiausias, tauriausiai parašytas tekstas neištvers, kai 
bus skaitomas su buku nepasitikėjimu, kuo banaliausiai, kuo 
lėkščiausiai interpretuojant visa tai, kas nors per colį nukrypsta 
nuo įprastos schemos. Net jeigu esate pripratę prie beribio visų 
meno ir kultūros sričių menkavertiškumo, tai dar nesuteikia 
teisės apskritai suabejoti šios srities daugiau ar mažiau pado- 

riais, sąžiningais žmonėmis, kurie tikrai nemainytų savo veido 
į skudurą. 

Darau prielaidą, kad knyga, kurią laikote savo rankose, iš 
pirmo žvilgsnio jums pasirodys gana aštri: juk autorius ne tik 
drįsta liesti ir draskyti jūsų pačias skaudžiausias, iki šiol dar 
neužgijusias žaizdas, bet ir daro tai kažkokiu šnekamuoju sti- 
liumi... Ir jeigu jos turinys yra toks skausmingas, kad netgi gali 
sudaryti kažkokios be galo tragiškos dykvietės, kurioje jūsų 
Tauta blaškosi ir kovoja pati su savimi, vaizdą, tai juk drama- 
tiškumui kelią pastoja bajoriškas geraširdiškumas ir humoras, 
kuris tarsi balandėlė skrieja virš vandenų... O jei įdėmiau pa- 
žvelgsite į to humoristinio kūrinio paslaptis, galbūt suvoksite, 
kad kažkokia pasaulietinė, netgi atskalūniška dvasia įsisuko 
į jūsų dievobaimingumą, į tą dievobaimingumą, kuris visada 
buvo jūsų paties gerbiamiausio meno kanonas - su Mickevičiu- 
mi ir Šopenu priešaky. Tačiau šis aštrus kūrinys „Transatlantas“ 
kuo glaudžiausiai susijęs su ankstesniais mano kūriniais, tiesą 
sakant, jis tėra didesnės knygos skyrius, kurią jau seniai rašyti 
pradėjau, įr nė per plaukelį nėra keistesnis už, tarkim, „Vestuves“ 
arba „Ferdydurkę“. 

Tad jei apskritai mums lemta susikalbėti, tai turbūt pirmiau- 
siai derėtų paaiškinti, kokiame fone atsirado tie skirtumai, dėl 
kurių šiandien mano tonas ir mintys tampa jums sunkiai per- 
kremtamu, o dar sunkiau nuryjamu riešutu. 


Aš išties baisiai nuo jūsų nutolau - ir tuo metu, kai prieška- 
rinė lenkų inteligentija ėjo keliu, daugiau ar mažiau pramintu 
ankstesnių kartų, pats, gal ir visai atsitiktinai, nuklydau į kitas 
apylinkes. Kaip labai tas mano nukrypimas nuo praminto ke- 
lio jums atrodė esąs tikras nukrypimas, t. y. nenormalumas ir 

keistuoliškumas, geriausiai parodo tai, kad „Ferdydurkė“ tapo 
beveik skandalu ir turėjo praeiti tam tikras laikas, kol sugebėjo- 
me įsitikinti, kad ta saujelė netikėtų idėjų ir situacijų tėra „siur- 
realizmas“ (patogus žodis). Ne kartą svarsčiau, kaip nusakyti 
skirtumą tarp savęs ir jūsų, ir manau, kad tasai skirtumas slypi 
mūsų požiūryje į žmogų: mane nuojūsų atskyrė tas faktas, kad aš 
nuėjau labai toli - daug toliau nei jūs - vertindamas žmogaus pri- 
klausomybę nuo kito žmogaus, kad man žmogus yra be perstojo 
kuriamas kito žmogaus. Toji vizija (nes tai nėra jokia filosofija) 
yra mano pasaulio išeities taškas; pasaulio, kuriame žmogus yra 
susijęs su žmogumi, kuriame Žmogus trokšta žmogaus, kuriame 
žmogus, nuolatos Žmogaus spaudžiamas, kas akimirką susikuria 
ir persikuria iš naujo, kuriame, tiesą sakant, sunku kalbėti apie 
kokią nors apibrėžtą, statišką žmogišką būtybę, jau greičiau apie 
„tarpžmonijines“ įtampas ir tų įtampų intensyvėjimą, kurios 
mus - žmones - išskiria ir apibrėžia kiekvieną akimirką. Va- 
dinasi, žmogus priklausomas nuo to, kas vyksta tarp Žmonių, 
ir iš visų gamtos gaivalų tas tarpžmonijinio kūrimosi gaivalas 
yra smarkiausias, būdamas Žmogiškas kartu yra nežmogiškas 
ir antžmogiškas. 

Skaitydami šiuos žodžius nepamirškite, kad esu ne filosofas, 
o menininkas. Bet ir tų kelių miglotų sakinių pakanka, kad pa- 
rodyčiau bedugnę, skiriančią jūsų ir mano „žmogų“. Ojei dabar 
pasaulyje viešpataujanti psichologija (išskyrus tą, kuri bręsta 
ant mokslininkų stalų) dėl tų dalykų yra daug ramesnė, tai tur- 
būt niekur Žmogaus klausimas nebuvo traktuojamas idiliškiau 
nei Lenkijoje - ir beveik visa mūsų literatūra stačiai persmelkta 
įsitikinimo, kad tą casus galima išspręsti kuo paprasčiausiai, 
nesutinkant jokių ypatingų kliūčių. Ir jei tikintiesiems tas klausi- 
mas apskritai neegzistavo, nes Žmogus, turintis aiškiai apibrėžtą 

sielą ir ne mažiau aiškias pareigas Dievui, visuomenei, nėra sau 
jokia mįslė, tai netgi tie, kurie suabejojo šventu Mickevičiaus 
tikėjimu, tie „šiuolaikiniai“ ir „pažangūs“, irgi nematė ir iki 
šios dienos neįžvelgia jokios rimtesnės problemos. Nesvarbu, 
ar esate individualistai, ar kolektyvistai, jūsų Žmogus yra api- 
brėžta ir subalansuota būtybė, apdovanota vienokiu ar kitokiu 
būdu, požiūriais, polinkiais, kuri elgiasi taip, kaip jai diktuoja 
jos instinktai arba apmąstymai. Jūs visada buvote linkę - galbūt 
dėl kaimiškų jūsų kultūros tradicijų - žiūrėti į žmogų paprastai, 
visada tikėjote išganinga paprastumo ir natūralumo galia. Todėl 
jūs nuolat užkliūnate už to mano „dirbtinumo“ ir įsižeidžiate. 
Tik pažvelkite, kokie atsiveria didžiuliai skirtumai: jūs manote, 
jog Žmogus apskritai yra toks, koks pasireiškia išorėje savo poel- 
giais ar žodžiais, o aš manau, jog jis yra nuolatos deformuojamas 
visur, kur tik veikia ar reiškiasi; jūs manote, kad jis gyvena savo 
paties jausmais ir požiūriais, o aš esu įsitikinęs, kad jis neturi nie- 
ko, kas būtų vien tik jo, grynai jo paties... nes jis realizuoja save 
susidurdamas su išorine tikrove; tad jūs manote, jog vis dėlto, 
kažkur gilumoje, žmogaus pasaulis yra tikras ir autentiškas, o 
aš sakyčiau, jis iš esmės yra fikcija, melas, deformacija (tik jame 
tvyro neįveikiamas mūsų tiesos ir autentiškumo troškimas); ir 
kai jūs, sutikdami, kad žmonės daro poveikį atskiram žmogui, tą 
poveikį laikote, galima sakyti, abstrakčiu — visuomenės, tautos, 
aplinkos poveikiu, man žmogus „išsisprendžia“ ir „susikuria“ 
pirmiausiai atsitiktinai, konkrečiai susidūręs su kitais žmonė- 
mis. Todėl galbūt galėčiau apie save pasakyti, kad stengiuosi 
lenkų mintį įvesti į nepastovų, kintantį pasaulį, pripratinti ją 
prie tos dinamikos, kuri — taip nujaučiu — taps ateities duona 
kasdienine. Bet iš visų skirtumų ir prieštaravimų, kurie suke- 
lia jūsų, labiau statiško, ir mano, labiau dinamiško, pasaulių 

susidūrimus, turbūt pats reikšmingiausias yra prieštaravimas 
dėl nepaprastos Formos reikšmės mūsų gyvenime - ši reikšmė 
man pasirodė turinti tapti pati svarbiausia nuo tos valandėlės, 
kai nusprendžiau, kad mes vienas kitą nuolatos deformuojame. 
Todėl galingas Formos spaudimas, jos poreikis, tasai jos godu- 
mas, kurį patiriame, ir mūsų bendravimas su ja, ir jos kūrimasis 
tapo, galima sakyti, pagrindine mano kūrybos tema. Argi „Fer- 
dydurkėje“ nekalbama visų pirma apie tą Formų, stilių tarpu- 
savio prievartavimą, ypač apie tą itin skaudų dalyką, kai mūsų 
subrendimas yra priverstas reikštis nesubrendusia forma? O 
neseniai parašyta pjesė „Vestuvės“ - argi ji negimė iš nuojautos, 
kad tam tikra prasme Forma yra vienintelė mums pasiekiama 
dievybė? „Čia žmonės (cituoju iš ispaniškojo leidimo pratar- 
mės) jungiasi tam tikruose Skausmo, Baimės, Juokingumo ar 
Paslapties pavidaluose, nenuspėjamose melodijose ir ritmuose, 
kurdami absurdiškas situacijas, ir tapę nuo jų priklausomi yra 
kuriami to, ką patys sukūrė. Toje žemiškoje Bažnyčioje žmogaus 
dvasia garbina Žmonijinę dvasią...“ 

Bet lenkai niekada rimčiau nesidomėjo Formos klausimu - ši 
problema jums buvo daugiau estetinė nei psichologinė, nemė- 
gote šios temos, galbūt ji atrodė jums... nepakankamai „gyve- 
nimiška“. Tad ir vėl likau jums svetimas, įtartinas... Ir kai mano 
kūriniuose susiduriate su tikrove, kurioje konfliktuoja ne tiek 
žmogiškos būtybės, kiek Formos, tasai Formų, išlaisvintų iš žmo- 
gaus ir tarsi gyvenančių savo pačių gyvenimą, žaismas (turbūt 
tai ryškiausiai atsispindi „Vestuvėse“) jūsų neįtikina, nes iki šiol 
Forma jums yra labiau gyvenimo ornamentas, o ne jo esmė. 

Vis dėlto atkreipkite dėmesį, kad visa tai nėra koks nors esteti- 
nis kaprizas ar dar viena intelektualinė konstrukcija, tai randasi iš 
vidinio gaivios ir naivios dvasios poreikio. Ir užuot kaltinę mane 

ieškant nepaprastumo, verčiau susimąstykite, koks tai manyje 
lenkiškas ir įprastas dalykas: jeigu nuo pat vaikystės nebūčiau 
priverstas grumtis su pikta, nesubrendusia Forma, kurią man 
primetė tasai mano Sandomiero pasaulėlis, bajoriškas, dvarinin- 
kiškas, išsikreivinęs, susiklaipęs, jeigu kiekviename žingsnyje 
nebūčiau skausmingai suvokęs, kad tai, ką sakau ir darau, yra 
blogiau už mane patį ir žemiau mano paties lygio, tai - užtikrinu 
jus - palikčiau tą problemą universiteto profesoriams. Savaime 
suprantama, kad tasai Formos klausimas, Formos, t. y. būdo, 
kokiu mes pasirodome išorėje, yra suprantamesnis asmenims ir 
tautoms, kurios dar neturi savo stiliaus, negu toms, kurios patiria 
mažiau vargo ieškodamos savo išraiškos, cha, netgi tvirtinu, kad 
žmonėms ir tautoms, dar nesusiformavusioms, dvasine prasme 
nėra svarbesnio ir pirmesnio dalyko. Bet tada gali kilti klausimas 
(kuris jau ne vieną kartą ir kilo), ar toks pritvinkusio žmogaus 
dirbtinumo apnuoginimas neveda prie pragaištingų moralinių 
pasekmių, taip pat ir visuomeniniu požiūriu. Juk jeigu kas nors 
tvirtina, kad yra kitų „deformuojamas“, kad išsisako ir pasireiš- 
kia „formose“, kurios jam buvo primestos, tai, aiškus dalykas, 
jis visiškai nustoja jausti atsakomybę už savo poelgius. Viena 
vertus, tokia pozicija užtikrina mums begalinę laisvę, ne tik kal- 
bant apie mūsų poelgius, bet net ir apie labiausiai „nuosavus“ 
dvasinius virptelėjimus, apie, pasakyčiau, patį mūsų „aš“, kita 
vertus, visa tai atrodo taip, tarsi būtume išėję iš savo asmeny- 
bės. Tai atsitraukimo šūkis. Tai bandymas atsiplėšti nuo to, kas 
esi. Tad argi mano nusigręžianti, sprunkanti dvasia nėra tiesiog 
kvietimas į anarchiją, netgi į susinaikinimą? 

Jau ne kartą man buvo dėl to priekaištaujama. Daugelis gu- 
dragalvių į mano literatūrą žiūri tik kaip į žaisliuką, kaprizą, kiti 
įtaria mane esant apsėstą kažkokios griovimo aistros. Visiems 

tiems moralės sergėtojams pirmiausiai noriu pasakyti: mielieji, 
gyvenimas yra sunkus, Žmonijos keliai vargingi ir didžiai vin- 
giuoti. Darbus, patenkinamus visais požiūriais, idealiai teisin- 
gus, rašo tik pensionų auklėtinės. Nereikalaukite iš manęs, kad 
išspręsčiau būties mįsles, pažabočiau Žmonijos gaivalą ar kad 
pateikčiau mene išsamų jo vaizdą - ne, aš galiu tik parodyti 
jums vieną tikrovės aspektą, fragmentą, dalelę, kuri turi būti 
papildyta daugeliu tūkstančių kitų požiūrių, kitų suvokimų... Ir 
nevaizduokite, kad jūs jau viską žinote ir suprantate, tarsi kuo 
išsamiausiai esate informuoti apie tai, kas yra kenksminga, o kas 
naudinga. Ir kokio gi meno, tiesą sakant, jūs norite? 

Tokio, kuris jums amžinai deklamuotų vis tas pačias banaly- 
bes, ar tokio, kuris žengtų žingsnelį į priekį?.. Norite, kad meni- 
ninkas jums rašytų mokyklinius rašinėlius, o gal vis dėlto norite 
pamatyti jo skausmą, juoką, neviltį ir jo - netgi - pralaimėjimą ir 
pažeminimą tikroje kovoje su šiuolaikiniu gyvenimu? 

Bet net jei aš nuoširdžiai norėčiau patenkinti jūsų moralumą, 
jūsų programą, jūsų ideologiją, jūsų interesus, vis tiek nega- 
lėčiau: juk visos tos jūsų koncepcijos negailestingai susiėdė ir 
kiekviena iš jų reikalauja vis ko nors kito. Argi nėra juokinga 
matyti, kaip šiandien visi vienas kitą, trykšdami pasipiktinimu, 
išvadina niekdariais ir palaidūnais — tarytum jie visi nebūtų 
"to paties farso aktoriai. Štai kodėl aš, pavargęs nuo tų riksmų, 
įsipykus įsišėlusių Formų pjautynėms, stengiuosi pasitraukti į 
gilumą, už fasado, ten, Kur žmogus tampa Formos Kūrėju, o ne 
jos belaisviu. 

Atsitraukimas? Žinoma. Tačiau būna atsitraukimų, kurie nu- 
tiesia kelius vystymuisi, — ir jie verti daugiau nei aklai ir su riks- 
mais vykdomas puolimas. Nesiginčiju dėl to, kad mano pasaulis 
yra sunkesnis už jūsiškį - bet įdėmiau paskaitę mano kūrinius 


pastebėsite, kad tas mano vadinamasis „pabėgimas“ nuo gyve- 
nimo virsta ataka, kad mano „dirbtinumas“ kaip tik ir veda prie 
didelio nuoširdumo, o mano „neatsakingumas“ leidžia man rim- 
čiau pažvelgti į mūsų pačius neatidėliotiniausius reikalus. Argi 
jausdamasis šimtu procentų „atsakingas“ galėčiau būti betarpiš- 
kas? Argi nedrįsdamas pripažinti savo dirbtinumo galėčiau būti 
nuoširdus? Argi nebėgdamas nuo visokių schemų galėčiau taip 
aistringai priešintis tokioms esminėms imponderabilijoms, kaip 
žmonija... Kaip taurumas, išdidumas, orumas, nepriklausomybė? 
Taip, bejokios abejonės, toje mano fikcijos, veidmainiškumo ir ne- 
atsakingumo šalyje vis dėlto slypi gyvas ir nepažeistas, amžinas 
mūsų tiesos, dorumo poreikis. Mano menas yra ir liks protestas 
būtent prieš tą pasaulį, kurį vaizduoju. Ir net jei pasipriešinimas 
apskritai būtų bejėgis, jei išorinis pasaulis mus šitaip persmelktų 
ir deformuotų, kad niekas iš mūsų negalėtų pasitikėti jokia min- 
timi, jokiu savo jausmu, taigi juk užtenka suvokti tą deformaciją 
egzistuojant, ir jis, tas suvokimas, padės mums išsivaduoti nuo 
tos savo sudarkytos formos... Tad matote, kad mano filosofija iš 
esmės yra labai paprasta. Aš, kaip ir jūs, nekenčiu melo. Kaip ir 
jūs, esu mirtinai pavargęs nuo didžiulio visuomenės Snukio ir 
kvailių kvailumo, nesubrendėlių nesubrendimo, niekšų niekšiš- 
kumo. Tauri mano dvasia tiesiog raitosi nuo tokio spaudimo - 
panašiai kaip ir jūsų. Tai ir yra priežastis, kodėl trokštu sulaukti 
didesnės brandos, pasiekti aukštesnį sąmonės lygį - ir viskas, ką 
iki šiol esu parašęs, nors iš pirmo žvilgsnio tai ir atrodo visiškos 
nesąmonės, nors skaitant ir atrodo, jog autorius rašė girtas kaip 
pupų pėdas, jokio kito tikslo neturi. 


Tačiau bijau, kad šis „Transatlantas“ ims spardytis pamatęs, 
jog tapo pažabotas tokia rimta pratarme, - ne, niekada toji sena, 


162 


sukrypusi fregata neturėjo pretenzijų puikuotis tokia išdidžia 
uodega. Tasai laivas - tiesiog dienoraštis, pirmųjų mano dienų 
Argentinoje dienoraštis. Tą valandėlę, kai viskas sugriuvo, atsi- 
rado tuštuma: ir štai toje „formalioje“ tuštumoje vyksta keistų 
scenų eitynės, scenų, ištįsusių tarp praeities ir ateities. Toje se- 
novinėje „gavendoje“ - kalboje surasite mano tikrų nutikimų, 
įvykusių čia, atspindžius, pavyzdžiui, mano susidūrimo su buka 
Tautos biurokratija ar vietiniu skaisčiaširdžių būreliu. Kas valan- 
dėlę jums atrodys, kad užėjote kažkokių tikrų įvykių takelį, bet 
taip pat kas valandėlę toji tikrovė jums sprūs iš rankų, tapdama 
sapnu... 

Ar dar turėčiau pabrėžti, kad nesu realistinės krypties rašy- 
tojas? Nesu aprašinėtojas ir išorinio pasaulio skelbėjas — aš tik 
giedu tai, kas vyksta manyje. Todėl tegu niekas toje poemoje 
neieško tikslaus reportažo iš mūsų emigrantų gyvenimo ar tikro- 
viško Argentinos aprašymo. Jeigu į tuos puslapius pasišaukiau 
pasyvią ir lėkštą vietinių estetų dvasią, kuri man baisiai įgriso 
Buenos Airėse, tai nereiškia, kad už tos infra Argentinos nebū- 
čiau pastebėjęs kitos, gimstančios ir tikresnės Argentinos. 

Todėl be jokios baimės, be skrupulų galite lipti į tos senos, 
skylėtos dėžės denį, kad išplauktumėte į jūsų lemties vandenis. 
Tik pažvelkite - koks to laivo keistumas! Stiebai sutrešę, iš ko- 
kios nors kamaraitės, matyt, ištraukti, o jau atrodo tarsi vežimo 
rodiklis! Vairaratis tarytum nuo brikos nuimtas, o burės susiūtos 
iš jūsų senų paklodžių! Ir visas laivas nuo pat apačios iki viršaus 
prikrautas kažkokios nevykusios, sunkios ir nevėkšliškos kalbos, 
tarsi senų gestų aido, jau nuskambėjusio ceremonialo, kažkokių 
senoviškų keistenybių, amžinos sklerozės. Kreivas šleivas, antiš- 
kas, karviškas laivas, buka, šuniška ir arkliška eldija, nors, tiesą 
sakant, brika, senoji brika mūsų... 

Ir štai ta sena gelda plukdo mus, kaip jau sakiau, tiesiai į jūsų 
lemties dvikovos aikštę, kur šūvių tuštumoje skelbiamas konflik- 
tas tarp dievobaimingos Praeities ir nežinančio ribų Šiandienos 
ištvirkimo. Tai apie ką čia kalbama? Grėsmingas, bauginantis 
klausimas, kuris kirba šio humoristinio romano dugne ir kurį 
galima išplėsti taip: ar lenkai turi perjėgą laikytis savo dabartinės 
formos, ar turi likti tokie, kokie yra dabar ir kokius juos sukūrė 
praeitis, o gal vis dėlto geriau aklai atsiduoti gyvenimui, vysty- 
muisi,. žengti žingsnį į tamsą, kad išsilaisvintų iš savęs? 

Bet yra ir trečia išeitis. Ir šis kūrinys pataria jums, kad juoko 
pliūpsniu išjuoktumėte visas pačias dramatiškiausias savo an- 
tinomijas: jei sugebate juoktis iš savęs, Žaisti ir džiaugtis savimi, 
tai net patekę į didžiausią bėdą būsite išgelbėti. 

Be to, čia galite pažiūrėti, kaip įsisenėjusios jūsų Praeities 
formos, kaip tas apsunkęs, nevikrus Sarmatizmas, mirtinose 
grumtynėse raitydamasis nuo priešo smūgių, stengiasi prisi- 
vilioti priešišką Gamtą. Kaip po dangum tylinčiu, priešišku, 
kupinu ironijos, ant tamsaus beribio dirvono tos juokingos 
lėlės stengiasi savimi sužavėti arba išgąsdinti. Bergždžios tos 
pastangos! Bergždžios, nes veltui tam, kad išgąsdintų, siaubą 
kelia! Veltui antžmogiškumu stengiasi sustiprinti savo Žmogiš- 
kumą! Veltui savo ceremonijas atlieka ir apeigas švenčia! O aš, 
Gombrowiczius, keistasis „genijus“, blaškausi tarp tos įsisenė- 
jusios, bejėgiškos Tėvynės ir naujos Sūnynės religijos, tapsmo ir 
persikūrimo religijos: o, kad taip pavyktų suvilioti Tėvui Sūnų, 
o, kad taip pavyktų sūnų iš Tėvo rankų išlaisvinti, kad Sūnus 
poną Tėvą kaip arklys pasibaidęs nuneštų, kur akys mato... O, 
Sūnus, Sūnus, Sūnus! Štai vienintelė šviesa, vienintelė meilė, 
vienintelė viltis! Štai Rytojus, štai Išlaisvinimas! Taigi, sudaręs 
sąjungą su anarchijos kunigu, nuvilioju Sūnų į šalį, kur visi su 

visais poruojasi! O, Sūnus, Sūnus, Sūnus! Ir Sūnus, pagautas 
baisiojo Taukštpaukšto ritmo, pakelia ranką prieš savo Tėvą! O 
Tėvas sūnų nori užmušti! 

Vadinasi, jau galas! Jau pabaiga! Jau nebėra išsigelbėjimo! 
Nulenkite galvas, kruvinu raudoniu užlietas! O virš jūsų nelai- 
mės ir pralaimėjimo kyla neatšaukiamas ženklas, amžino juo- 
kingumo atspaudas! Ir drama jūsų tuo labiau dramatiška, kad 
nesubrendo iki dramos! Pralaimėjimas tuo baisesnis, kad jis net 
pralaimėjimu neįstengia būti! Jūsų nelaimė ne jaudina, o juokina! 
Vadinasi, jau pabaiga, pabaiga ir galas, ir galas, ir Taukštpaukšt, 
Taukštpaukšt ir negarbė, tik negarbė ir tik raudonis. Bet vis dėlto 
ne! Vis dėlto nepraraskite vilties! Ne, o ne, tai ne pralaimėji- 
mas, tai veikiau Pergalė! Žiūrėkite, kaip lengvai, stebuklingai 
jis, Sūnus jūsų, pakyla dieviško berniukiško žaidimo sparnais 
virš savo nuopuolio - žiūrėkite, kaip jis nuo savo pralaimėjimo 
pabėgo į linksmybę! Ir žiūrėkite, kaip šauniai, kaip energingai 
aš, Gombrowiczius, ėmiau ir sučiupau humorą, kuris mus trypia, 
ir raitom ant jo užšokęs, aš, raitelis, mūsų juoko arkliu skelbiu 
didybę mūsų! 


„Transatlanto“ pratarmė 
(1953) 


Romanas, kuris čia išspausdintas, - pirmoji mano knyga, išleista 
lenkiškai nuo „Ferdydurkės“ laikų, - nepretenduoja būti jūsų 
pripažintas. Tai du išdidūs ir atkaklūs kūriniai, kurių izoliavimas 
nė kiek negąsdina. Tyčia aprengiu juos neperšlampamu nema- 
dingo išdidumo apsiaustu - ir gal ne dėl to, kad būčiau didžiai 
išpuikęs ir nesugebėčiau į save patį ir savo kūrinius žvelgti su 
deramu griežtumu ir būtinu skeptiškumu, bet dėl to, jog manau, 
kad išdidumas literatūroje tapo būtinai reikalingas. O ir ne tik 
išdidumas. Bičiuliai, pastaruoju metu mes dvasine prasme labai 
sumenkome. Kur dingo tie laikai, kai mus lankydavo ryškūs, už- 
degantys sapnai... kuomet Dvasia, sapne įgavusi kūną, prabilda- 
vo iš aukštybių su drąsa ir beatodairiška jėga, praskinančia kelią 
ir atskleidžiančia naujas perspektyvas? Šiandien — beviltiškai 
paklusni ir, pasakyčiau, gana tanki - ji velkasi įvykių uodegoje. 
Ojuk dar niekada polėkis, užmojis, dar niekada maksimali proto 
ir intuicijos įtampa nebuvo būtinesnė būtinybė — nes praeitis 
pasirodo esanti visiškai nepakankama, pernelyg ankšta ir silpna, 
palyginus su pagreitėjusia, nesulaikomai kūrybinga, netelpančia 
ligšiolinėse normose dabartimi. 

Tiek, kiek įstengiau, tuose dviejuose kūriniuose bandžiau 
stumti pirmyn tai, ką pats jaučiu, ir pasiekti viziją, kuo artimesnę 

tam pasauliui, kuris dabar kuriasi, - šiuolaikiškesnę viziją. „Ves- 
tuvės“ man yra svarbesnis kūrinys už „Transatlantą“. Bet „Tran- 
satlantas“ užkliudo dalykus, kurie šiandien jums yra artimesni, 
jame kalbama apie vieną iš Lenkijos problemų, o priekaištai, 
kurie pabiro ant manęs paskelbus romano ištraukas žurnale 
„Kultura“, rodo, kad mano sumanymas buvo neteisingai su- 
prastas. 

Tad dar kartą turiu grįžti prie lenkiško klausimo, nors, kaip 
Dievą myliu, baiminuosi, kad tos diskusijos neužtemdytų kitų 
mano rašymo aspektų, man svarbesnių - būtent tų, kurie yra 
menas ir forma, siekis naujų išraiškos formų, 0 tuo grynosios 
literatūros požiūriu mano kūriniai galėtų skirtis nuo kitų. Be 
jokios abejonės, esu „visuomeninis rašytojas“, bet dar labiau — 
re-formos rašytojas (rašau „re-forma“, kad pabrėžčiau, jog kalbu 
apie „formos reformą“) ir neprarandu vilties, jog kada nors, 
normalesnėmis sąlygomis, mano kūrinių absurdas taps labiau 
vertu dėmesio nei visos jūsų „prasmės“. 


Turite suvokti, kad „Transatlantas“ nėra nei pokštas, nei ka- 
prizas, nei atsitiktinumas, o logiškas ir neišvengiamas mano - 
lenkiško — vystymosi padarinys. Juk esu kilęs iš kartos, kuri 
patyrė „nepriklausomybę“, bet jau tuomet, prieškariniais metais, 
man tapo aišku, kad išsvajotoji nepriklausomybė mums neatnešė 
nei tikrosios laisvės, nei laukiamos gyvenimo pilnatvės. Netgi 
atvirkščiai — suteikė mums naują ir netgi dar skaudesnį varžy- 
mąsi ir nedrąsą. Tuomet atrodė, kad mūsų veikla paženklinta 
neefektyvumu... pasmerkta kažkokiam nepakankamumui... ir 
tasai nepriklausomybės menas, toji literatūra, toji politika buvo 
silpna, anemiška, ji tarytum geso mūsų rankose... arba buvo per 
ankšta... arba įgaudavo keistus ir konvulsiškus pavidalus... Mene 

egzistuoja vienas esminis postulatas - tai menininko moralumas: 
kūrinys negali, neturi būti blogesnis už kūrėją. O mane nuolatos 
supo kūriniai, kurie tapo kūnu per colį žemiau už savo kūrėją; 
įsikūnijo žodžiais, šiek tiek prastesniais nei lūpos, kurios juos 
tarė; veiksmais, truputėlį mažiau nusisekusiais nei tas, kuris 
juos atliko; gyvenimu, truputuką skurdesniu, nei tie, kurie jį 
gyveno. Todėl aš lenką jaučiu kaip beformę, suvaržytą būtybę — 
iš to jausmo kilo romanas „Ferdydurkė“, parašyta su infanti- 
laus užpakalio ir bjauraus snukio ženklu. Galbūt ir neturėčiau 
pernelyg sieti savo ankstyvųjų išgyvenimų su lenkiška tikrove, 
nes visas tuometinis pasaulis buvo palankus tai deformacijos 
vizijai - bet artimi iškrypimai labiau kamuoja. Kokia gi buvo 
toji kliūtis — trukdanti laisvai vystytis mūsų valstybinei, politi- 
nei, meninei veiklai, tildanti mūsų balsą, teikianti mūsų reak- 
cijoms dirbtinumo ir stumianti mus į mėšlungišką, neturinčią 
pusiausvyros, svyruojančią nuo aukščiausios pompastikos iki 
paties lėkščiausio sukčiavimo? Mes, lenkai, buvome per silpnos 
visumos dalelės, kad gyventume iš tikrųjų, tačiau pakankamai 
stiprios, kad išliktume gyvos. 

Lenkijos „pusiau gyvenimas“ mus paralyžiavo. 

Nekaltinu lenkų, kad jie atsidūrė tokioje padėtyje - juk niekas 
negali pasirinkti savo vietos pasaulyje, - tačiau man kelia nerimą 
tai, kad mes šitaip pasyviai ir taip absoliučiai leidome, kad ji, 
padėtis, primestų mums mūsų pačių esmę. Tai ir yra punktas, į 
kurį noriu smogti. Faktas, kad tarp mūsų nepasigirdo nė vieno 
balso, maištaujančio prieš tai, kas su jumis darėsi, tasai vieningas 
žavėjimasis, kurio kupini priėmėte savo pusiau egzistavimą, 
bent jau man nėra gyvybingumo ir sveikatos liudijimas. Tauta 
jus ne tik paralyžiavo, bet ir privertė, kad jūs tą paralyžių lai- 
kytumėte didžiausiu turtu, ir vertė maldingai klauptis kaip tik 

prieš tai, kas jus silpnino ir iškreipė. Lenkai! Lenkai! Turite m y 
lėtisavo neišsivystymą - štai kur bėda. 


O paskui buvau liudininkas, kaip savo entuziazmu, susi- 
žavėjimu, šlovinimu priartinome - ir kelintą gi kartą per savo 
istoriją? —- katastrofą. Svarbiausia, kad tą katastrofą priėmėme be 
jokio nustebimo, tarytum taip ir turi būti ir tarytum mūsų širdies 
gilumoje - vis dėlto ir nepaisant nieko - atgailauja suvokimas, 
kad nesugebame įveikti pasaulio. Ir kas toliau? Naujoji „prole- 
tarinė“ Lenkija, kuri pakeitė senąją, nors kai kuriais klausimais 
nusikratė anachronizmo ir įvykdė ne vieną teisingą reformą, vėl 
stengiasi primesti lenkams kažkokį ankštą ir primityvų stilių, 
paralyžiuojančią formą. Vis dėlto jei lenkas Lenkijoje buvo su- 
mažintas iki tokio dydžio, kuris reikalingas ten viešpataujančiai 
doktrinai, tai emigracijoje lenkas tebėra prikaustytas prie tauti- 
nės praeities ir taip smarkiai jos prislėgtas ir apribotas, kad negali 
būti nė kalbos apie jo jėgų kultūroje visapusišką raišką. 

Vadinasi, jus stebina tai, kad aš, suvokęs tuos dalykus, žval- 
gausi kažkokių radikalių permainų? Naujų metodų grumtis su 
egzistencija? Noriu įgyti, kiek tai įmanoma, bent judesių laisvę! 
Galimybę kurti! Pasiekti ir užimti tokią poziciją, kurioje būtų 
galima judėti pirmyn! Įveikti mūsų egzistavimo paralyžių! Ir 
nepasiduoti Lenkijai, tai dabartinei. 

Polemikoje su V. A. Zbyszewskiu („Wiadomosci“, Nr. 304) ra- 
šiau: „Jeigu „Transatlante“ apie Lenkiją nuskamba (humoristinėje 
interpretacijoje) tam tikras iki šiol neleistinas tonas - atšiauru- 
mas, baimė, patyčios, gėda, - tai todėl, kad kūrinys trokšta ginti 
lenkus nuo Lenkijos... išlaisvinti lenką iš Lenkijos... pasistengti, 
kad lenkas pasyviai nepasiduotų savo lenkiškumui, bet žiūrėtų į 
jį iš aukšto. Ką reiškia, kalbant konkrečiai, Lenkija? Lenkija - tai 


169 


mūsų bendras gyvenimas, toks, koks jis susiklostė per amžius. 
Bet argi tai nebuvo amžiai, kupini nuolatinio, beviltiško blašky- 
mosi ir grumtynių su nepalyginti gausesnėmis ir priešiškomis 
jėgomis, amžiai, kupini liguisto, konvulsiško egzistavimo, am- 
žiai, paženklinti neišsivystymu?.. Tai argi tuo atveju, kai lenkas 
trokšta būti visaverčiu žmogumi, galinčiu įtempti visas savo 
jėgas, sutelkti visą savo energiją tokią kritišką kaip kad dabar 
valandėlę, argi jis neturi atsisakyti tarnauti tam „lenkiškumui“, 
kuris šiandien jį nusako? 

O dabar kiti klausimai: ar aš, gindamas lenkus nuo Lenkijos, 
esu patriotas ar juo nesu? Ar šios mano mintys savo galutiniais 
padariniais sustiprina ar susilpnina tautą? Juk Lenkiją sudaro 
lenkai... Ko verta tauta, kurią sudaro padirbti ir sumažinti Žmo- 
nės? Žmonės, kurie negali sau leisti jokio nuoširdesnio, laisves- 
nio judesio, nes baiminasi, kad jiems toji tauta neiširtų?“ Galite 
su manimi ginčytis, ar tokios pažiūros su visomis pasekmėmis 
yra teisingos. Bet tegu niekas nekaltina manęs, kad nesu patrio- 
tas jei tą žodį suprasime ne vien tik kaip meilę dabar egzistuo- 
jančiai, laikinai Tėvynei, bet kaip meilę visoms toms tėvynėms, 
kurios potencialiai mumyse tūno ir kokias mes, lenkai, įsteng- 
tume susikurti; jei žodyje „patriotizmas“ įžvelgsime giliausią jo 
prasmę - tai yra sugebėjimą kurti Tėvynę. 


Manau, kad šitoks santykis su tauta visai įmanomas, ir tame 
santykyje natūralus dalykas yra mūsų prisirišimas prie jos, ak, 
neišvengiamas ir nuo mūsų valios nepriklausantis ryšys su ja, 
tik tą santykį reikėtų papildyti požiūriu, kad tauta yra pavojinga 
jėga, kurios verčiau pasisaugoti. Turėtume suprasti, kad tauta 
(panašiai kaip ir kiekvienas kolektyvas) gali mus iškreipti, ir 
iškreipti giliausią mūsų esmę. Turėtume taip sutvarkyti savo 

psichiką, kad galėtume tuo pačiu metu būti tautoje ir už tautos 
ribų — ir netgi virš tautos. Už ir virš - kad galėtume sukurti sau 
tautą pagal savo pačių pavyzdį. 

Bet jeigu tokia programa būtų pernelyg plati mūsų dabar- 
tinėms galimybėms, nereikškite man pretenzijų, nes ne mano 
darbas rengti programas, aš tik formuluoju ir išryškinu pagei- 
davimus. Aš, menas (atleiskite už tokį uzurpavimą), esu tarsi 
sapnas; aš su niekuo nesiskaitau; manyje prabyla aukščiausioji 
slaptų siekių, poreikių, būtinybių laisvė; aš esu tik iškrova. Pas- 
kui, kai iš šios knygos pabusite kasdieniam gyvenimui, galėsite 
svarstyti, kaip svajones išversti į blaivaus praktiškumo kalbą. 

Ir šito aš nesiginu. Žinau savo ribas. 


Pasirodžius „Transatlanto“ ištraukoms, buvau pavadintas 
dezertyru. Tai netiesa. Anomis dienomis į Lenkiją jau niekaip 
nebuvo galima prasibrauti ir niekas nevertė manęs tuo pačiu 
laivu „Chrobry“ grįžti į Angliją. Naujokų šaukimo komisija, į 
kurią nuėjau Buenos Airėse, pripažino mane netinkamu karinei 
tarnybai. Apskritai geriau padarysite, jei prisiminsite, kad čia 
tikrovė pateko į fantazijos glėbį. Taip, tiesą sakant, mano apra- 
šytoji Pasiuntinybė irgi tėra vaizduotės vaisius, kūrinys, kurį 
sudaro daugelis mūsų pasiuntinybių, o gal net derėtų pasakyti: 
visos mūsų pasiuntinybės. 

Taip pat čia nėra ir negali būti mūsų emigrantų Argentinoje 
aprašymo: juk vaidina marionetės, kokios man buvo reikalingos 
ir kokių reikalavo kompozicija. Taip pat čia nėra Argentinos. 
Tyčia pasistengiau neįvesti Argentinos į grynai lenkišką kny- 
gą - ojeigu viename siužeto vingyje pasirodo groteskiškai 
pavaizduoti intelektualai, tai žinokite, kad tasai pasyvus ir 
miesčioniškas intelektualizmas, būdingas tam tikriems Buenos 

Airių sluoksniams, neturi nieko bendra su dabar besikuriančia 
Argentina. 


Turbūt daugiau nieko nenoriu pridurti apie kūrinį... kuris, 
būdamas pakvaišęs girtos Mūzos kūdikis, šaiposi iš visų pro- 

